CUVÂNTUL 
- SE ARATĂ ÎN TRUP 
VOLUMUL 4 
A 


DEMASCAREA ANTIHRIȘTILOR 


BISERICA LUI 
CE, DUMNEZEU ATOTPUTERNIC 


Cuprins 


Punctul nouă: Ei îşi fac datoria numai pentru a se remarca şi a-şi hrăni 
propriile interese şi ambiţii; nu iau niciodată în considerare interesele 
casei lui Dumnezeu și chiar vând aceste interese în schimbul gloriei 
personale (Partea a doua) 


II. Interesele antihriştilor 
A. Propria siguranţă 
B. Propria reputaţie şi propriul statut 


Punctul nouă: Ei îşi fac datoria numai pentru a se remarca şi a-şi hrăni 
propriile interese şi ambiţii; nu iau niciodată în considerare interesele 
casei lui Dumnezeu și chiar vând aceste interese în schimbul gloriei 
personale (Partea a treia) 


II. Interesele antihriştilor 
B. Propria reputaţie şi propriul statut 
1. Cum tratează antihriştii emondarea 


2. Cum îi tratează antihriștii pe cei mai puternici decât ei 


Punctul nouă: Ei își fac datoria numai pentru a se 

remarca şi a-și hrăni propriile interese și ambiţii; 

nu iau niciodată în considerare interesele casei lui 
Dumnezeu şi chiar vând aceste interese în 
schimbul gloriei personale (Partea a doua) 


II. Interesele antihriştilor 


Astăzi, vom continua părtăşia despre punctul nouă din manifestările 
antihriștilor. Punctul nouă despre manifestărilor lor este următorul: ei îşi fac 
datoria numai pentru a se remarca și a-şi hrăni propriile interese şi ambiţii; 
nu iau niciodată în considerare interesele casei lui Dumnezeu și chiar vând 
aceste interese în schimbul gloriei personale. Ultima dată, am avut părtăşie 
despre o mică parte a acestui subiect, doar începând tema și părtășia noastră 
despre ce sunt interesele, care este primul punct. În legătură cu al doilea 
punct, am avut părtăşie despre ce sunt interesele oamenilor şi ce este esenţa 
acestora. Al treilea punct despre care am avut părtăşie a fost ce sunt 
interesele lui Dumnezeu și ce este esența acestora — acesta a fost, mai mult 
sau mai puţin, conţinutul celor trei puncte despre care am avut părtăşie. 
Data trecută, în esență, am avut părtăşie despre adevărurile conceptuale, 
ajungând la o definiție a diverselor aspecte ale intereselor și oferindu-le 
oamenilor o înțelegere a conceptelor de bază. De data aceasta, nu vom intra 
în detaliile conţinutului menționat anterior, pentru că subiectul despre care 
vom avea părtăşie în cadrul celui de-al nouălea punct este menit să 
evidențieze diversele manifestări ale antihriștilor. Prin urmare, în părtășia 
noastră despre acest punct, vom continua să ne concentrăm asupra 
manifestărilor antihriştilor. În primul rând, vom diseca atitudinea şi 


comportamentul antihriştilor față de diverse interese ale lor, încercând să 


identificăm natura-esenţa și firea antihriştilor şi să le disecăm din această 
perspectivă. Vom începe prin a avea părtăşie despre lucrurile care sunt 


relevante pentru interesele antihriştilor, din punctul de vedere al acestora. 


În ochii antihriștilor, Dumnezeu, casa lui Dumnezeu şi biserica sunt 
doar etichete, poate nimic mai mult decât nume, fără nicio valoare concretă. 
Prin urmare, privesc cu dispreţ interesele lui Dumnezeu, ale casei lui 
Dumnezeu şi ale bisericii şi acestea nu merită consideraţia sau atenţia lor. În 
schimb, interesele personale ale antihriștilor au cea mai mare importanţă 
pentru ei. Prin urmare, antihriştii vând frecvent interesele bisericii şi ale 
casei lui Dumnezeu, în schimbul intereselor personale. Acum, să clasificăm 
şi să disecăm temeinic care lucruri sunt relevante pentru interesele 
antihriştilor, pentru a le oferi oamenilor o perspectivă clară a punctelor de 
vedere ale acestora despre chestiunile legate de interes. În primul rând şi cel 
mai important, oricum sunt etichetați antihriștii, fie ca antihriști, fie ca 
oameni răi, fie ca indivizi care nu practică adevărul sau sunt ostili față de el, 
aceste tipuri de oameni nu trăiesc în vid. Trăiesc în carne şi oase şi au 
aceleaşi nevoi ale vieţii omeneşti normale. Prin urmare, oameni ca 
antihriştii care trăiesc în mijlocul fraților şi al surorilor sau în casa lui 
Dumnezeu și în biserică, au, de asemenea, interese legate de propria 
siguranță. Aceasta este prima subsecțiune despre interesele antihriştilor — 
propria siguranţă. A doua subsecțiune despre interesele antihriştilor este 
propria reputație şi propriul statut, lucruri care au legătură cu autoritatea lor. 
A treia subsecțiune despre interesele antihriștilor implică beneficiul lor. 
Este mai clar să disecăm interesele antihriştilor prin intermediul acestor trei 
subsecțiuni decât să avem părtăşie despre ele direct? (Da.) Dacă vă cer să 
aveți părtăşie pe baza acestor trei subsecțiuni, aveţi vreo pătrundere? Puteţi 
să vă expuneţi în părtăşie o anumită înţelegere? (S-ar putea să fiu capabil să 


discut despre o anumită pătrundere legată de a doua subsecțiune, dar nu-mi 


sunt foarte clare siguranţa personală şi beneficiul.) In regulă, pe măsură ce 
am părtăşie, puteţi completa acolo unde sunteți capabili să vorbiți clar, iar 


Eu voi avea părtăşie despre ceea ce vă este neclar. E bine aşa? (Da.) 


A. Propria siguranţă 


Ne vom începe părtăşia cu prima subsecțiune despre interesele 
antihriştilor — propria siguranță. Sensul acestei subsecțiuni ar trebui să fie 
clar pentru toată lumea; ţine de siguranţa fizică a unei persoane. În China 
continentală, a crede în Dumnezeu înseamnă a trăi într-un mediu periculos. 
Fiecare om care-L urmează pe Dumnezeu se confruntă cu riscul zilnic de a 
fi arestat, condamnat și supus persecuției crude din partea marelui balaur 
roşu. Antihriştii nu fac excepţie. Deşi, în casa lui Dumnezeu, pot fi 
clasificați drept antihriști, marele balaur roşu, însoțit de comunitatea 
religioasă, face constant tot ce-i stă în putinţă ca să suprime şi să persecute 
biserica lui Dumnezeu şi pe aleşii Lui și, bineînțeles, şi antihriștii se 
regăsesc într-un astfel de mediu şi nu fac excepție de la ameninţarea 
arestului. Prin urmare, trebuie să înfrunte frecvent problema propriei 
siguranțe. Asta ne aduce la următoarea întrebare: cum se ocupă antihriştii 
de propria siguranță? Pentru această subsecțiune, avem părtăşie în principal 
despre atitudinea pe care o au antihriştii faţă de propria siguranţă. Ei bine, 
care este atitudinea lor? (Fac tot ce le stă în putinţă ca să-şi protejeze 
propria siguranţă.) Antihriştii fac tot posibilul ca să-şi protejeze siguranţa. 
lată ce-şi spun în sinea lor: „Trebuie neapărat să-mi garantez siguranţa. 
Indiferent cine va fi prins, acela nu trebuie să fiu eu.” În această privință, 
vin adesea înaintea lui Dumnezeu în rugăciune, implorându-L să-i 
împiedice să intre în necazuri. Ei simt că, indiferent de situație, chiar duc la 
îndeplinire lucrarea unui conducător de biserică şi că Dumnezeu ar trebui 
să-i protejeze. De dragul propriei siguranţe şi pentru a evita să fie arestaţi, 


pentru a scăpa de orice persecuție şi pentru a se poziţiona într-un mediu 


sigur, antihriştii imploră şi se roagă adesea pentru propria siguranță. Numai 
când vine vorba de propria siguranţă se bazează cu adevărat pe Dumnezeu 
şi se lasă în seama Lui. Când vine vorba de acest lucru, au credință reală, iar 
încrederea lor în Dumnezeu este autentică. Singurul lucru pentru care se 
deranjează este să se roage lui Dumnezeu cerându-l să-i țină în siguranță, 
fără să se gândească câtuși de puţin la lucrarea bisericii sau la datoria lor. În 
lucrarea lor, siguranța personală reprezintă principiul care îi călăuzeşte. 
Dacă un loc este sigur, atunci antihriștii vor alege acel loc pentru a lucra şi, 
într-adevăr, vor părea plini de inițiativă şi pozitivi în munca lor, etalându-și 
grozavul „simţ al responsabilităţii” şi „loialitatea”. Dacă o anumită lucrare 
implică riscuri şi există probabilitatea să se întâmple un incident, să fie 
descoperită persoana care a făcut-o de către marele balaur roșu, ei îşi caută 
scuze şi o refuză şi găsesc o ocazie pentru a fugi de aceasta. De îndată ce 
există pericol sau de îndată ce există o urmă de pericol, se gândesc la 
modalități de a se sustrage şi de a-și abandona datoria, fără să le pese de 
frați şi surori. Le pasă doar să scape de pericol. S-ar putea să fie deja 
pregătiți în sinea lor: de îndată ce apare pericolul, ei renunță imediat la 
lucrarea pe care o fac, fără să se preocupe de modul în care se desfășoară 
lucrarea bisericii sau de ce pierdere poate reprezenta pentru interesele casei 
lui Dumnezeu sau pentru siguranța fraților şi surorilor. Ceea ce contează 
pentru ei este fuga. Au chiar şi un „as în mânecă”, un plan pentru a se 
proteja: de îndată ce pericolul se abate asupra lor sau sunt arestaţi, spun tot 
ceea ce ştiu, eliberându-se și absolvindu-se de orice responsabilitate, ca să- 
şi păstreze siguranța. Acesta e planul pe care-l au la îndemână. Acești 
oameni nu sunt dispuși să îndure persecuția pentru credinţa în Dumnezeu; le 
este frică să nu fie arestaţi, torturați și condamnaţi. Realitatea este că ei au 
cedat de mult în fața Satanei, în inimile lor. Sunt îngroziți de puterea 


regimului satanic şi se tem chiar mai mult de lucruri precum tortura și 


interogatoriile aspre care se abat asupra lor. Prin urmare, în cazul 
antihriștilor, dacă totul decurge fără probleme şi nu există nicio amenințare 
la adresa siguranței sau vreo problemă cu aceasta și niciun hazard nu este 
posibil, îşi pot oferi zelul, „loialitatea” şi chiar bunurile lor. Însă dacă 
împrejurările sunt nefaste şi ar putea fi arestați în orice moment pentru 
credința în Dumnezeu şi pentru că și-au făcut datoria şi în cazul în care 
credinţa lor în Dumnezeu îi poate face să fie concediaţi din funcția lor 
oficială sau abandonaţi de cei apropiaţi, atunci vor fi extrem de atenţi şi nu 
vor predica Evanghelia şi nu vor mărturisi pentru Dumnezeu şi nici nu-şi 
vor face datoria. Când există un mic semn că ar putea să apară necazuri, ei 
se ascund după deget; când există un mic semn de necazuri, doresc să 
returneze imediat bisericii cărțile lor conținând cuvintele lui Dumnezeu și 
orice este legat de credinţa în Dumnezeu, pentru a rămâne în siguranţă şi 
nevătămaţi. Nu sunt ei periculoși? Dacă ar fi arestaţi, nu ar deveni iude? 
Antihriștii sunt atât de periculoşi încât pot să devină iude în orice moment; 
există întotdeauna posibilitatea să-L trădeze pe Dumnezeu. În plus, sunt 
extrem de egoişti și de demni de dispreţ. Acest lucru este determinat de 


natura-esenţă a antihriștilor. 


Unii pot spune: „Poate că oamenii cu aceste manifestări se găsesc 
numai în ţara marelui balaur roşu, în contextul social din China. Când mergi 
în străinătate, nu există persecuție sau arest, aşa că siguranța personală 
devine irelevantă. Mai este nevoie de acest subiect?” Credeţi că mai este 
nevoie de el? (Da.) Chiar și în străinătate, mulți oameni care fac îndatoriri 
în casa lui Dumnezeu manifestă frecvent aceste comportamente. Imediat ce 
discuţia se îndreaptă spre regimul politic al unei țări sau spre atacurile, 
calomnierea şi mișcările necredincioșşilor sau ale comunității religioase 
împotriva casei lui Dumnezeu, anumiţi oameni simt o frică şi o laşitate 


profundă în adâncul sufletului. Pot chiar să simtă că le-ar fi mai bine în 


acest moment şi că ar fi mai liberi dacă nu ar crede în Dumnezeu. Unii 
dintre ei regretă că şi-au pus credința în Dumnezeu și, în inimile lor, unii 
chiar se gândesc să bată în retragere şi să dea înapoi. Astfel de oameni sunt 
tot timpul îngrijorați de propria siguranță, considerând că nimic nu este mai 
important decât aceasta. Vieţile lor şi propria siguranță sunt cele mai 
importante griji din adâncul inimilor lor. Aşadar, când se confruntă cu 
modul în care lumea şi întreaga omenire defăimează, calomniază şi 
condamnă biserica și lucrarea lui Dumnezeu, aceşti oameni nu stau de 
partea Lui în inimile lor. În schimb, când se întâmplă aceste lucruri, când 
aud glasuri care-L calomniază şi-L condamnă pe Dumnezeu, în adâncul 
sufletului, sunt în opoziţie cu Dumnezeu. Îşi doresc cu ardoare să tragă o 
linie între ei și Dumnezeu, casa Lui şi biserică. Mai mult decât atât, în astfel 
de momente, a recunoaşte că ei cred în Dumnezeu este o sarcină dificilă şi 
dureroasă pentru ei. Îşi doresc cu disperare să nu fie asociaţi în niciun fel cu 
Dumnezeu, casa Lui sau biserica. În astfel de momente, se simt neliniștiţi şi 
chiar ruşinați şi incapabili să-şi arate faţa, ca membri ai casei lui Dumnezeu. 
Sunt astfel de oameni adepţi adevăraţi ai lui Dumnezeu? Chiar s-au lepădat 
de toate ca să-L urmeze? (Nu.) Când oamenii cred în Dumnezeu în China 
continentală, ei înfruntă frecvent persecuția şi arestul şi întâmpină adesea 
probleme ce ţin de siguranţa personală; deşi mediul în străinătate nu este 
atât de aspru, oamenii tot întâlnesc circumstanţe similare. Înfruntă calomnia 
şi condamnarea din partea comunităţii religioase şi trebuie să facă faţă 
indiferenţei sau anumitor declaraţii de neînțelegere ale diverselor ţări față 
de biserică. Unu se simt pierduţi și chiar au incertitudini şi nedumeriri dacă 
lucrarea lui Dumnezeu este autentică, punând și mai mult la îndoială 
corectitudinea lui Dumnezeu. Prin urmare, întrucât se gândesc frecvent la 
siguranţa personală, ei nu-și pot face îndatoririle în casa lui Dumnezeu, cu o 


inimă care este neclintită și liniștită. Oare aceşti indivizi chiar şi-au dat viața 


lui Dumnezeu? (Nu, nu au făcut-o.) Unii chiar se gândesc: „A pleca peste 
hotare înseamnă a scăpa din ghearele marelui balaur roşu, nu-i aşa? Nu 
există libertate religioasă în străinătate? Nu este totul liber și eliberat? De 
vreme ce Dumnezeu ne-a condus peste hotare să ne facem îndatoririle, de 
ce trebuie să înfruntăm în continuare aceleași condiții vitrege? De ce tot 
trebuie să învăţăm aceste lecţii şi să trecem prin suferințe în străinătate?” 
Unu oameni au îndoieli în inimile lor și unii nu numai că se îndoiesc, dar se 
împotrivesc, având întrebări precum: „Întrucât este adevărata cale, întrucât 
este lucrarea lui Dumnezeu, de ce noi, care ne facem îndatoririle cu 
loialitate, care ne-am lepădat de toate ca să ne sacrificăm pentru Dumnezeu, 
trebuie să îndurăm în continuare un astfel de tratament inegal în lumea 
aceasta?” Ei nu înţeleg. Pentru că nu înţeleg şi își pun pe primul loc 
siguranța personală, prin urmare, transformă această lipsă de înţelegere în 
plângeri şi îndoieli îndreptate spre Dumnezeu. Nu așa stau lucrurile? (Ba 
da.) Unii oameni din străinătate se tem până și să-şi asume riscuri când își 
fac îndatoririle. Dacă li se repartizează o datorie care implică anumite 
riscuri, ei găsesc scuze precum: „Nu sunt potrivit pentru această datorie. 
Familia mea este tot în China continentală și, dacă marele balaur roşu mă 
descoperă, oare asta nu-mi va provoca necazuri?” Refuză să îndeplinească 
astfel de îndatoriri. Aleg să se protejeze, să-şi apere siguranţa personală şi 
să-şi salveze propriile vieţi. Își lasă o portiţă de scăpare în loc să se ofere 
complet, renunțând la toate şi lepădându-se de toate ca să-şi accepte 
îndatoririle. Nu pot realiza acest lucru. Acestea sunt câteva dintre 
comportamentele lor, când este vorba despre propria siguranţă. Unii oameni 
se simt neliniştiți în inimile lor şi se roagă adesea pentru asta. Unii oameni 
simt adesea frică și laşitate, crezând că forțele Satanei sunt prea puternice și 
cum poate să le țină piept o persoană obișnuită? Aşadar, adesea le este 


teamă și îşi fac griji în privinţa asta. Unii chiar cred că, imediat ce vor fi 


arestaţi, biserica sau casa lui Dumnezeu nu va putea face nimic, că nimeni 
nu va fi eficient dacă se întâmplă ceva. Aşa că ei cred că lucrul cel mai 
important este să se protejeze pe ei înşişi. Prin urmare, când trebuie să-și 
pună pielea la bătaie şi să-şi asume o datorie riscantă, se ascund şi nimeni 
nu-i poate convinge. Pretind că nu sunt competenţi, găsind tot felul de scuze 
şi motive să refuze îndatoririle importante care le-au fost încredințate de 
casa lui Dumnezeu. Dacă mediul este propice, acești oameni ar putea chiar 
să stea într-un loc public, în faţa unei mari adunări, strigând la microfon: 
„Cred în Dumnezeu Atotputernic, sunt un membru al Bisericii lui 
Dumnezeu Atotputernic. Sper ca toată lumea să poate veni să cerceteze 
adevărata cale.” Pot face acest lucru fără nicio teamă, atunci când siguranța 
personală nu le este în pericol. Odată ce există chiar şi cea mai mică 
indicație a unei amenințări sau a unei situații care le implică siguranţa sau 
când apar circumstanţe neașteptate, entuziasmul lor dispare, „loialitatea” lor 
se pierde, iar „credinţa” lor se estompează. Ştiu doar să fugă încoace și 
încolo, încercând mereu să găsească o lucrare discretă, din culise, pe care s- 
o îndeplinească, pasându-le altora sarcinile și îndatoririle care necesită să-şi 
pună pielea la bătaie şi să-şi asume riscuri. Imediat ce mediul se 
îmbunătăţeşte, apar din nou ca nişte bufoni. De ce reapar? Ca să înceapă să 
se laude, să informeze oamenii despre existenţa lor, să-l arate lui Dumnezeu 
entuziasmul lor, să-L facă să le vadă loialitatea din acel moment şi, în 
același timp, să se revanşeze pentru ce au făcut în trecut, încercând cu 
disperare să se îndrepte. Cu toate acestea, la cel mai mic semn de necazuri 


sau de schimbări în mediu, aceşti oameni dispar din nou şi se ascund. 


Când lucrarea de evanghelizare abia începea să se extindă, răspândirea 
Evangheliei era foarte dificilă. Pe atunci, nu existau mulți oameni care 
puteau predica Evanghelia, iar cei care puteau aveau o înţelegere destul de 


superficială a adevărului. Nu puteau discerne foarte bine noţiunile 


religioase ale oamenilor și era dificil să câştige oameni. În plus, predicarea 
Evangheliei venea, de asemenea, cu riscuri. Când întâlneai oameni cu o 
umanitate oarecum bună, cel mult refuzau să o accepte și cu asta basta, dar 
nu te răneau sau nu te insultau. Dacă menţineai legătura cu ei, mai putea 
exista speranţă de a-i câştiga, lucru care dădea anumite rezultate. Cu toate 
acestea, când întâlneai oameni răi sau pastori şi prezbiteri din diverse 
confesiuni, aceşti oameni nu numai că refuzau să accepte, dar chiar 
conduceau un atac comun, te fortau să-ți mărturiseşti păcatele şi, dacă nu 
făceai asta, era posibil să te agreseze fizic. În cazuri mai grave, era posibil 
chiar să te denunțe la poliție și să te predea la secție, punându-te în pericolul 
de a fi reținut oricând. Unii conducători de biserică nu au fost constrânși de 
aceste chestiuni. Au continuat să-şi facă îndatoririle când s-a cuvenit să facă 
asta şi chiar au deschis drumul în predicarea Evangheliei şi a mărturiei 
pentru Dumnezeu. Totuşi, unii aşa-zişi conducători sau acei conducători 
falși nu au acţionat în felul acesta. Când înfruntau astfel de pericole, nu se 
duceau ei înşişi, ci îi trimiteau pe alții. Am auzit despre o conducătoare care 
a aflat că un potențial destinatar al Evangheliei era conducător într-o 
anumită confesiune. A vrut să aranjeze să-i fie răspândită Evanghelia de 
cineva. După ce a chibzuit, nu a putut găsi o persoană adecvată și a decis că 
era mai potrivit să meargă singură. Totuşi, s-a temut de pericol şi nu a vrut 
să meargă, aşa că a aranjat să meargă în locul ei o soră tânără, de 
optsprezece sau nouăsprezece ani. Ce părere aveţi? Ar fi trebuit să aranjeze 
să meargă această soră tânără? (Nu ar fi trebuit.) De ce nu ar fi trebuit? 
(Pentru că potențialul destinatar al Evangheliei era un conducător într-o 
anumită confesiune, cu multe noțiuni religioase. Sora tânără avea o statură 
mică, avea o înţelegere superficială a adevărului, nu putea să aibă părtăşie 
despre adevăr pentru a rezolva problemele potenţialului destinatar al 


Evangheliei și nu numai că era posibil să nu fie capabilă să-l convertească, 


dar ea însăşi ar fi putut fi indusă în eroare.) Având în vedere vârsta ei, cât de 
mult din adevăr putea să înțeleagă realmente această tânără soră? Câtă 
cunoaştere biblică avea? Cât de încrezătoare putea să fie în convertirea 
conducătorului din acea confesiune? La vârsta ei, cu siguranţă nu avea 
multă experienţă în predicarea Evangheliei. În plus, tocmai ajunsese la 
maturitate şi nu avea experienţă. Putea vedea dincolo de noțiunile, ideile şi 
dificultățile adulților? (Nu, nu putea.) Categoric nu. La vârsta ei, pur şi 
simplu nu era capabilă să se descurce cu gândurile adulților. Spuneţi-Mi, la 
vârsta ei, această tânără soră era cea mai bună alegere? (Nu era.) Nu era cea 
mai bună alegere. Aşadar, trimițând tânăra soră, a avut această conducătoare 
intenția corectă? (Nu a avut intenţia corectă.) Nu a avut intenția corectă. Nu 
ar fi trebuit s-o trimită pe tânăra soră. Ulterior, când tânăra soră a luat 
legătură cu liderul acelei confesiuni şi a aflat că nu era o persoană bună, i-a 
raportat conducătoare, spunând că îi era foarte frică şi că nu îndrăznea să 
meargă din nou. Conducătoarea a pus presiune asupra ei, insistând: „Nu, 
asta este datoria ta şi trebuie să mergi!” Tânăra soră a fost forțată până la 
lacrimi şi a spus: „Este datoria mea şi ar trebui să merg, dar nu mă pot 
descurca, nu pot s-o fac!” Cu toate acestea, conducătoarea nu s-a lăsat 
înduplecată şi a continuat, spunând: „Chiar dacă nu poţi s-o faci, trebuie să 

mergi; nu există altcineva, aşa că trebuie să fii tu!” Ce fel de conducătoare 
credeți că este aceasta? Nu numai că s-a protejat pe sine când s-a apropiat 
pericolul, dar a şi pus pe altcineva în calea lui când a dat înapoi. Chiar şi în 
situații în care această tânără soră şi-a exprimat incapacitatea şi chiar a 
plâns de frică, ea tot nu a fost de acord. Ce fel de nenorocită este 
conducătoarea? Este o fiinţă umană? (Nu.) Nu este o fiinţă umană. Nu a 
tinut cont de siguranța fraților şi surorilor ei, ci doar de a ei. Ba chiar a dat 
la schimb siguranța celorlalți pentru propriul interes, exact ca acei părinți 


care joacă jocuri de noroc şi care, atunci când au pierdut toți banii şi nu le-a 


mai rămas nimic, îşi oferă propriile fiice drept garanție pentru plata 
datoriilor, ca să-şi permită să depăşească vremurile grele și să scape de 
dezastru, sacrificându-i pe cei pe care îi iubesc cel mai mult în schimbul 
propriei fericiri. Ce fel de nenorocită este această conducătoare? I-a mai 
rămas vreo fărâmă de umanitate? (Nu.) În ea nu există nicio fărâmă de 
umanitate. Pe baza acestui comportament, pot astfel de oameni să fie 
clasificați drept antihrişti? (Pot.) Categoric pot! Unii ar putea spune: „Ce 
fac ei este de dragul lucrării bisericii, pentru răspândirea Evangheliei. Nu au 
intenţii bune? Nu fac asta pentru a apăra interesele casei lui Dumnezeu? 
Cum pot fi clasificați drept antihriști?” A gândit cineva vreodată în felul 
acesta? Poate fi adus acest argument? (Nu, nu poate.) Aşadar, spuneţi-Mi, 
care este natura acestei probleme? (Această conducătoare, de dragul 
propriilor interese şi al propriei sigurante, a folosit viaţa şi siguranţa tinerei 
surori drept monedă de schimb și a împins-o intenţionat în prăpastie — are o 
umanitate deosebit de malițioasă.) Pe scurt, această conducătoare, ştiind 
prea bine că tânăra soră era complet incapabilă să facă această sarcină, a 
rânduit lucrurile așa ca să se protejeze pe sine. În acelaşi timp, a făcut-o ca 
să dea socoteală pentru îndeplinirea propriei datorii, sacrificând interesele şi 
siguranţa altuia pentru a-și atinge ţelurile personale. Asta a fost intenția ei. 
Pur şi simplu nu a ținut cont cine era capabil să facă această sarcină, cine ar 
fi putut converti această persoană sau cine ar fi putut face eficient această 
sarcină, găsind cea mai bună persoană pentru asta. Esenţa acțiunilor ei nu a 
avut legătură cu îndeplinirea datoriei sau cu loialitatea și responsabilitatea 
ei, ci cu a le da socoteală superiorilor și cu a se proteja, sacrificând 
interesele altora şi chiar făcându-le rău. A acționat într-un mod care i-a rănit 
pe alții pentru a se proteja şi pentru a-și atinge ţelurile — nu aceasta este 
esenţa chestiunii? (Ba da.) Aceea este esența chestiunii. Prin urmare, 


acțiunile acestei conducătoare pot fi clasificate drept acţiunile unui antihrist. 


Nu aceasta este rădăcina chestiunii? (Ba da, este.) Exact așa stau lucrurile. 
Dacă nu ar fi fost niciun candidat potrivit, iar această tânără soră nu ar fi 
fost acolo, dacă i s-ar fi spus că meargă singură să convertească 
conducătorul acelei confesiuni, s-ar fi dus? Ar fi fost capabilă să spună: 
„Dacă nu există candidați potriviţi, atunci mă voi duce eu. Nu-mi este 
teamă. Chiar dacă asta înseamnă să-mi sacrific viața pentru a câștiga 
această persoană, sunt dispusă să renunţ la ea, pentru că acestea sunt datoria 
şi responsabilitatea mea”? Ar fi putut face asta? (Nu.) De ce spunem că nu 
ar fi putut s-o facă? Nu speculăm. Pe ce ne bazăm când spunem că n-ar fi 
putut? (Pe faptul că atunci când își făcea datoria, nu era cu adevărat pentru a 
obține rezultate şi pentru a converti acel potențial destinatar al Evangheliei. 
Prin urmare, pur şi simplu făcea lucrurile de mântuială, trimiţând-o pe 
tânăra soră. Dacă aceasta n-ar fi fost acolo, conducătoarea nu ar fi mers 
personal să câștige această persoană.) Aşa este, așa ar fi stat lucrurile. Dacă 
a văzut că nu erau disponibili candidaţi potriviti, nu ar fi trebuit să se ducă 
ea însăşi? (Ba da.) Dacă ar fi fost cu adevărat loială datoriei ei şi ar fi ținut 
cont de siguranța personală, nu ar fi lăsat-o pe tânăra soră să se ducă, ci ar fi 
mers ea însăși. Aşadar, care este problema evidenţiată de faptul că nu s-a 
dus ea însăși? (Îşi proteja propria siguranţă şi interesele.) Aşa este, aşa s-au 
desfășurat lucrurile. Dacă ar fi fost într-adevăr loială datoriei ei, şi-ar fi 
asumat ea însăşi responsabilitatea. Totuşi, ea nu a făcut asta; în schimb, a 
ales să meargă în locul ei candidatul cel mai puțin potrivit. Intenţia ei a fost 
să trimită cea mai puţin potrivită persoană în cel mai periculos loc pentru a- 
şi atinge scopul de a se apăra de pericol şi a se proteja? (Da.) Acesta este 


comportamentul antihriştilor. Asta are legătură cu repartizarea oamenilor. 


In China continentală, marele balaur roşu a suprimat, arestat şi 
persecutat constant şi brutal credincioşii în Dumnezeu, punându-i adesea în 


medii periculoase. De exemplu, guvernul folosește diverse pretexte pentru a 


prinde credincioşi. Oricând descoperă zona în care locuieşte un antihrist, 
care este primul lucru la care se gândește antihristul? Nu este vorba de 
rânduitul corect al lucrării bisericii, ci să scape din această situație 
periculoasă. Când biserica înfruntă suprimarea și arestul, antihriştui nu fac 
niciodată lucrare de verificare a urmărilor. Ei nu fac rânduieli pentru 
resursele sau personalul esenţial al bisericii. În schimb, găsesc scuze şi 
motive ca să-şi asigure un adăpost şi să termine cu asta. Odată ce siguranța 
personală le este garantată, rareori se implică personal în rânduitul lucrării, 
personalului sau resurselor bisericii, nici nu se interesează de chestiune sau 
nu fac rânduieli specifice. Din cauza asta, resursele şi finanţele bisericii nu 
sunt transferate cu promptitudine în locuri sigure şi, în cele din urmă, multe 
sunt jefuite şi luate de marele balaur roşu, provocând pierderi semnificative 
bisericii şi ducând la capturarea mai multor frați şi surori. Acesta este 
rezultatul faptului că antihriştii se eschivează de la responsabilitatea pe care 
o au faţă de lucrare. În adâncul inimii antihriştilor, siguranţa personală este 
mereu pe primul loc. Este o problemă în inimile lor care este o grijă 
permanentă pentru ei. Se gândesc în sinea lor: „Nu trebuie să intru în 
necazuri. Oricine ar putea fi prins, nu-mi permit să fiu eu — trebuie să rămân 
în viaţă. Încă aştept să am parte de gloria lui Dumnezeu, atunci când se va 
încheia lucrarea Lui. Dacă sunt prins, mă voi comporta ca o iudă şi totul se 
va sfârşi pentru mine. Nu va exista un final bun pentru mine. Voi fi 
pedepsit.” Prin urmare, oricând merg într-un loc nou să lucreze, în primul 
rând cercetează cine are cea mai sigură şi mai puternică gospodărie, unde 
pot să se ascundă de raidurile guvernului şi să se simtă în siguranţă. În al 
doilea rând, caută gospodării cu condiţii de trai mai bune, unde este carne la 
fiecare masă, aer condiţionat vara şi căldură iarna. În plus, se interesează 
cine dintre credincioşi este mai entuziast şi are o fundație mai puternică, 


cineva care poate oferi protecție când apar necazuri. Mai întâi cercetează 


toate aceste chestiuni. După asta, găsesc un loc în care să se stabilească și să 
facă puţină lucrare superficială, să trimită o scrisoare sau să transmită 
verbal câteva informaţii sau rânduieli de lucru. Acum, credeţi că antihriștii 
sunt capabili să lucreze? Când vă uitaţi cum ţin cont de siguranţa personală 
şi o rânduiesc, meticulos şi îngrijit, ar putea părea că ştiu cum să facă o 
anumită lucrare, ştiu în inimile lor cum s-o facă. Totuși, intențiile lor nu 
sunt corecte, se gândesc doar la câștigul personal şi sunt scârbiți de adevăr; 
chiar dacă ştiu că lucrurile pe care le fac sunt împotriva adevărului şi sunt 
egoiste şi demne de dispreţ, insistă să le facă în felul lor şi să acţioneze 
nechibzuit și nesăbuit. Tot ce fac este ca să-şi protejeze siguranța. După ce 
se stabilesc și simt că sunt în afara pericolului, că acesta a trecut, antihriştii 
încep să facă puţină lucrare superficială. Antihriştii sunt destul de 
meticuloşi în rânduielile lor, dar depinde cu cine au de-a face. Se gândesc 
foarte atent la chestiunile care au legătură cu propriile interese, dar când 
vine vorba de lucrarea bisericii sau de îndatoririle lor, îşi arată egoismul și 
josnicia şi nu arată nicio responsabilitate, hpsindu-le orice urmă de 
conştiinţă sau rațiune. Tocmai din cauza acestor comportamente sunt 
clasificați drept antihriști. Dacă am judeca numai după calibru, luând în 
considerare cât de bine cântăresc și fac planuri meticuloase şi concrete 
pentru propria siguranţă, lor nu le lipseşte calibrul şi au capul pe umeri. Ar 
trebui să fie capabili să se ocupe de lucrarea casei lui Dumnezeu. Acum, 
dacă priveşti lucrurile pe baza capacităţii lor, nu ar trebui să fie etichetaţi 
drept antihrişti, deci de ce tot au fost etichetaţi ca atare? Acest lucru este 
stabilit pe baza esenței lor, dacă pot accepta şi practica adevărul, dacă sunt 
oameni care urmăresc adevărul. Fac consideraţii şi rânduieli bine-gândite și 
specifice în legătură cu mediul lor de viaţă, cu hrana şi băutura şi cu 
siguranța lor. Cu toate acestea, când vine vorba de lucrarea casei lui 


Dumnezeu, devin oameni complet diferiți, deosebit de egoiști şi josnici, 


care nu ţin cont deloc de voia lui Dumnezeu. Aceştia sigur nu sunt oameni 
care urmăresc adevărul. Antihriştii se ocupă de lucrarea casei lui Dumnezeu 
şi de rânduielile de lucru ale Celui de mai sus, filtrându-le. Trec prin filtru, 
selectiv, ce sunt dispuşi şi ce nu sunt dispuşi să facă și ce are şi ce nu are 
legătură cu siguranţa lor. Apoi, fac puţină lucrare uşoară, care nu implică 
niciun pericol, doar ca să nu afle Cel de mai sus că sunt iuți la mâncare şi 
înceți la muncă și că nu se ocupă de îndatoririle cuvenite. După ce 
rânduiesc lucrarea, nu se interesează niciodată de modul în care sunt 
îndeplinite anumite sarcini sau nu le supraveghează. De exemplu, casa lui 
Dumnezeu are principii şi reguli specifice în privinţa Jertfelor şi a diverselor 
resurse: cum să le rânduiască, unde să le plaseze, cum să le gestioneze și 
cine ar trebui să fie la conducere. Pe de altă parte, antihriştii doar vorbesc 
despre aceste lucruri şi, odată ce fac rânduieli, consideră treaba terminată. 
Indiferent dacă mediul este potrivit sau nu, nu vizitează niciodată locul 
pentru a arunca o privire; doar îşi mișcă buzele şi, în inimile lor, nu pricep, 
nu se interesează, nu cercetează sau nu le pasă să facă rânduielile specifice 
pentru aceste resurse ale casei lui Dumnezeu sunt potrivite sau sigure. 
Aşadar, pe timpul conducerii antihriştilor, în cadrul domeniului lor de 
activitate, unele cărți conţinând cuvintele lui Dumnezeu sunt confiscate de 
oameni răi. Unele cărți mucegăiesc pentru că sunt depozitate 
necorespunzător şi, în unele cazuri, anumite cărți sau resurse sunt plasate în 
locuri în care nimeni nu are grijă de ele. Antihriştii nu numai că nu reuşesc 
să facă rânduieli specifice pentru aceste chestiuni, dar cu siguranță nu se 
interesează, nu cercetează şi nu întreabă despre ele. În schimb, îşi consideră 
sarcina îndeplinită odată ce fac rânduieli. Vorbesc şi vorbesc şi asta-i tot; 
doar fac lucrurile de mântuială, fără să caute rezultate concrete. Antihriștii 
arată loialitate prin comportamentele lor? (Nu.) Nu au deloc loialitate. Când 


vine vorba să rânduiască diverse resurse ale bisericii, antihriștii nu se 


interesează niciodată. Ce înseamnă că „nu se interesează niciodată”? 
Înseamnă că nu fac deloc rânduieli? Fac lucrurile de mântuială și fac 
rânduieli ca să le arunce oamenilor praf în ochi, ca nu cumva să fie raportați 
superiorilor. Însă nu fac niciodată nicio lucrare specifică. La ce se referă 
lucrarea specifică? Presupune stabilirea locului în care să fie plasate aceste 
lucruri, dacă este sau nu sigur, dacă li s-ar putea întâmpla ceva, dacă ar 
putea veni rozătoare să le strice, dacă ar putea fi inundate sau furate, dacă 
indivizii responsabili de păstrarea lor sunt potriviţi şi aşa mai departe. Cu 
toate acestea, antihriştii nu se interesează niciodată, nu cercetează niciodată 
şi nu-şi fac griji niciodată. În inimile lor, cred că aceste lucruri nu există ca 
ei să se bucure de ele; nu le preţuiesc și nu au niciun folos pentru ele. Ele 
aparțin altor oameni, casei lui Dumnezeu şi nu au legătură cu ei. Nu le pasă 
deloc; lasă pe oricine vrea să fie îngrijorat să-şi facă griji — ei nu sunt 
îngrijorați. Rânduiesc lucrurile şi cu asta basta. Unii antihrişti nici nu se 
deranjează să le rânduiască. Ei cred că, indiferent dacă lucrarea este făcută 
bine sau nu, nu va exista nicio recompensă şi nimeni nu-i va trage la 
răspundere că au făcut-o prost. Cine i-ar raporta pentru un lucru atât de 
neînsemnat? l-ar pedepsi Dumnezeu pentru asta? Atitudinea şi punctul de 
vedere al antihriştilor faţă de îndatoririle lor sunt exact așa: fac lucrurile de 
mântuială și se ocupă de chestiuni într-o manieră superficială. Atât timp cât 
aceste lucruri nu le afectează statutul sau siguranţa, nu le pasă dacă sunt 
gestionate sau nu. Fie că aceste lucruri sunt pierdute, diminuate sau 
deteriorate, asta nu are nicio legătură cu ei. În mintea antihriștilor, resursele 
casei lui Dumnezeu sunt considerate proprietate publică. Nu trebuie să-şi 
facă griji în privinţa lor, nu trebuie să le dea nicio atenţie şi nu trebuie să 
irosească energie pentru a le gestiona. Așadar, în timpul conducerii 
antihriştilor, din cauza neglijenţei lor față de datorie, a concentrării asupra 


plăcerii personale şi a eșecului de a îndeplini sarcini specifice, diverse 


resurse din casa lui Dumnezeu sunt jefuite sau luate de marele balaur roşu 
sau confiscate de unii oameni răi. Au existat multe astfel de cazuri. Unii ar 
putea spune: „Într-un mediu atât de ostil, cine ar putea să se ocupe de toate 
atât de meticulos? Cine ar putea să evite puţină neglijență sau câteva 
greşeli?” E vorba doar despre a face câteva greşeli? Îndrăznesc să spun că, 
dacă oamenii ar putea să-şi îndeplinească îndatoririle şi să arate loialitate, 
pierderea resurselor nu ar fi atât de mare; cu siguranță ar scădea, iar 


eficienţa lucrării s-ar îmbunătăţi foarte mult. 


Antihriştii cred în Dumnezeu pentru a câștiga binecuvântări. Ei nu sunt 
niciodată preocupaţi de lucruri legate de casa lui Dumnezeu sau de 
interesele Lui. Orice fac trebuie să se învârtă în jurul intereselor personale. 
Dacă lucrarea casei lui Dumnezeu nu le implică interesele, pur şi simplu nu 
le pasă și nu se interesează de ea. Cât de egoişti trebuie să fie! Când anumiţi 
antihrişti îndeplineau rolul de conducători, marele balaur roşu a jefuit 
cantități mari de jertfe, care se aflau sub sfera supravegherii lor şi o 
cantitate uimitoare s-a pierdut. Însă aceşti antihrişti nu s-au învinovăţit 
deloc. După aceea, chiar au spus: „Nu este doar responsabilitatea mea: cum 
să fie numai vina mea? În plus, acest tip de situaţie este inevitabilă.” N-au 
avut deloc remușcări, au aruncat vina asupra altor oameni şi, plini de scuze, 
au încercat să se apere. Ce fel de lucruri sunt ei? Astfel de oameni nu ar 
trebui să fie excluși? Nu ar trebui să fie blestemaţi și pedepsiţi? (Ba da.) 
După ce au comis o greșeală atât de importantă, aceşti antihrişti nu au avut 
deloc remușcări! Ce manifestări ar afişa o persoană normală, o persoană cu 
umanitate, o persoană care este loială lui Dumnezeu sau o persoană cu o 
inimă cu frică de Dumnezeu, dacă neglijenţa ei ar fi dus la înhăţarea 
bunurilor casei lui Dumnezeu de către marele balaur roșu? (Ar avea 
remușcări, s-ar învinovăţi și, în inima ei, ar simți că nu şi-a îndeplinit 


datoria cum se cuvine.) Ce ar face în continuare? S-ar gândi la o cale să se 


revanşeze. Din adâncul inimii, s-ar simţi îndatorată și ar avea remușcări; 
orice ar spune ceilalți, nu s-ar plânge nici măcar cu o vorbă, nu s-ar apăra. 
Ar recunoaşte că a fost neglijenţa sa, fărădelegea sa. Ar accepta orice i-ar 
spune Dumnezeu şi orice mod în care casa lui Dumnezeu ar hotărî s-o 
trateze. Aşadar, de ce nu acceptă antihriştii asta? De ce se simt plini de 
doleanţe după ce sunt excluşi? Asta dezvăluie natura antihriştilor. Aceşti 
antihriști au provocat pierderi foarte semnificative lucrării casei lui 
Dumnezeu, aşa că multe eforturi din partea celorlalți au fost irosite pentru 
că ei şi-au neglijat îndatoririle şi multe jertfe au fost luate de marele balaur 
roşu, totuşi ei nu se simt vinovaţi sau datori şi chiar se apără. Când casa lui 
Dumnezeu s-a ocupat de ei, au refuzat să se supună şi şi-au răspândit 
sfidarea peste tot. Ce fel de lucruri sunt ei? Nu înseamnă asta că atrag 
moartea? (Ba da.) Înseamnă că atrag moartea. Uitându-ne la sufletul 
antihriştilor, natura-esenţa lor este de a fi ostili faţă de adevăr şi de 
Dumnezeu. Le lipseşte umanitatea; sunt demoni vii, satane, fiare în 
veşminte omeneşti. Când oamenii care au umanitate fac o greşeală minoră 
sau spun ceva greşit, își fac reproșuri. Însă demonii vii, antihriștii, nu simt 
asta. Chiar după ce au comis o astfel de greşeală gravă, acei antihriști nu şi- 
au făcut deloc reproşuri şi chiar au încercat să se apere. Aşadar, pentru ei, ce 
este adevărul? Recunosc adevărul în inimile lor? Cuvintele lui Dumnezeu 
sunt adevărul și Dumnezeu este adevărul — recunosc acest fapt? (Nu-l 
recunosc.) În mod clar nu-l recunosc. În inimile lor, consideră că ei sunt 
adevărul, că ei sunt Dumnezeu; cred că, în afară de ei, nu există niciun alt 
Dumnezeu. Nu sunt ei diavoli? (Ba da.) Aceștia sunt diavoli, diavoli tipici. 
Antihriştii nu se interesează deloc de resursele bisericii, nici nu fac 
rânduieli specifice pentru acestea. Însă, dacă se întâmplă să aibă ei înşişi un 
lucru prețios, poţi fi sigur că vor avea o grijă excelentă de el. Nu vor 


dezvălui niciun cuvânt despre el, nici măcar atunci când vorbesc în somn Și 


nu ti-ar spune nici dacă i-ai bate. Îl păzesc excepţional. Totuşi, când vine 
vorba de resursele casei lui Dumnezeu, atitudinea lor este complet diferită. 
De fapt, au acest fel de atitudine: „Ce legătură are cu mine? Nu ajung să mă 
bucur de acea resursă şi nu-mi aparține. Chiar dacă am mare grijă de ea, s- 
ar putea să fie dată altcuiva! Ce rost are s-o păzesc atât de bine?” Nu 
consideră că această chestiune este datoria lor. Nu este aceasta o lipsă de 
umanitate? (Ba da.) Este o manifestare a lipsei umanităţii. Ce înseamnă? 
Înseamnă că nimeni nu se poate baza pe tine. Dumnezeu ţi-a încredinţat 
această lucrare şi ţi-a dat îndatoririle pe care ar trebui să le îndeplineşti — 
asta face parte din munca ta. Se cuvine să te ocupi cum trebuie de aceste 
chestiuni, ducându-le la bun sfârşit una câte una, urmând principiile cerute 
de Dumnezeu şi rânduielile casei lui Dumnezeu şi rânduindu-le cum se 
cuvine, iar apoi responsabilitatea ta va fi îndeplinită. Însă au antihriştii acest 
mod de gândire sau această idee? (Nu, nu au.) Deloc. Aceasta este o lipsă 
completă de umanitate. Care este manifestarea specifică a lipsei de 
umanitate? Să nu-ţi pese dacă ai conştiinţă sau rațiune și să fii egoist şi 
josnic, să nu fii demn de încredere, oamenii să nu se poată baza pe tine şi să 


nu fii vrednic să ţi se încredinţeze nimic. 


Când vine vorba de chestiuni legate de personalul din cadrul bisericii, 
cum ar fi cine face ce lucrare şi unde, dacă o face cum se cuvine, dacă-și 
îndeplineşte eficient datoria, dacă au apărut cazuri de perturbări sau 
tulburări sau care este răspunsul din partea fraților şi a surorilor, antihriștii 
nu se interesează niciodată în detaliu sau nu fac rânduieli privind lucrurile 
acestea. De exemplu, când casa lui Dumnezeu le cere să furnizeze diverse 
tipuri de indivizi talentaţi, antihriştii doar aruncă o privire la introducerile 
scrise despre acești indivizi, fără să afle sau să se intereseze în mod specific 
de situațiile lor — de exemplu, dacă aceşti indivizi au o temelie în credința 


lor, cum este umanitatea lor, dacă pot accepta adevărul, dacă talentele şi 


aptitudinile lor tehnice individuale sunt la înălțimea standardelor cerute de 
casa lui Dumnezeu şi dacă sunt potriviţi pentru cultivare şi asumarea unor 
îndatoriri importante. Antihriştii doar fac lucrurile de mântuială în privinţa 
asta, prefăcându-se, trecând în revistă pe scurt introducerile scrise şi cu asta 
basta. De fapt, nu interacționează niciodată cu indivizii furnizaţi, nici nu 
caută o înţelegere detaliată sau profundă a lor. Drept urmare, majoritatea 
oamenilor pe care îi selectează ajung să fie alungaţi, pentru că nu au reușit 
să-şi facă îndatoririle sau nu și-au făcut lucrarea cum se cuvine. Cum 
privesc antihriștii această situaţie? „Nu e ca şi cum sunt promovat să fac 
aceste îndatoriri; nu sunt implicat în ele. Ce contează cine merge? Atât timp 
cât aprob recomandările și le furnizez aceşti oameni, asta înseamnă că-mi 
fac treaba. În plus, indivizii care au fost promovați îmi vor fi datori cu o 
favoare. Dacă sunt sau nu potriviţi pentru cultivare nu este treaba mea.” 
Dacă antihriştii furnizează indivizi nepotriviţi, provocând întârzieri lucrării 
casei lui Dumnezeu, au vreo responsabilitate? (Da.) Au multă 
responsabilitate, dar aceste lucruri diavoleşti nu fac nicio verificare. Unii 
spun: „În anumite locuri cu medii aspre, nu putem interacționa cu oamenii 
faţă-n față. Cum putem să-i verificăm?” Indiferent cât de aspru este mediul, 
tot există metode şi abordări pentru a gestiona aceste chestiuni. Depinde 
dacă eşti responsabil şi devotat sincer. Nu aşa stau lucrurile? (Ba da.) Dacă 
îți oferi loialitatea și responsabilitatea, atunci, chiar dacă finalul nu este 
ideal, Dumnezeu scrutează şi ştie acest lucru, iar responsabilitatea nu va fi a 
ta. Însă, dacă nu-ți oferi loialitatea şi responsabilitatea, atunci, chiar dacă 
totul merge bine şi, în final, nu există consecinţe, Dumnezeu va scruta asta. 
Natura acestor două abordări este diferită, iar Dumnezeu le va trata diferit. 
De asemenea, antihriștii complotează când vine vorba de furnizarea 
oamenilor, au şi motive care sunt egoiste şi josnice şi le lipseşte loialitatea. 


Indiferent ce fac, antihriştii au propriile calcule și nu aderă la principii. În 


plus, ca lucrarea concretă să fie făcută bine, ei trebuie să-şi arate feţele, să 
călătorească încoace și încolo pentru a se întâlni cu mai mulți oameni, să 
îndure greutăți și să-şi asume riscuri. Imediat ce un lucru atinge problema 
propriei sigurante, antihriștii încep din nou să calculeze, iar natura lor este 
dezvăluită. Ce se dezvăluie? Ei cred că a interacţiona cu prea mulți oameni 
este un risc pentru siguranţa lor şi că nu pot intra în contact cu oamenii în 
mod arbitrar. Antihriştii nu interacționează cu aceia cu care ar trebui şi nu 
se întâlnesc cu nimeni, în schimb, găsesc un adăpost sigur în care să stea, 
ascunzându-se și fără să facă nimic mai mult decât sarcini simple. Cât 
despre cât de bine sunt făcute alte aspecte ale lucrării, dacă există oameni 
care provoacă perturbări sau dacă sunt distribuite rânduielile de lucru, 
diverse cărți conținând cuvintele lui Dumnezeu sau predici înregistrate, 
antihriştu nu fac niciodată rânduieli specifice sau nu se interesează de 
aceste lucruri. Asta nu înseamnă că trebuie să-şi asume riscuri, să-şi arate 
fața sau să întâmpine necazuri, pentru a fi considerați loiali. Care este 
problema aici? Cine poate explica? (Când au început lucrarea aceasta, nu s- 
au gândit niciodată cum s-o facă bine sau dacă personalul recomandat era 
potrivit şi nu au acționat niciodată din toată inima sau nu şi-au îndeplinit 
responsabilitatea. Nu s-au gândit niciodată la aceste lucruri.) Pur şi simplu 
nu dau dovadă de loialitate. Există o diferenţă în natura felului în care 
lucrează oamenii cu loialitate față de Dumnezeu comparativ cu aceia fără 
loialitate. Când întâmpină chestiuni periculoase, cei cu loialitate sunt 
capabili să înfrunte pericolul şi să-și facă lucrarea, folosind înţelepciune și 
metode de a implementa rânduielile de lucru. Totuși, antihriştii nu se 
implică în lucrări concrete, indiferent dacă sunt sau nu implicate pericole, 
iar rânduielile de lucru nu sunt niciodată implementate de ei. Asta este 
diferenţa. Antihriștii se pot interesa verbal de situația bisericii, de diverse 


sarcini şi aşa mai departe, dar este doar o formalitate, ei fac numai nişte 


eforturi de suprafață şi nu sunt deloc meticuloșşi în privinţa asta. Din afară, 
poate părea că fac o lucrare concretă, dar în realitate nu înţeleg lucrarea, nu 
iau notițe, nu chibzuiesc la ea şi nu se roagă sau nu caută. Nu investesc 
energie ca să țină cont de felul în care progresează diferite segmente ale 
lucrării sau cine este responsabil pentru domenii în care lucrurile nu sunt 
făcute bine sau care conducători de biserică ar putea fi nepotriviţi sau unde 
nu a fost implementată lucrarea. Nu ţin cont de aceste lucruri, pur şi simplu 
fac lucrurile mecanic şi, atunci când identifică probleme, nu le rezolvă. Unii 
aşa-ziși conducători adună oamenii numai pentru întruniri, se interesează de 
situație şi analizează și cercetează lucrarea. Imediat ce este implicată o 
anumită lucrare concretă şi este nevoie ca ei să sufere şi să plătească un 
preţ, siguranţa personală le este pusă în pericol şi implică un anumit nivel 
de dificultate, ei nu o fac. În acel punct, încetează să lucreze, punând pe 
primul loc protecția personală. Chiar şi atunci când recunosc probleme, nu 
fac rânduieli specifice. Dacă sunt renumiți pentru credinţa lor şi sunt în 
pericol de a fi capturați, deleagă ei aceste sarcini altora? Nu, nu fac asta. Nu 
rânduiesc ca alţii să facă aceste sarcini şi asta este problema. Aşadar, ce 
esență este dezvăluită de astfel de oameni? Le lipsește loialitatea, sunt 
egoiști şi josnici şi ţin cont de propria siguranţă în toate. Nu se interesează 
niciodată dacă rânduielile de lucru ale casei lui Dumnezeu sunt 
implementate sau de progresul lucrării casei lui Dumnezeu şi nu le pasă de 
aceste lucruri. Nu şi-au oferit loialitatea şi nu şi-o arată. Pentru ei, să facă 
lucrurile mecanic în privinţa acestor chestiuni este suficient; consideră că 
asta înseamnă că lucrează. Dacă riscul este mic, s-ar putea să lucreze puţin, 
fără tragere de inimă. Însă dacă riscul este mare şi există o șansă să fie 
capturați, nu o vor face, indiferent cât de importantă este sarcina. Asta este 
esenţa antihriştilor. În adâncul inimii lor, atât timp cât interesele le sunt în 


siguranţă, sunt capabili să vândă pe oricine. Interesele le sunt realizate cu 


preţul intereselor casei lui Dumnezeu; pentru ei, interesele lor sunt supreme. 
Antihriştii pot fi loiali odată ce-şi asumă o datorie? (Nu, nu pot.) Loialitatea 
este imposibilă pentru ei. Pot ei ține cont de vieţile și de siguranţa fraților şi 
surorilor lor? (Nu pot.) Când vine vorba de propria siguranţă, antihriştii se 
vor proteja doar pe ei înşişi, împingându-şi fraţii și surorile într-o groapă cu 
foc şi folosindu-i drept pioni de sacrificiu. Aceasta este natura-esenţă a 


antihniştilor. 


În afară de a ţine cont de propria siguranţă, la ce se mai gândesc 
anumiți antihrişti? Ei spun: „În momentul acesta, mediul nostru nu este 
favorabil, aşadar, hai să ne arătăm mai puţin feţele şi să răspândim mai 
puţin Evanghelia. În felul acesta, este mai puţin probabil să fim prinși, iar 
lucrarea bisericii nu va fi distrusă. Dacă evităm să fim prinşi, nu ne vom 
transforma în iude şi atunci vom fi capabili să rămânem în viitor, nu-i aşa?” 
Nu există antihrişti care folosesc astfel de scuze ca să inducă în eroare frații 
şi surorile? Unii antihrişti se tem foarte mult de moarte şi duc existențe 
abjecte; de asemenea, le plac reputația şi statutul şi sunt dispuși să-şi asume 
roluri de conducere. Deşi știu că: „Lucrarea unui conducător nu este uşor de 
purtat — dacă marele balaur roşu află că am fost făcut conducător, voi 
deveni faimos și s-ar putea să fiu pus pe lista celor căutați şi, de îndată ce 
voi fi prins, viaţa îmi va fi în pericol”, pentru a se bucura de beneficiile 
statutului, nu ţin cont de aceste pericole. Când slujesc drept conducători, le 
pasă numai de plăcerile trupeşti şi nu se implică în lucrări concrete. În afară 
că se implică puţin în corespondenţa cu diverse biserici, nu fac nimic 
altceva. Se ascund într-un loc şi nu se întâlnesc cu nimeni, rămânând izolaţi, 
iar fraţii şi surorile nu ştiu cine este conducătorul lor — acesta este gradul în 
care se tem. Așadar, nu este corect să spunem că ei sunt conducători doar cu 
numele? (Ba da.) Nu se implică în nicio lucrare concretă în calitate de 


conducători; nu sunt preocupaţi decât să se ascundă. Când alții îi întreabă: 


„Cum este să fii conducător?” ei vor spune: „Sunt incredibil de ocupat și, 
pentru siguranţă, trebuie să mă mut întruna. Acest mediu îmi provoacă atât 
de multă neliniște încât nu mă pot concentra asupra lucrării mele.” Au 
întotdeauna senzația că mulți ochi îi privesc și nu știu unde se pot ascunde 
în siguranță. În afară că se deghizează, se ascund în diferite locuri și nu 
rămân într-o singură locaţie, nu fac nicio lucrare concretă în fiecare zi. 
Există astfel de conducători? (Da.) Ce principii urmează ei? Aceşti oameni 
spun: „Un iepure viclean are trei vizuini. Ca iepurele să se păzească de 
atacul unui prădător, trebuie să pregătească trei vizuini în care să se 
ascundă. Dacă o persoană întâmpină pericolul şi trebuie să scape, dar nu are 
unde să se ascundă, este acceptabil? Trebuie să învăţăm de la iepuri! 
Animalele create ale lui Dumnezeu au această capacitate de a supravieţui, 
iar oamenii ar trebui să înveţe de la ele.” De când şi-au asumat roluri de 
conducere, au ajuns să-și dea seama de această doctrină și chiar cred că au 
înţeles adevărul. De fapt, sunt extrem de înspăimântați. Imediat ce aud 
despre un conducător, care a fost denunţat la poliție, pentru că locul în care 
trăia era nesigur sau despre un conducător care a devenit o ţintă a spionilor 
marelui balaur roşu și, drept urmare, a fost arestat şi condamnat, pentru că 
ieşea prea des să-și facă datoria şi interacţiona cu prea mulți oameni, se 
înspăimântă. Se gândesc: „O, nu, oare eu voi fi următorul arestat? Trebuie 
să învăţ din asta. Nu ar trebui să fiu prea activ. Dacă pot evita să fac o parte 
din lucrarea bisericii, nu o voi face. Dacă pot evita să-mi arăt faţa, nu o voi 
face. Voi lucra cât de puţin posibil, voi evita să ies, voi evita să 
interacționez cu oamenii şi mă voi asigura că nimeni nu ştie că sunt 
conducător. În zilele noastre, cine-și poate permite să-i pese de altcineva? 


1? 


Doar a rămâne în viață este o provocare!” De când şi-au asumat rolul de 
conducător, în afară că poartă o geantă şi se ascund, nu fac nicio lucrare. 


Trăiesc cu sufletul la gură, cu teama constantă de a fi prinşi şi condamnați. 


Când aud pe cineva spunând: „Dacă vei fi prins, vei fi ucis! Dacă nu ai fi 
conducător, dacă ai fi doar un credincios obişnuit, s-ar putea să fii eliberat 
după ce doar plătești o amendă mică, dar întrucât eşti conducător, e greu de 
spus. Este prea periculos! Unii conducători sau lucrători care au fost prinși 
au refuzat să dea informaţii şi au fost omorâţi în bătaie de polițiști.” Odată 
ce aud despre cineva care a fost omorât în bătaie, frica lor se intensifică și 
devin şi mai înspăimântați să lucreze. În fiecare zi, nu se gândesc decât cum 
să evite să fie prinşi, cum să evite să-şi arate faţa, cum să evite să fie 
supravegheați şi cum să evite contactul cu fraţii şi surorile lor. Își frământă 
creierii, gândindu-se la aceste lucruri și uită complet de îndatoririle lor. Sunt 
aceştia oameni loiali? Pot astfel de oameni să se ocupe de vreo lucrare? 
(Nu, nu pot.) Astfel de oameni sunt doar lași şi nu-i putem eticheta 
categoric drept antihriști, doar pe baza acestei manifestări, dar care este 
natura acestei manifestări? Esenţa acestei manifestări este aceea a unui non- 
credincios. Ei nu cred că Dumnezeu poate proteja siguranța oamenilor şi cu 
siguranță nu cred că, dacă se dedică sacrificării pentru Dumnezeu înseamnă 
că se dedică adevărului şi că este un lucru pe care Dumnezeu îl aprobă. În 
inimile lor, nu se tem de Dumnezeu; se tem numai de Satana şi de partidele 
politice ticăloase. Nu cred în existenţa lui Dumnezeu, nu cred că totul este 
în mâinile Lui şi cu siguranță nu cred că Dumnezeu va aproba o persoană 
care sacrifică totul de dragul Lui şi pentru a-l urma calea şi a-l duce la bun 
sfârşit însărcinarea. Nu pot vedea nimic din toate astea. În ce cred ei? Cred 
că, dacă pică în mâinile marelui balaur roşu, vor avea un final prost, că ar 
putea fi condamnați sau chiar ar putea risca să-şi piardă vieţile. În inimile 
lor, ţin cont doar de propria siguranţă şi nu de lucrarea bisericii. Nu sunt 
aceştia non-credincioşi? (Da, sunt.) Ce spune Biblia? „Cel ce-şi va pierde 
viaţa de dragul Meu, o va găsi” (Matei 10:39). Cred aceste cuvinte? (Nu, nu le 


cred.) Dacă li se cere să-şi asume un risc în timp ce-și fac datoria, îşi vor 


dori să se ascundă şi să nu lase pe nimeni să-i vadă — vor vrea să fie 
invizibili. Asta este măsura în care se tem. Nu cred că Dumnezeu este 
sprijinul omului, că totul este în mâinile lui Dumnezeu, că dacă un lucru 
merge prost sau dacă sunt cu adevărat prinși, e permis de Dumnezeu şi că 
oamenii ar trebui să aibă inimi supuse. Acești oameni nu au aceste inimi, 
această înțelegere sau această pregătire. Cred ei cu adevărat în Dumnezeu? 
(Nu, nu cred.) Nu este esenţa acestei manifestări aceea a unui non- 
credincios? (Ba da.) Aşa stau lucrurile. Astfel de oameni sunt excepțional 
de lași, teribil de înspăimântați şi se tem de suferinţa fizică şi să nu li se 
întâmple ceva rău. Devin la fel de înfricoşaţi ca niște păsări sperioase şi nu- 
şi mai pot îndeplini lucrarea. Tipul de persoană despre care am vorbit mai 
devreme pur şi simplu nu face nicio lucrare, chiar dacă este capabilă s-o 
facă. Chiar dacă ştiu că există o problemă, nu se ocupă de ea. Ei doar se 
protejează pe ei înşişi şi sunt deosebit de egoişti şi josnici. Ambele aceste 
tipuri de oameni sunt non-credincioşi. Primul tip este alunecos și trădător, 
speriat de greutăţi şi de oboseală, preocupat de trupul său şi nu se implică în 
lucrări concrete. Al doilea tip este laş şi înspăimântat, nu îndrăzneşte să 
îndeplinească lucrări concrete și se teme să nu fie prins şi persecutat de 
marele balaur roșu. Există o diferenţă între aceste două tipuri de oameni? 
(Da.) 


Există exemple pe care le ştiţi, despre felul în care antihriştu îşi 
protejează propria siguranță? (Dumnezeule, ştiu un astfel de exemplu. A 
fost o biserică în care oamenii au fost arestați de marele balaur roșu, pentru 
că era controlată de un antihrist care s-a dezlănțuit făcând rău, iar 
conducătorii, diaconii şi câţiva frați şi surori au fost arestați cu toţii. Pe 
atunci, antihristul se temea să nu fie prins. Fără să facă rânduieli pentru 
lucrarea de a gestiona consecințele, s-a ascuns într-un loc izolat. Ba chiar a 


refuzat să stea cu o familie-gazdă şi a insistat, în schimb, să folosească 


jertfe ca să închiriere o locuinţă. Întrucât nu a făcut rânduieli potrivite 
pentru lucrarea ulterioară şi nu a eliminat cu promptitudine pericolele 
ascunse, mai mulţi frați şi surori au fost atunci arestaţi, iar lucrarea bisericii 
a fost forțată să se oprească. Este clar că antihriştii sunt excepțional de 
egoiști şi josnici. În momente critice, ei îşi apără doar propriile interese și 
nu protejează deloc interesele casei lui Dumnezeu.) Antihriştii sunt extrem 
de egoişti și josnici. Nu au credință adevărată în Dumnezeu, cu atât mai 
puţin loialitate faţă de El; când întâmpină o problemă, se protejează şi se 
apără doar pe ei înşişi. Pentru ei, nimic nu este mai important decât propria 
siguranță. Atât timp cât pot să trăiască şi nu vor fi arestaţi, nu le pasă cât rău 
este făcut lucrării bisericii. Acești oameni sunt extrem de egoişti, nu se 
gândesc deloc la frați și la surori sau la lucrarea bisericii, se gândesc doar la 
propria siguranţă. Sunt antihrişti. Așadar, când astfel de lucruri se întâmplă 
celor care sunt loiali lui Dumnezeu şi au credință adevărată în El, cum le 
gestionează? Cum este diferit ceea ce fac ei față de ceea ce fac antihriștii? 
(Când astfel de lucruri li se întâmplă celor care Îi sunt loiali lui Dumnezeu, 
ei se vor gândi la o modalitate de a păzi interesele casei lui Dumnezeu, de a 
împiedica pierderile aduse jertfelor lui Dumnezeu şi vor face rânduielile 
necesare pentru conducători și lucrători, precum şi pentru fraţi şi surori, 
pentru a reduce la minimum pierderile. Între timp, antihriştii se asigură că ei 
sunt mai întâi protejați. Nu sunt preocupaţi de lucrarea bisericii sau 
siguranţa aleşilor lui Dumnezeu, iar atunci când biserica se confruntă cu 
arestări, asta rezultă într-o pierdere pentru lucrarea bisericii.) Antihriștii 
abandonează lucrarea bisericii şi jertfele lui Dumnezeu și nu rânduiesc ca 
oamenii să se ocupe de consecinţe. E acelaşi lucru cu a-i permite marelui 
balaur roşu să confiște jertfele lui Dumnezeu şi să-i captureze pe aleşii Lui. 
Nu este aceasta o trădare ascunsă a jertfelor lui Dumnezeu și a aleşilor Lui? 


Când aceia care sunt loiali lui Dumnezeu ştiu clar că un mediu este 


periculos, ei tot înfruntă riscul de a face lucrarea de gestionare a 
consecințelor şi reduc la minimum pierderile casei lui Dumnezeu, înainte de 
a se retrage ei înşişi. Ei nu dau prioritate propriei siguranţe. Spune-Mi, în 
această țară ticăloasă a marelui balaur roşu, cine s-ar putea asigura că nu 
există niciun pericol în a crede în Dumnezeu şi a face o datorie? Indiferent 
de datoria pe care şi-o asumă o persoană, aceasta implică un oarecare risc — 
totuși, îndeplinirea datoriei reprezintă însărcinarea dată de Dumnezeu şi, în 
timp ce Îl urmează pe Dumnezeu, o persoană trebuie să-și asume riscul de 
a-şi face datoria. Ar trebui să dea dovadă de înţelepciune și este nevoie să ia 
măsuri pentru a-şi asigura securitatea, dar nu ar trebui să pună siguranţa 
personală pe primul loc. Ar trebui să ţină cont de voia lui Dumnezeu, 
punând pe primul loc lucrarea casei Sale şi răspândirea Evangheliei. Ceea 
ce contează cel mai mult este să îndeplinească însărcinarea dată de 
Dumnezeu, iar acest lucru este prioritar. Antihriștii pun pe primul loc 
propria lor siguranță; ei cred că nimic altceva nu are legătură cu ei. Nu le 
pasă când altcineva păţeşte ceva, indiferent cine ar putea fi. Atât timp cât nu 
li se întâmplă nimic rău antihriștilor înşişi, ei se simt împăcaţi. Sunt lipsiţi 
de orice loialitate, fapt care e determinat de natura-esenţă a antihriştilor. În 
mediul din China continentală, este posibil să eviţi să-ţi asumi riscuri şi să 
te asiguri că nu se va întâmpla nimic rău în timp ce-ţi faci datoria? Chiar şi 
cea mai precaută persoană nu poate garanta asta, însă precauţia este 
necesară. Să fii bine-pregătit dinainte ar putea îmbunătăţi puţin situația şi 
poate ajuta la reducerea la minimum a pierderilor, când ceva merge prost. 
Dacă nu există nicio pregătire, pierderile vor fi substanțiale. Puteţi vedea 
clar diferența dintre aceste două situații? Prin urmare, indiferent dacă are 
legătură cu întrunirile sau cu îndeplinirea oricărui fel de datorie, cel mai 
bine este să fii precaut şi e necesar să iei măsuri de precauţie. Când o 


persoană loială îşi îndeplinește datoria, poate gândi puţin mai cuprinzător şi 


mai amănunțit. Vrea să rânduiască aceste lucruri atât cât poate de bine, 
astfel încât, dacă un lucru merge prost, pierderile să fie reduse la minimum. 
Simte că trebuie să obțină acest rezultat. O persoană lipsită de loialitate nu 
ține cont de aceste lucruri. Crede că ele nu contează și nu le tratează ca pe 
responsabilitatea sau datoria ei. Când ceva merge prost, nu se simte deloc 
vinovată. Aceasta este o manifestare a unei lipse de loialitate. Antihrişti nu 
dau deloc dovadă de loialitate faţă de Dumnezeu. Când li se repartizează 
lucrări, le acceptă destul de bucuroşi şi fac câteva declaraţii frumoase, dar 
când vine pericolul, ei fug cel mai repede; sunt primii care fug, primii care 
scapă. Asta arată că egoismul şi josnicia lor sunt deosebit de grave. Nu au 
deloc simţul răspunderii sau al loialității. Când înfruntă o problemă, ştiu 
numai cum să fugă şi să se ascundă și se gândesc numai cum să se protejeze 
pe sine, fără să țină cont niciodată de responsabilitățile sau îndatoririle lor. 
Pentru siguranța personală, antihriştii își arată în mod constant natura 
egoistă şi josnică. Nu pun pe primul loc lucrarea casei lui Dumnezeu sau 
propriile îndatoriri, cu atât mai puţin interesele casei lui Dumnezeu. În 


schimb, îşi pun pe primul loc propria siguranță. 


Subsecţiunea despre care tocmai am avut părtăşie nu are legătură cu al 
nouălea punct din diversele manifestări ale antihriştilor — nu iau niciodată în 
considerare interesele casei lui Dumnezeu şi chiar vând aceste interese în 
schimbul gloriei personale? (Ba da.) Pentru a se proteja, pentru a evita 
pericolul şi suferinţa fizică, antihriştii adoptă o atitudine superficială faţă de 
lucrarea casei lui Dumnezeu și de propriile îndatoriri. Ocupă funcții fără să 
lucreze cu adevărat. Nu înseamnă asta că vând interesele casei lui 
Dumnezeu? Nu înseamnă că nu ţin cont de interesele casei lui Dumnezeu, 
de lucrarea lui Dumnezeu şi de propriile responsabilităţi, în schimbul 
siguranţei personale? (Ba da.) Manifestările pe care le-am disecat în această 


subsecțiune expun pe deplin esenţa egoistă și josnică a antihriştilor. Despre 


ce am avut părtăşie în primul rând aici? Antihriştii, de teamă să nu intre în 
necazuri şi ca să se protejeze, nu-şi îndeplinesc îndatoririle şi nu-l arată 
nicio loialitate lui Dumnezeu. Există vreo urmă de adevăr-realitate în 
această manifestare? Nu este o pierdere a conştiinţei şi a rațiunii? Aceasta 


este o lipsă completă de umanitate! 


B. Propria reputaţie şi propriul statut 

Să continuăm cu a doua subsecțiune a părtășiei: propria reputaţie şi 
propriul statut al antihriştilor. Asta implică și interesele antihriștilor. Acum, 
aceste trei subsecțiuni pe care le discutăm: propria siguranță, propria 
reputație şi propriul statut şi propriile beneficii ale antihriștilor — toate 
acestea au legătură cu propriile interese ale antihriştilor. Au acestea vreo 
legătură cu lucrarea casei lui Dumnezeu? (Da, au.) Care este legătura? 
(Pentru a se proteja şi pentru a-și apăra reputația și statutul, antihriştii pot 
tulbura şi submina lucrarea bisericii.) Antihriştii afectează interesele casei 
lui Dumnezeu şi lucrarea bisericii pentru a-şi proteja propriile interese. 
Dacă ne uităm la natura egoistă şi josnică a antihriştilor, ce prețuieşte acest 
tip de persoană, dincolo de a fi deosebit de protectivă cu propria siguranță? 
(Îi plac foarte mult reputaţia şi statutul.) Corect. Antihriştilor le plac foarte 
mult reputația și statutul. Reputația şi statutul sunt sufletul lor; simt că viața 
nu are sens fără reputație şi statut și nu au energie să facă nimic fără 
reputație şi statut. Pentru antihriști, atât reputația, cât şi statutul sunt strâns 
legate de interesele personale; sunt slăbiciunea lor. De aceea, tot ce fac 
antihriştii se învârte în jurul statutului şi al reputației. Dacă nu ar exista 
aceste lucruri, ei ar putea să nu lucreze deloc. Indiferent dacă antihriștii au 
statut sau nu, scopul pentru care luptă, direcția în care se străduiesc este 
spre aceste două lucruri — reputaţia şi statutul. Când cred în Dumnezeu într- 
un mediu autocrat, aşa cum este China continentală, antihriştii nu ţin cont 


de interesele casei lui Dumnezeu, pentru a fi ei în siguranţă. Parte din ceea 


ce fac este să urmărească statutul cu toată forța lor, agăţându-se ferm de 
putere şi controlând biserica. Cealaltă parte este că vorbesc, lucrează, 
aleargă încoace şi încolo şi trudesc mereu pentru propria reputație şi 
propriul statut. Acesta este nucleul în jurul căruia se învârte tot ce spun și 
fac antihriștii. Antihriştii nu fac niciodată nicio lucrare concretă pentru 
intrarea în viaţă a aleşilor lui Dumnezeu şi nu fac niciodată nicio lucrare 
concretă ca să răspândească Evanghelia Împărăției. Când plătesc un preţ, 
uitați-vă de ce plătesc un preţ. Când dezbat cu ardoare o problemă, uitaţi-vă 
de ce o dezbat. Când discută sau condamnă o persoană, uitați-vă ce intenție 
şi ce scop au. Când sunt supăraţi sau furioşi în legătură cu ceva, uitați-vă la 
ce fire dezvăluie. Oamenii nu pot vedea în inimile celorlalți, dar Dumnezeu 
poate. Când Dumnezeu Se uită în inimile oamenilor, ce folosește ca să 
aprecieze esenţa lucrurilor pe care oamenii le spun și le fac? El foloseşte 
adevărul ca s-o aprecieze. În ochii omului, să-şi protejeze reputaţia şi 
statutul este un lucru potrivit. De ce este etichetat, în ochii lui Dumnezeu, 
drept dezvăluirea şi expresia antihriștilor și drept esenţa acestora? Acest 
lucru se bazează pe imboldul şi motivaţia pentru tot ce fac antihriştii. 
Dumnezeu scrutează imboldul şi motivaţia pentru ceea ce fac ei și, în final, 
stabileşte că tot ce fac este pentru propria reputaţie şi pentru propriul statut, 
mai degrabă decât pentru a-şi face datoria şi cu atât mai puţin pentru a 


practica adevărul şi a se supune lui Dumnezeu. 


Antihriştii urmăresc reputaţia și statutul, așadar cu siguranţă și vorbesc 
şi lucrează pentru a-și susţine reputaţia și statutul. Îşi preţuiesc reputaţia şi 
statutul mai presus decât orice altceva. Dacă cineva din jurul lor are un 
calibru bun şi urmărește adevărul, iar această persoană câștigă puţin 
prestigiu printre frați și surori şi este aleasă lider de echipă, iar frații și 
surorile chiar o admiră şi o aprobă, cum vor reacționa antihriștii? Cu 


siguranţă, nu vor fi bucuroşi şi vor deveni invidioşi. Spuneţi-Mi, dacă 


antihriştu sunt invidioşi, pot ei să se poarte frumos? Nu vor trebui să facă 
ceva în privința asta? (Ba da.) Ce vor face dacă invidiază cu adevărat 
această persoană? În minţile lor, sigur vor face acest tip de calcul: „Această 
persoană are un calibru destul de bun, are o oarecare înţelegere a acestei 
profesii și este mai puternică decât mine. Acest lucru este în beneficiul 
lucrării casei lui Dumnezeu, dar nu în beneficiul meu! Oare îmi va lua 
funcţia? Dacă, într-o zi, chiar îmi va lua locul, nu va fi supărător? Ar trebui 
să acționez preventiv. Dacă într-o zi va fi în stare să se descurce singură, nu- 
mi va fi uşor să mă ocup de ea. Este mai bine să atac primul. Dacă întârzii 
şi-i permit să mă expună, cine ştie care vor fi consecințele? Aşadar, cum pot 
să lovesc? Trebuie să găsesc o scuză, o oportunitate.” Spuneţi-Mi, dacă 
oamenii vor să pedepsească pe cineva, nu le este uşor să găsească o scuză și 
o oportunitate să facă asta? Care este una dintre tacticile diavolului? („Cine 
vrea să-şi bată câinele, îşi va găsi cu uşurinţă băţul.”) Exact, „Cine vrea să- 
şi bată câinele, îşi va găsi cu uşurinţă băţul.” În lumea Satanei, acest tip de 
logică există, iar acest tip de lucru se întâmplă. Pentru Dumnezeu, aceste 
lucruri nu există deloc. Antihriștii aparțin Satanei și sunt foarte pricepuți la 
aceste lucruri. Vor chibzui la asta: „Cine vrea să-şi bată câinele, îşi va găsi 
cu uşurinţă băţul. Te voi acuza de ceva, voi găsi o oportunitate să te 
pedepsesc, să-ți suprim aroganţa şi orgoliul şi să-i împiedic pe fraţi şi surori 
să te stimeze şi să te aleagă drept lider de echipă data viitoare. Atunci nu vei 
mai fi o amenințare pentru mine, nu-i aşa? Dacă elimin această potențială 
problemă şi înlătur acest rival, nu mă voi simţi în largul meu?” Dacă minţile 
lor fac astfel de salturi, se pot abține să nu acţioneze la exterior? Având în 
vedere natura antihriștilor, pot să țină această idee îngropată înlăuntrul lor şi 
să nu facă nimic? Categoric nu. Cu siguranță vor găsi o cale să acţioneze. 
Aceasta este răutatea antihriștilor. Nu numai că gândesc în felul acela, dar 


vor şi să atingă acest obiectiv. Așadar, vor chibzui cu disperare asupra 


acestei chestiuni, frământându-şi creierii. Nu ţin cont de interesele casei lui 
Dumnezeu, nici de lucrarea bisericii. Le pasă şi mai puţin dacă acțiunile lor 
sunt în conformitate cu intenţia lui Dumnezeu. Nu se gândesc decât cum să- 
şi mențină reputația şi statutul, cum să-şi păzească puterea. Cred că rivalul 
lor deja le-a ameninţat statutul, aşa că încearcă să găsească o oportunitate 
să-l doboare. Când află că, fără să-i consulte, rivalul lor a înlocuit pe cineva 
care își făcea constant datoria într-o manieră superficială, vor vedea asta ca 
pe ocazia perfectă de a-i pune în cârcă o acuzaţie. În faţa fraţilor şi surorilor, 
spun: „Întrucât toată lumea este prezentă azi, să înaintăm această chestiune 
spre disecare. Oare înlocuirea cuiva, fără autorizație, fără a discuta 
chestiunea cu partenerii sau conlucrătorii, nu este o acţiune dictatorială? De 
ce ar face cineva o astfel de greşeală? Nu cumva există o problemă în firea 
sa? Nu ar trebui să fie emondat? Nu ar trebui să fie abandonat de frați şi 
surori?” Profită de această chestiune şi o exagerează pentru a-şi denigra 
rivalul şi a se înălța pe ei înșiși. De fapt, situația nu este atât de gravă. Este 
perfect acceptabil să facă un raport, după ce datoria unui membru al echipei 
este ajustată sau înlocuită, atât timp cât ajustarea sau înlocuirea este 
conform principiilor. Totuşi, antihriștii exagerează această chestiune. Îşi 
atacă intenționat rivalul şi se înalță pe sine. Nu este aceasta o manifestare a 
pedepsirii celorlalţi? Îşi emondează cu răutate rivalul şi îi aduc acuzaţii 
exagerate. După ce aud despre asta, frații și surorile se gândesc: „Ce se 
întâmplă aici? Ceva nu pare în regulă. Ceea ce spun nu este conform 
realității! Persoana a cărei datorie a fost ajustată nu o făcea în mod 
responsabil — acesta este un fapt recunoscut. A fost înlocuită pentru a 
sprijini lucrarea bisericii. A-ţi face datoria în acest fel este o abordare 
serioasă şi responsabilă şi o manifestare a loialității. Așadar, de ce să 
etichetăm acest lucru ca pe o acţiune dictatorială? Este în mod clar un caz 


de «Cine vrea să-şi bată câinele, îşi va găsi cu uşurinţă băţul.»” Oricine are 


puţină înţelegere a adevărului şi puțin discernământ poate recunoaşte dintr- 
o privire că aceşti antihrişti se folosesc de funcţiile lor pentru a obţine ce-şi 
doresc şi își varsă frustrările asupra rivalului lor. Înseamnă asta că-și asumă 
răspunderea pentru lucrare? Înseamnă că emondează persoana? Aceşti 
antihrişti fac din ţânţar armăsar: este doar răzbunare şi vendetă personală. 
Acest lucru provine din voința omenească şi de la Satana, nu de la 
Dumnezeu. Cu siguranță nu provine dintr-o atitudine de asumare a 
responsabilități pentru lucrare şi pentru îndatoririle lor — nu asta este 
intenția lor. Antihriştu îşi expun prea clar intențiile, iar unii oameni pot 
vedea asta. Pot antihriştii să simtă acest lucru? (Da.) Asta este viclenia 
antihriştilor. Sunt foarte pricepuţi la a-şi păzi statutul, la sofistică, la a 
câştiga oameni de partea lor şi mai ales la a avea „pătrundere” în inimile 
oamenilor. Se gândesc în sinea lor: „Pot vedea dincolo de orice gând aveţi 
în inimile voastre. Poate că înţelegeți adevărul, dar nu mă puteţi vedea aşa 
cum sunt. Eu pot să vă văd aşa cum sunteți. Îmi pot da seama cine nu este 
convins de lucrurile pe care le spun.” Însă spun ceva din toate astea? Nu, nu 
spun. Folosesc câteva cuvinte şi expresii plăcute ca să-i convingă pe toți, 
să-l facă să creadă că au fost rezonabili când au emondat acea persoană. Ce 
cuvinte folosesc? Spun: „Nu te-am emondat dintr-un motiv egoist, personal. 
În realitate, nu există nicio ranchiună personală între noi, doar că, atunci 
când ai înlăturat arbitrar acea persoană din datoria ei, asta a afectat 
interesele casei lui Dumnezeu. Mă pot face că nu văd? Dacă ți-aş permite să 
faci asta, ar fi un lucru iresponsabil din partea mea. Nu fac asta ca să te 
vizez pe tine sau pe cineva anume. Dacă greşesc, frații și surorile pot să mă 
critice şi să mă mustre. Nu voi candida la alegerile viitoare.” Când unii 
oameni aud asta, devin complet confuzi. Se gândesc: „Se pare că i-am 
înţeles greșit. Sunt dispuși până și să nu candideze la alegeri. Nu au 


emondat acea persoană ca să concureze pentru statut, acţiunea lor s-a bazat 


pe o atitudine de asumare a responsabilității pentru lucrarea bisericii. Nu-i 
nimic greşit în asta.” Aceşti antihriști reuşesc din nou să inducă în eroare 
câțiva oameni. Nu sunt ei vicleni? (Ba da, sunt.) Sunt extrem de vicleni! Se 
poate spune că antihriștii îşi frământă creierii, îşi sondează adâncurile minţii 
şi folosesc orice mijloace necesare pentru reputația şi statutul lor. Există o 
anumită zicală: „Dă-le o palmă, apoi oferă-le o întâlnire plăcută.” Nu vor 
folosi antihriştii această tactică? După ce te lovesc, s-ar putea să-ţi spună 
câteva cuvinte plăcute pentru a te linguși, a te convinge şi a te face să simţi 
că sunt extrem de toleranţi, răbdători și iubitori. În cele din urmă, trebuie 
să-l aprobi şi spui: „Uite, persoana aceasta are obiective atât de clare în 
lucrarea sa şi se pricepe atât de bine să o facă — ce aptitudine grozavă! Este 
clar că are calităţile unui conducător şi toți ne simţim necorespunzători în 
comparație cu ea.” Acești antihrişti nu-şi vor fi atins atunci scopul? Acestea 


sunt trucurile antihriştilor. 


Antihriştii sunt deosebit de trădători şi vicleni. Orice spun este gândit 
atent; nimeni nu este mai priceput să se prefacă. Însă, odată ce se află 
secretul, odată ce oamenii i-au văzut aşa cum sunt cu adevărat, fac tot ce le 
stă în putinţă ca să aducă argumente pentru ei înșiși şi se gândesc la moduri 
de a îndrepta situația şi joacă la cacealma ca un mijloc de a-şi salva 
imaginea şi reputația. Antihriștii trăiesc în fiecare zi doar pentru reputaţie și 
statut, ei trăiesc doar pentru a se delecta în beneficiile statutului, doar la asta 
se gândesc. Chiar și atunci când îndură ocazional unele greutăți minore sau 
plătesc un preţ banal, acest lucru este de dragul obținerii statutului și 
reputației. A urmări statutul, a deține puterea şi a avea o viață uşoară sunt 
lucruri majore pe care antihriștii le plănuiesc întotdeauna odată ce cred în 
Dumnezeu şi nu renunţă până când nu își ating obiectivele. Dacă faptele lor 
rele sunt date în vileag vreodată, intră în panică, de parcă ar fi pe cale să 


cadă cerul peste ei. Nu pot mânca sau dormi şi par să fie în transă, ca şi cum 


ar suferi de depresie. Când oamenii îi întreabă ce s-a întâmplat, ei 
inventează minciuni şi spun: „eri am fost atât de ocupat încât nu am dormit 
toată noaptea, aşa că sunt foarte obosit”. Dar, de fapt, nimic din toate 
acestea nu este adevărat, totul e înşelătorie. Ei simt acest lucru pentru că se 
gândesc în mod constant: „Lucrurile rele pe care le-am făcut au fost date în 
vileag, deci cum îmi pot recăpăta reputația și statutul? Prin ce mijloace pot 
să mă răscumpăr? Ce ton pot să folosesc ca să le explic asta tuturor? Ce pot 
să spun ca să-i împiedic pe oameni să mă vadă aşa cum sunt?” Multă 
vreme, nu își pot da seama ce să facă, aşa că sunt deprimaţi. Uneori, ochii 
lor privesc în gol la un punct fix şi nimeni nu știe la ce se uită. Problema îi 
face să-şi frământe creierii, să epuizeze fiecare înlănţuire de idei şi să nu 
vrea să mănânce sau să bea. În ciuda acestui lucru, ei încă mai pretind că le 
pasă de lucrarea bisericii şi îi întreabă pe oameni: „Cum merge lucrarea de 
evanghelizare? Cât de eficient se predică? Au dobândit fraţii şi surorile vreo 
intrare în viaţă recent? A provocat cineva întreruperi sau perturbări?” 
Aceste investigaţii ale lor despre lucrarea bisericii au menirea unui 
spectacol pentru ceilalți. Dacă ar afla despre probleme, nu ar avea cum să le 
rezolve, aşa că întrebările lor sunt o simplă formalitate pe care ceilalți sunt 
înclinați să o vadă drept grijă pentru lucrarea bisericii. Dacă cineva ar face 
un raport despre problemele bisericii pe care să le rezolve ei, doar ar clătina 
din cap. Niciun complot nu s-ar dovedi util şi, deşi ar dori să se deghizeze, 
nu ar putea şi ar risca să fie expuşi şi dezvăluiți. Aceasta este cea mai mare 
problemă cu care se confruntă antihriştii în întreaga lor viaţă. În prezent, 
antihriştu sunt ca o furnică pe o farfurie fierbinte, clătinând din cap 
ocazional, de parcă ar spune: „Lucrurile nu pot continua aşa.” Apoi îşi pun 
mâinile-n cap, ca şi cum s-ar gândi: „Cum de sunt atât de nesăbuit? Cum m- 
am putut împiedica de această chestiune?” Antihriştii nu pot să accepte 


această realitate şi pot doar să ofteze. Trudesc, suferă şi plătesc preţul doar 


pentru propria reputație şi pentru propriul statut, dedându-se la tot felul de 
fapte rele pentru a-și satisface ambițiile şi dorinţele. Să fie expuşi de aleşii 
lui Dumnezeu este un final inevitabil. Oamenii vor cădea cu siguranţă, mai 
devreme sau mai târziu, pentru că nu urmăresc adevărul. Această zicală este 
împlinită perfect în cazul antihriștilor. Deşi sunt pricepuți la deghizări şi 
capabili să vorbească persuasiv și să îi inducă în eroare pe alții, dacă aleşii 
lui Dumnezeu înțeleg adevărul și pot discerne esenţa unei persoane, atunci, 
oricât de bine se ascund antihriştii şi oricât rău fac, ei îi pot discerne pe 
deplin. Există două zicale: „A persista în rău aduce autodistrugerea” și 
„Dacă te joci cu focul, o să te arzi.” Acestea sunt legi obiective care 
guvernează evoluția lucrurilor, stabilite de Dumnezeu pentru evoluția 
tuturor lucrurilor şi a tuturor evenimentelor. Nimeni nu poate scăpa de ele. 
Deşi lucrarea bisericii continuă sub stăpânirea antihriştilor, eficienţa sa a 
scăzut îngrijorător. Câteva lucrări importante sunt în continuare controlate 
de indivizi răi, iar rânduielile de lucru ale casei lui Dumnezeu nu au fost 
implementate. Cu toate că aleşii lui Dumnezeu își fac, fiecare, datoria, nu 
există rezultate reale, iar diverse sarcini au rămas pe loc de mult timp. Care 
este cauza acestor probleme? Aceea că antihriştii au preluat controlul 
bisericii. Oriunde deţin puterea, indiferent de sfera influenţei lor, chiar dacă 
este vorba doar de un singur grup, antihriştii vor influenţa lucrarea casei lui 
Dumnezeu şi intrarea în viaţă a unei părți din aleşii lui Dumnezeu. Dacă ei 
dețin puterea într-o biserică, lucrarea acesteia şi voia lui Dumnezeu sunt 
îngreunate acolo. De ce rânduielile de lucru ale casei lui Dumnezeu nu pot 
fi implementate în anumite biserici? Pentru că antihriștii dețin puterea în 
acele biserici. Cine este antihrist nu se va sacrifica sincer pentru Dumnezeu, 
îndeplinirea îndatoririlor sale va fi doar o formalitate şi ceva mecanic. Ei nu 
vor face lucrare reală, chiar dacă sunt conducători sau lucrători, şi vor vorbi 


şi vor acţiona doar de dragul faimei, al câştigului și al statutului, fără să 


protejeze deloc lucrarea bisericii. Prin urmare, ce fac antihriștii toată ziua? 
Îşi petrec timpul dându-se în spectacol şi lăudându-se. Ei fac doar lucruri 
care implică faima, câștigul şi statutul propriu. Sunt ocupați să-i inducă în 
eroare pe alţii, să atragă oamenii, iar când şi-au adunat puterea, vor continua 
să controleze mai multe biserici. Ei doresc doar să domnească ca regi şi să 
transforme biserica în împărăția lor independentă. Doresc doar să fie marele 
conducător, să aibă autoritate completă, unilaterală, să controleze mai multe 
biserici. Nu le pasă câtuşi de puţin de nimic altceva. Ei nu se preocupă de 
lucrarea bisericii sau de intrarea în viaţă a aleşilor lui Dumnezeu, cu atât 
mai puţin le pasă dacă voia lui Dumnezeu este îndeplinită. Ei sunt 
preocupați doar de momentul în care pot să deţină puterea în mod 
independent, să-i controleze pe aleşii lui Dumnezeu și să fie pe picior de 
egalitate cu Dumnezeu. Dorinţele şi ambițiile antihriştilor sunt într-adevăr 
enorme! Oricât de harnici par să fie antihriștii, ei sunt ocupați doar cu 
propriile lor încercări, făcând ceea ce le place să facă, şi cu lucruri legate de 
faima, câştigul şi statutul personal. Nici măcar nu se gândesc la 
responsabilitățile lor sau la datoria pe care ar trebui să o îndeplinească şi nu 
fac nimic din ce se cuvine. Antihriștii nu sunt decât acest gen de lucru — ei 


sunt diavoli și satane, care perturbă și tulbură lucrarea lui Dumnezeu. 


În trecut, exista un conducător căruia i-am încredinţat cinci sarcini în 
timpul mandatului său. Cu toate acestea, după două luni, niciuna dintre 
aceste chestiuni nu a fost implementată. La suprafață, părea că el nu doar 
stătea degeaba, era destul de ocupat şi epuizat și rareori îl vedeai. Așadar, 
cu ce era ocupat şi de ce nu era capabil să îndeplinească sarcinile pe care i 
le-am alocat? Aici era o problemă. Conducătorul nu a făcut câteva dintre 
sarcini pentru nu i-a plăcut să le facă, considerând că nu făceau parte din 
îndatoririle lui. Aceasta era o problemă. În plus, avea opinii diferite despre 


câteva sarcini, lăsându-le intenționat deoparte. De asemenea, existau sarcini 


care implicau anumite provocări, necesitând ajutorul celorlalți şi fiind 
oarecum supărătoare, lucru de care conducătorul nu voia să se ocupe. 
Acestea erau scenariile care au apărut. Aşadar, au trecut două luni şi niciuna 
dintre sarcini nu a fost îndeplinită. Unii au spus: „Oare este posibil ca toate 
aceste sarcini să fie îndeplinite în două luni?” Este posibil, toate aceste 
sarcini puteau fi îndeplinite într-o zi sau două, dar conducătorul nu a reușit 
să le implementeze. Când altcineva a preluat şi a îndeplinit aceste sarcini, 
toate cinci au fost terminate într-o săptămână. Credeţi că un astfel de 
conducător ar trebui să fie înlocuit? (Da.) Dacă întâlniți un astfel de om, 
care nu îndeplineşte niciuna dintre sarcinile alocate de Cel de mai sus, dar, 
la suprafață, pare destul de ocupat, atunci este un conducător fals. Astfel de 
indivizi ar trebui să fie înlocuiți sau alungaţi cu promptitudine. Ce credeți 
despre acest principiu? (Este bun.) Nu vă uitaţi la entuziasmul lor exterior 
sau la faptul că par destul de ocupați toată ziua. De fapt, ei nu fac nicio 
lucrare concretă; se mențin ocupați cu chestiuni obişnuite. Ce fac ei? 
Acţiunile lor se încadrează în câteva categorii diferite. Mai întâi, îşi asumă 
sarcini de care cred că sunt capabili să se ocupe, sarcini sigure, care nu 
implică multe riscuri. Ce vreau să spun prin „nu implică multe riscuri”? 
Vreau să spun că, făcând aceste sarcini, este uşor să evite să greșească, nu 
trebuie să interacționeze cu Cel de mai sus şi pot evita să facă lucruri greşite 
şi să fie emondați. Mai mult decât atât, se ocupă de sarcini la care se pricep, 
unde este mai puţin probabil să greşească. În felul acesta, pot evita să fie 
responsabili şi, într-o mare măsură, se pot proteja de emondare, înlăturare 
sau excludere. Aceste sarcini sunt lipsite de riscuri şi nu implică 
responsabilitate, aşa că le pot răspunde şi se pot ocupa de ele. De fapt, 
există un element ascuns în asta. Ar face aceste sarcini dacă le-ar putea face 
fără să-i vadă nimeni? Dacă nu există niciun beneficiu personal pentru ei, 


le-ar face? Categoric nu. Ce fel de sarcini preferă? Preferă sarcini care sunt 


relativ uşoare, simple şi care pot fi îndeplinite fără prea multă suferinţă. În 
plus, sunt dispuşi să asculte și să memoreze mai multe predici de care sunt 
interesaţi, făcând asta ca să se laude și să obţină admiraţia celorlalţi. În plus, 
dacă îndeplinirea acestor sarcini le permite să interacționeze cu mai mulți 
oameni şi îi face pe ceilalți să conştientizeze că ei sunt ocupați cu lucrarea, 
că sunt într-o funcție de conducere și că au acest statut și această identitate, 
le vor face. Aleg sarcini de această natură. Totuşi, dacă lucrarea pe care 
trebuie s-o îndeplinească este complexă și le depăşeşte abilitățile şi dacă 
altcineva este mai priceput decât ei şi există riscul să-şi piardă reputația 
dacă eşuează, să fie desconsideraţi de alţii, atunci nu sunt dispuşi să facă 
aceste sarcini. Le este frică de munca grea, de oboseală şi de ruşinea de a nu 
avea randament. În plus, sunt deosebit de leneşi şi tind să evite sarcinile 
obositoare şi laborioase, ascunzându-se departe de acestea. În schimb, 
preferă să facă sarcini care le îmbunătăţesc imaginea, care sunt uşoare, unde 
pot să facă lucrurile mecanic şi să câştige inimile oamenilor, fără să fie 
văzuţi aşa cum sunt de către Cel de mai sus. Toate acestea sunt trăsături 
inerente ale antihriştilor. Când vine vorba de a-şi face îndatoririle, fac 
mofturi. Au alegeri, planuri şi chiar comploturi personale. Pur şi simplu nu 
sunt deloc ascultători față de rânduielile casei lui Dumnezeu; în schimb, fac 
propriile alegeri. În privinţa anumitor rânduieli de la Cel de mai sus, dacă 
nu sunt de acord cu ele, cu siguranţă nu le vor implementa. Blochează 
complet aceste chestiuni, iar fraţii și surorile din biserică nu ştiu despre ele. 
Dacă implementarea acestor rânduieli de la Cel de mai sus ar intra în 
conflict cu anumiți indivizi sau ar ofensa oamenii, oare le-ar implementa? 
Nu ar face-o. În inimile lor, se gândesc: „Dacă Cel de mai sus vrea ca acest 
lucru să fie făcut, eu nu-l voi face. Chiar dacă îl fac, trebuie să-l fac în 
numele Celui de mai sus, pretinzând că a fost ordonat de el. Nu-mi permit 


să ofensez aceşti oameni.” Antihriștii sunt un soi viclean, nu-i așa? Orice ar 


face, încuviinţează și calculează acel lucru de opt sau zece ori sau chiar mai 
mult. Minţile lor sunt pline de gânduri despre cum să facă să aibă poziţii 
stabile într-o mulţime, cum să aibă o reputație bună și un prestigiu mare, 
cum să obțină favoruri de la Cel de mai sus, cum să-i facă pe frați și surori 
să-i susțină, să-i iubească şi să-i respecte și fac orice este necesar pentru a 
obține aceste rezultate. Pe ce cale merg ei? Pentru ei, interesele casei lui 
Dumnezeu, interesele bisericii şi lucrarea casei lui Dumnezeu nu sunt 
lucrurile de care ţin cont în principal, cu atât mai puţin, de care sunt 
preocupați. Ce gândesc ei? „Aceste lucruri nu au nicio legătură cu mine. 
Este fiecare om pentru el, iar diavolul îl ia pe cel mai din urmă; oamenii 
trebuie să trăiască pentru ei înşişi şi pentru reputația şi statutul propriu. 
Acesta este cel mai înalt obiectiv care există. Dacă cineva nu ştie că ar 
trebui să trăiască pentru sine şi să se protejeze, atunci este un imbecil. Dacă 
mi s-ar cere să practic conform adevărurilor-principii și să mă supun lui 
Dumnezeu şi rânduielilor casei Sale, atunci acest lucru ar depinde de 
existența vreunui beneficiu pentru mine şi a unui avantaj în cazul în care o 
fac. Dacă nesupunerea faţă de rânduielile casei lui Dumnezeu aduce cu ea 
posibilitatea să fiu îndepărtat şi să pierd o oportunitate de a câștiga 
binecuvântări, atunci mă voi supune.” Astfel, pentru a-şi proteja reputația și 
statutul, antihriştii aleg adesea să facă unele compromisuri. Ai putea spune 
că, de dragul statutului, antihriștii sunt capabili să îndure orice fel de 
suferinţă și, de dragul de a avea o bună reputaţie, sunt capabili să plătească 
orice fel de preţ. Zicala: „Un om măreț ştie când să cedeze și când să nu 
cedeze”, pare să fie valabilă în ceea ce-i priveşte. Aceasta este logica 
Satanei, nu-i aşa? Aceasta este filosofia Satanei pentru interacțiuni lumeşti 
şi reprezintă, totodată, principiul său de supravieţuire. Este complet 


dezgustător! 


Antihriştii îşi consideră statutul şi reputaţia ca fiind mai importante 
decât orice altceva. Aceşti oameni nu sunt doar înșelători, vicleni şi ticăloși, 
ci şi extrem de vicioșşi. Ce fac ei atunci când descoperă că statutul lor este în 
pericol sau când își pierd locul în inimile oamenilor, când pierd sprijinul și 
afecțiunea acestor oameni, când oamenii nu-i mai venerează, nu-i mai 
respectă şi au căzut în josnicie? Se schimbă brusc. De îndată ce îşi pierd 
statutul, devin reticenți la a îndeplini orice datorie, tot ceea ce fac este 
superficial şi nu au niciun interes de a face vreun lucru. Dar aceasta nu este 
cea mai gravă manifestare. Care este cea mai gravă manifestare? De îndată 
ce acești oameni își pierd statutul și nimeni nu îi respectă şi nimeni nu este 
indus în eroare de ei, ies la suprafaţă ura, gelozia şi răzbunarea. Nu numai 
că nu au inimi cu frică de Dumnezeu, dar sunt lipsiţi şi de orice fărâmă de 
supunere. În plus, în inima lor, sunt predispuși spre a urî casa lui 
Dumnezeu, biserica, conducătorii și lucrătorii; ei năzuiesc ca lucrarea 
bisericii să întâmpine probleme sau să se oprească; vor să râdă de biserică și 
de frați şi de surori. De asemenea, ei urăsc pe oricine urmăreşte adevărul și 
se teme de Dumnezeu. Ei atacă şi batjocoresc pe oricine este loial în datoria 
sa şi este dispus să plătească un preţ. Aceasta este firea antihriştilor — şi nu 
este vicioasă? Aceştia sunt, în mod clar, oameni răi; antihriştii sunt, în 
esenţa lor, oameni răi. Chiar şi atunci când întrunirile sunt ținute online, 
dacă văd că semnalul este bun, înjură în gând și își spun în sinea lor: „Sper 
să pice semnalul! Sper să pice semnalul! Este mai bine dacă nimeni nu 
poate să asculte predicile!” Ce sunt aceşti oameni? (Diavoli.) Sunt diavoli! 
În niciun caz nu sunt oameni ai casei lui Dumnezeu. Aceste tipuri de diavoli 
şi de oameni răi provoacă necazuri în felul acesta, indiferent de biserica în 
care se află. Chiar dacă oameni cu discernământ îi expun şi îi 
restricționează, nu vor reflecta asupra lor sau nu-și vor recunoaşte greșelile. 


Vor crede că a fost doar o greşeală de moment din partea lor şi că ar trebui 


să înveţe din ea. Astfel de oameni, care refuză categoric să se căiască, nu se 
vor supune, indiferent cine îi discerne şi le expune. Vor căuta să se răzbune 
pe acea persoană. Când nu se simt în largul lor, nu vor să le fie uşor nici 
fraţilor şi surorilor. În inimile lor, chiar îi blestemă în secret pe fraţi şi pe 
surori, dorindu-și să li se întâmple lucruri rele și blestemă lucrarea casei lui 
Dumnezeu, dorindu-și să apară probleme în aceasta. Când ceva merge prost 
în casa lui Dumnezeu, se bucură şi sărbătoresc în taină, gândindu-se: „Hm! 
În sfârşit, a mers ceva prost. Toate acestea se întâmplă pentru că m-ai 


|”? 


înlocuit. Este bine că totul se duce de râpă!” Sunt fericiți și le face plăcere 
să-i vadă pe alții devenind slabi şi negativi, rostesc cuvinte batjocoritoare şi 
de ridiculizare ca să denigreze oamenii şi chiar răspândesc cuvinte de 
negativitate şi de moarte, spunând: „Noi, credincioşii, renunțăm la familiile 
şi la carierele noastre ca să ne facem îndatoririle şi să îndurăm suferinţe. 
Crezi despre casa lui Dumnezeu că-şi poate asuma cu adevărat răspunderea 
pentru viitorul nostru? Te-ai gândit vreodată la asta? Merită preţul pe care-l 
plătim? Nu stau prea bine cu sănătatea în momentul acesta şi, dacă mă 
epuizez, cine va avea grijă de mine la bătrâneţe?” Spun astfel de lucruri ca 
toată lumea să se simtă negativă — doar atunci se vor simţi fericiți. Nu sunt 
ei puşi pe rele, siniștri şi malițioşi? Nu ar trebui ca astfel de oameni să fie 
pedepsiţi? (Ba da.) Credeţi că astfel de oameni Îl au cu adevărat pe 
Dumnezeu în inimile lor? Nu par a fi credincioși autentici în Dumnezeu, în 
mod fundamental, ei nu cred că Dumnezeu scrutează adâncurile inimilor 
oamenilor. Nu sunt ei non-credincioşi? Dacă ar crede cu adevărat în 
Dumnezeu, cum ar putea să spună astfel de lucruri? Unii ar putea zice că 
este din cauză că nu au inimi cu frică de Dumnezeu — e corect? (Nu, nu este 
corect.) De ce este incorect? (Dumnezeu pur și simplu este absent în inimile 
lor; sunt în opoziție față de Dumnezeu.) De fapt, îndrăznesc să spună astfel 


de lucruri pentru că nu cred în existenţa lui Dumnezeu. Cred chiar mai puţin 


că Dumnezeu scrutează pe fiecare şi nu cred că Dumnezeu le observă 
fiecare cuvânt şi fiecare faptă, fiecare gând şi idee. Nu cred aceste lucruri, 
aşa că nu se tem şi pot rosti astfel de cuvinte diavoleşti în mod liber şi lipsit 
de scrupule. Chiar şi necredincioşii spun adesea: „Cerurile au ochi” şi 
„Când un om acționează, Cerurile privesc.” Oricine are măcar o fărâmă de 
credinţă autentică nu ar rosti cu dezinvoltură aceste cuvinte diavoleşti ale 
non-credincioşilor. Nu vor exista consecinţe grave pentru credincioşii care 
gândesc și vorbesc în felul acesta? Nu este gravă natura acestui lucru? Este 
foarte gravă! Faptul că Îl pot nega pe Dumnezeu într-un asemenea mod 
înseamnă că sunt diavoli autentici şi oameni răi care s-au infiltrat în casa lui 
Dumnezeu. Numai diavolii şi antihriștii îndrăznesc să vocifereze public 
împotriva lui Dumnezeu. Interesele casei lui Dumnezeu reprezintă 
interesele lui Dumnezeu, iar tot ce face casa lui Dumnezeu este sub 
conducerea Lui, cu permisiunea şi îndrumarea Lui; acest lucru este strâns 
legat de lucrarea de gestionare a lui Dumnezeu și nu poate fi separat de ea. 
Oamenii care blestemă public lucrarea casei lui Dumnezeu în felul acesta, 
care o calomniază în inimile lor şi care vor să râdă de casa lui Dumnezeu, 
care îşi doresc să-i vadă arestați pe toți aleşii lui Dumnezeu, să vadă 
lucrarea bisericii complet paralizată şi pe credincioşi întorcându-se de la 
credinţa lor, care vor fi fericiți când se va întâmpla asta — ce fel de oameni 
sunt aceştia? (Diavoli.) Sunt diavoli, sunt demoni răi reîncarnaţi! Oamenii 
obişnuiţi au firi corupte, ocazional sunt răzvrătiți şi dau curs câtorva idei 
minore când se simt negativi şi slabi, dar nu ar fi atât de răi sau nu ar avea 
gânduri atât de ticăloase şi malițioase. Acest fel de esenţă este prezentă 
numai în antihrişti și în diavoli. Când antihriştu au aceste idei, presupun că 
ar putea să fie greşite? (Nu, nu fac asta.) De ce nu? (Pentru că sunt de 
părere că lucrurile pe care le gândesc şi le spun sunt adevărul. Nu cred în 


Dumnezeu, le lipsesc inimile cu frică de Dumnezeu, iar natura lor este de a 


I se împotrivi.) Exact, aceasta este natura lor. Când L-a tratat vreodată 
Satana pe Dumnezeu drept Dumnezeu? Când a crezut că Dumnezeu este 
adevărul? Nu a făcut-o niciodată şi nici n-o va face niciodată. Antihriştii și 
diavolii sunt la fel; ei nu-L tratează pe Dumnezeu drept Dumnezeu sau nu 
cred că El este adevărul. Nu cred că Dumnezeu este Cel care a creat toate 
lucrurile şi care este suveran asupra lor. De aceea cred că orice spun este 
corect. Gândesc şi acţionează în felul acesta, lipsiţi de scrupule; aceasta este 
natura lor. Când oamenii corupți fac la fel, experimentează un conflict 
interior. Au conștiință şi conştientizare umană. Conștiinţa, conştientizarea şi 
adevărurile pe care le înțeleg au un efect intern asupra lor, iar asta provoacă 
un conflict. Când apare acest conflict, are loc o bătălie între corect şi 
incorect, drept şi greşit şi dreptate și ticăloşie şi se ajunge la un final: cei 
care urmăresc adevărul stau de partea lui Dumnezeu, în vreme ce aceia care 
nu urmăresc adevărul stau de partea forțelor ticăloase ale Satanei. Tot ce fac 
antihriştu este în colaborare cu Satana. Răspândesc negativitate și zvonuri şi 
râd de casa lui Dumnezeu. Blestemă şi calomniază lucrarea casei lui 
Dumnezeu şi blestemă fraţii şi surorile. Ba chiar se simt în largul lor să facă 
toate acestea, fără nicio acuzaţie din partea conștiinței, fără nicio fărâmă de 
remuşcare şi cred că acțiunile lor sunt în întregime corecte. Acest lucru 
dezvăluie pe deplin natura satanică a antihriștilor şi chipurile lor urâte care 
se împotrivesc lui Dumnezeu. Prin urmare, nu este o exagerare să spunem 
că antihriştii sunt diavoli şi satane autentice. Antihriştii se nasc diavoli și 
sigur nu sunt destinatari ai mântuirii lui Dumnezeu. În mod categoric, nu 
sunt o parte din omenirea obișnuită coruptă. Antihriştii sunt diavoli 


reîncarnaţi, se nasc demoni răi. Aşa stau lucrurile. 


Antihriştii se concentrează în primul rând asupra reputației şi 
statutului. Când vine vorba despre reputaţie şi statut, care sunt acțiunile 


întreprinse de antihrişti? Acţionează fără scrupule, își frământă creierii, 


epuizează toate gândurile şi nu precupeţesc niciun cost pentru a-și gestiona 
propria reputație şi propriul statut. Aceste două lucruri sunt sufletul lor, sunt 
totul pentru ei. În lumea lor, nu există decât statut, reputaţie şi propriile 
interese; nimic altceva nu contează pentru ei. Prin urmare, este folositor să 
avem părtăşie despre adevăr, umanitate şi dreptate sau despre lucruri 
pozitive cu oameni ca antihriştii? (Nu este folositor.) Așa este, nu este 
folositor. Este ca şi cum ai încerca să-i spui unei prostituate cum să fie o 
femeie într-o casă virtuoasă sau să o înveți să fie o soţie şi o mamă 
virtuoasă; nu vrea să asculte, nu-i place şi i se pare un lucru respingător. Cât 
de respingător i se pare? În sufletul ei, te ceartă și profită de ocazii să te 
batjocorească, să te ridiculizeze, să te doboare şi să te excludă. În prezent, 
în biserică, există oameni care, imediat ce aud pe cineva având părtăşie 
despre adevăr sau despre adevăruri precum supunerea față de orchestrările 
şi rânduielile lui Dumnezeu sau ascultarea față de rânduielile casei lui 
Dumnezeu, manifestă o atitudine deosebit de răzvrătită? (Da, există.) Ar 
trebui să existe. Observaţi și identificați-i pe cei care arată un astfel de 
comportament. Când aveți părtăşie despre nevoia de supunere faţă de 
suveranitatea şi rânduielile lui Dumnezeu, ei reacționează cu repulsie 
puternică, gândindu-se: „Vorbesc toată ziua despre supunerea faţă de 
rânduielile lui Dumnezeu, ca şi cum totul ar fi rânduit de Dumnezeu, iar 
oamenii nu au deloc de ales!” Imediat ce aveți părtăşie despre adevăr sau 
despre nevoia de a coopera armonios, de a căuta voia lui Dumnezeu și de a 
acționa conform adevărurilor-principii în îndatoririle lor, simt repulsie 
extremă şi nu sunt dispuşi să asculte. Chiar dacă ascultă fără tragere de 
inimă, nu pot sta într-un loc şi dacă reuşesc cumva să stea într-un loc, 
aproape sigur au adormit. Când aveţi părtășie despre adevăr şi despre 
urmarea principiilor în gestionarea chestiunilor, li se face somn și ațipesc. 


După o perioadă fără părtăşie despre adevăr, fără emondare, devin plini de 


energie. Acţionează nechibzuit şi nesăbuit, iau decizii unilaterale şi cu o 
mână se agaţă de reputaţie, iar cu cealaltă de statut. Sunt mai presus decât 
oricine altcineva şi provoacă tot felul de necazuri. Toţi aceşti oameni sunt 
antihrişti; toți se împotrivesc lui Dumnezeu şi pot face mari necazuri în 


orice clipă. 


Oricine are natura antihriştilor ar trebui să fie clasificat drept antihrist. 
Când vor să acționeze unilateral, ar trebui să fie împiedicaţi şi opriți; asta 
fără îndoială. Unu ar putea spune: „Dacă nu-i putem opri? Ce ar trebui să 
facem?” Vă voi spune o modalitate sigură de a-i opri, cu o singură 
propoziţie. Când întâlneşti o astfel de situaţie, pur şi simplu spune: „Dacă 
nu mai acționezi nesăbuit, luând decizii unilaterale şi având ultimul cuvânt, 
poți supravieţui?” Cum sună? (Sună bine.) Credeţi că un antihrist chiar ar 
putea să moară dacă este împiedicat să acţioneze unilateral? (Da.) Cum aţi 
ajuns la acest „da”? (Aşa sunt antihriștii în esenţa lor; dacă nu pot acționa 
unilateral, se simt nefericiţi şi nu pot continua să trăiască.) Exact, întocmai 
aşa sunt în esenţa lor şi, dacă nu pot să acţioneze în felul acesta, se simt 
nefericiți. Așadar, sunt normali aceşti oameni? (Nu.) Nu sunt normali. Cum 
ar gândi o persoană normală? „Dacă nu pot să acţionez unilateral, atunci pur 
şi simplu voi renunţa la asta; ce-i atât de dificil? Asta chiar îmi face viaţa 
mai ușoară!” Aşa ar gândi o persoană normală, dar un antihrist se va simţi 
nefericit dacă nu-l laşi să acţioneze astfel. Nu cumva sălășluieşte un diavol 
în el? (Ba da.) Aşadar, dacă nu-l lași să acţioneze unilateral se poate simţi 
ca şi cum ar fi pe moarte. Ce înseamnă moarte”? Înseamnă că diavolul îl 
chinuie și-l tulbură în inima lui, făcându-l să se simtă incapabil să suporte 
sau să continue să trăiască, ca și cum ar fi în pragul morții; asta înseamnă. 
În cazul antihriștilor, al oamenilor răi și al acelor diavoli care caută să 
tulbure lucrarea casei lui Dumnezeu, să le spui această singură propoziție 


este mai eficient decât să discuţi orice adevăr cu ei. Această singură 


afirmaţie este folositoare asupra oamenilor ca antihriştii, a oamenilor răi şi a 
diavolilor, care tulbură lucrarea casei lui Dumnezeu. Este folositor să le spui 
adevărul acestor oameni? (Nu, nu este.) „Trebuie să cooperezi armonios şi 
să-ți faci datoria şi să te ocupi de chestiuni conform adevărurilor-principu” 
— felul acesta de cuvinte au fost rostite mulți ani; există cineva care nu le 
înţelege sau nu şi le amintește? N-ar trebui să existe. Atunci de ce unii 
oameni acționează în continuare unilateral? Asta poate să însemne un 
singur lucru: nu se controlează; nu sunt oameni normali. Minţile şi inimile 
lor nu-i pot conduce; există altceva în ei care îi conduce, îndemnându-i 
violent și cu forța să acţioneze în acest mod, tocmai pentru a perturba şi 
tulbura lucrarea casei lui Dumnezeu, a dăuna lucrării casei lui Dumnezeu și 
a provoca pierderi intereselor casei lui Dumnezeu. Cine ar putea face astfel 
de lucruri? Numai satanele şi diavolii. Cei care Îl urmează pe Dumnezeu, 
oamenii normali, adevăratele ființe create, nu ar avea motivaţia de a face 
astfel de lucruri; doar satanele şi diavolii au motivaţia și fac aceste lucruri în 
mod deliberat. V-aţi amintit această afirmaţie? (Da.) Atunci, vom încheia 


aici părtăşia noastră de azi. Cu bine! 


29 februarie 2020 


Punctul nouă: Ei își fac datoria numai pentru a se 

remarca şi a-și hrăni propriile interese și ambiţii; 

nu iau niciodată în considerare interesele casei lui 
Dumnezeu şi chiar vând aceste interese în 
schimbul gloriei personale (Partea a treia) 


II. Interesele antihriştilor 
B. Propria reputaţie şi propriul statut 


Data trecută, am avut părtăşie despre al nouălea punct din diversele 
manifestări ale antihriştilor. Să facem o recapitulare simplă a acestuia. În 
câte subsecţiuni am împărţit interesele antihriştilor, ca să le disecăm? (În 
trei subsecțiuni. Prima a fost propria siguranţă a antihriștilor, a doua a fost 
propria reputație şi propriul statut, iar a treia a fost beneficiile.) Interesele 
care au legătură cu antihriștii implică aceste trei subsecțiuni: propria 
siguranță, statutul şi beneficiile personale — aşa este? (Da.) Prima 
subsecțiune, propria siguranță, este relativ uşor de înţeles. Are legătură cu 
mediile periculoase pe care le întâmpină și se referă la interesele directe ale 
antihriştilor: siguranța personală. Practic, am încheiat părtăşia despre 
această subsecțiune. A doua subsecţiune este propria reputație şi propriul 
statut. Ultima dată, am avut părtășie despre câteva manifestări ale acestor 
lucruri, dar a fost mai degrabă în linii mari. Consider că aveţi cu toții doar o 
comprehensiune şi o înţelegere conceptuală a acestei subsecțiuni. Dacă nu 
vă ofer câteva exemple şi o analiză concretă, detaliată, s-ar putea să aveți 
doar puţină cunoaştere doctrinară și literală a acestui aspect al esenței și 
manifestărilor antihriştilor şi e posibil să nu fiți capabili să recunoașteţi 
niciuna dintre aceste dezvăluiri şi manifestări specifice reale. Din 


perspectiva voastră, când vine vorba despre părtăşia asupra acestor subiecte, 


este cu atât mai bine cu cât e mai specifică, nu-i aşa? (Ba da.) Vă place să 
auziți lucruri gata făcute; nu vă place să fiți nevoiţi să le desluşiți singuri. 
După ce ascultați aceste predici, faceţi câteva teme pentru acasă? Dacă am 
părtăşie prea detaliată, veţi simți că sunt prea pedant sau că lungesc vorba? 
Aţi putea spune: „Chiar ne subestimezi coeficientul de inteligență; chiar 
avem un calibru atât de slab? Este suficient să ne dai doar unul sau două 
exemple. În plus, când vine vorba de disecarea esenței antihriștilor, deja am 
avut părtăşie destul de mult despre lucruri legate de iubirea lor de statut şi 
putere. De ce părtăşia noastră despre interesele antihriștilor atinge şi acest 
subiect? Nu este prea repetitiv şi pretențios? Chiar este necesar să avem 
părtăşie despre asta?” De fapt, puţină repetiție nu este un lucru rău. Dacă 
avem părtăşie din toate unghiurile, veţi avea o înţelegere mai temeinică a 
acestui aspect al esenței antihriștilor. În plus, când avem părtăşie despre 
adevăr, nu trebuie să vă feriți de repetiție. Există câteva adevăruri despre 
care s-a avut părtășie ani la rând, fără ca nimeni să câștige pătrundere în ele. 
Este corect să ne străduim mereu să evităm repetiţia și să căutăm 
întotdeauna noi stiluri şi expresii? (Este greşit.) Adevărul în sine este strâns 
legat de viețile oamenilor. Toate lucrurile diverse şi firi corupte pe care le 
dezvăluie oamenii de-a lungul vieţii lor, manifestările lor şi punctele de 
vedere şi atitudinile pe care le au faţă de tot felul de lucruri se repetă 
constant, în fiecare zi. Părtăşia despre adevăr şi disecarea diferitelor 
conținuturi şi esențe din diverse unghiuri este absolut benefică pentru 
pătrunderea oamenilor în adevăr. Ultima dată. Am avut părtășie într-o 
manieră simplă, generală, despre a doua subsecţiune a intereselor 
antihriştilor: propria reputație şi propriul statut. Astăzi voi da câteva 
exemple, ca să putem avea părtăşie detaliată despre acest lucru. Desigur, 
dacă aţi câștigat puţină înţelegere nouă sau aţi obținut puţină revelație sau 


lumină asupra fundamentului părtăşiei Mele sau dacă ați văzut câteva 


exemple relevante în decursul experienţei sau vieții voastre, puteți participa 
şi voi în părtășie. În continuare, să disecăm în mod specific, din perspectiva 
intereselor antihriştilor, ce manifestă ei când vine vorba de reputaţie şi de 
statut, ce firi corupte dezvăluie antihriştii şi în ce moduri dezvăluie astfel de 


naturi-esenţe. 


Prețuirea antihriștilor faţă de reputația şi statutul lor o depăşeşte pe cea 
a oamenilor normali şi este ceva din firea şi esenţa lor; nu e un interes 
temporar sau efectul tranzitoriu al împrejurimilor lor — e ceva înăuntrul 
vieţii lor, în oasele lor şi, astfel, este esenţa lor. Altfel spus, în tot ceea ce fac 
antihriștii, prima lor considerație este propria reputație şi propriul statut, 
nimic altceva. Pentru antihrişti, reputaţia şi statutul sunt viaţa lor și scopul 
lor de-o viaţă. În tot ceea ce fac, prima lor consideraţie este: „Ce se va 
întâmpla cu statutul meu? Şi cu reputația mea? Oare această acţiune îmi va 
da o reputaţie bună? Îmi va ridica statutul în mintea oamenilor?” Acesta e 
primul lucru la care se gândesc, ceea ce e o dovadă amplă că au firea şi 
esenţa antihriştilor; altminteri, nu ar lua în considerare aceste probleme. Se 
poate spune că, pentru antihrişti, reputația și statutul nu sunt vreo cerinţă 
suplimentară, cu atât mai puţin ceva neesențial de care s-ar putea lipsi. Ele 
fac parte din natura antihriştilor, sunt în oasele lor, în sângele lor, sunt 
înnăscute în ei. Antihriştilor nu le e indiferent dacă deţin reputaţie și statut; 
nu aceasta e atitudinea lor. Atunci, care e atitudinea lor? Reputația și 
statutul sunt strâns legate de viețile lor de zi cu zi, de starea lor de zi cu zi, 
de cele pentru care se străduiesc zilnic. Astfel, pentru antihriști, statutul şi 
reputația sunt viaţa lor. Indiferent de modul în care trăiesc, indiferent de 
mediul în care trăiesc, indiferent de munca pe care o fac, indiferent pentru 
ce se străduiesc, care sunt obiectivele lor, care este direcția vieţii lor, totul se 
învârte în jurul faptului de a avea o bună reputație şi un statut înalt. Şi acest 


scop nu se schimbă; ei nu pot lăsa niciodată deoparte asemenea lucruri. 


Aceasta e adevărata față a antihriştilor şi esenţa lor. I-ai putea pune într-o 
pădure primordială, adânc în munţi, şi tot n-ar lăsa deoparte urmărirea 
reputației şi a statutului. Îi poţi pune în orice grup de oameni și tot nu se pot 
gândi decât la reputație şi statut. Cu toate că şi antihriştii cred în Dumnezeu, 
ei văd urmărirea reputației şi a statutului ca echivalând cu credința în 
Dumnezeu şi îi acordă aceeaşi importanță. Cu alte cuvinte, în timp ce merg 
pe calea credinţei în Dumnezeu, ei îşi urmăresc propria reputație şi propriul 
statut. Se poate spune că, în inimile lor, antihriştii consideră credinţa în 
Dumnezeu şi căutarea adevărului ca fiind căutarea reputației și a statutului; 
căutarea reputației şi a statutului e și căutarea adevărului, iar a câştiga 
reputație şi statut înseamnă a câștiga adevărul şi viața. Dacă simt că nu au 
reputație sau statut, că nimeni nu-i admiră, nu-i venerează sau nu-i urmează, 
sunt foarte frustrați, consideră că nu are rost să creadă în Dumnezeu, că 
acest lucru nu are nicio valoare şi îşi spun în sinea lor: „Este o astfel de 
credință în Dumnezeu un eşec? Este lipsită de speranță?” Ei chibzuiesc 
adesea la astfel de lucruri în inimile lor, plănuiesc cum îşi pot face un loc în 
casa lui Dumnezeu, cum pot avea o reputaţie înaltă în biserică, astfel încât 
oamenii să-i asculte când vorbesc, să-i sprijine când acționează şi să-i 
urmeze oriunde merg; astfel încât ei să aibă o voce în biserică și prestigiu, 
profit şi statut — chiar se concentrează la astfel de lucruri în inimile lor. 
Acestea sunt lucrurile pe care le urmăresc asemenea oameni. De ce se 
gândesc mereu la astfel de lucruri? După ce citesc cuvintele lui Dumnezeu, 
după ce aud predici, chiar nu înţeleg, chiar nu sunt în stare să discearnă 
toate acestea? Oare cuvintele lui Dumnezeu şi adevărul chiar nu sunt 
capabile să le schimbe noțiunile, ideile şi opiniile? Situaţia nu e deloc așa. 
Problema începe cu ei, este în întregime cauzată de faptul că ei nu iubesc 


adevărul pentru că, în inima lor, le este scârbă de adevăr şi, drept urmare, 


sunt total nereceptivi la adevăr — ceea ce este determinat de natura-esenţa 


lor. 


După ce ascultă cuvintele lui Dumnezeu şi adevărul, antihriștii par să 
găsească o direcţie în inimile lor. Însă ce înseamnă de fapt această așa-zisă 
direcţie? Înseamnă că ei obţin un fel de instrument — sau, s-ar putea spune, 
un fel de armă benefică — lucru care le permite să se asigure că vor obține 
statut. Așadar, folosesc această oportunitate ca să asculte mai mult, să 
citească mai mult, să înveţe mai mult, să aibă părtăşie mai mult şi să 
practice mai mult şi, treptat, ajung în punctul în care pot vorbi despre multe 
cuvinte şi doctrine şi predică o mulțime de așa-zise predici, care sunt 
memorabile şi îi fac pe oameni să-i stimeze. Odată ce au înţeles aceste 
doctrine, pe care oamenii le consideră bune pe hârtie, este ca şi cum s-ar fi 
agăţat de un colac de salvare şi ar fi găsit o direcție şi lumina zorilor. 
Aşadar, antihriştii nu ascultă predici și nu citesc cuvintele lui Dumnezeu de 
dragul de a practica sau de a urma calea lui Dumnezeu şi cu siguranţă nu 
fac aceste lucruri ca să-l înţeleagă intenţiile. Fac aceste lucruri ca să poată 
câştiga oameni de partea lor şi să poată ademeni mai mulți oameni să li se 
închine și să-i urmeze, folosind cuvintele lui Dumnezeu sau aceste teorii pe 
care le cred a fi spirituale sau ţinând predici măreţe. În mod intangibil, 
cuvintele lui Dumnezeu, adevărul şi calea Lui devin un fel de canal, un fel 
de scară şi un fel de instrument pe care acești oameni le folosesc pentru a 
obține statut şi prestigiu printre ceilalți. Prin urmare, indiferent cum priveşti 
lucrurile, nu vei fi capabil să găseşti credință autentică în Dumnezeu sau 
supunere adevărată în antihrişti. Din contră, oricât efort depun ca să asculte 
predici și să citească din cuvintele lui Dumnezeu și oricât de „pioasă” pare 
credinţa lor în cuvintele Lui, există un lucru care nu poate fi negat, acela că, 
în vreme ce antihriştii fac aceste lucruri, intenția şi planul lor nu sunt să 


urmeze voia lui Dumnezeu şi cu siguranță nu sunt să-şi îndeplinească bine 


îndatoririle; nu-şi doresc să fie cei mai mărunți adepți sau să fie fiinţe 
create, acceptând supuşi însărcinarea de la Dumnezeu şi suveranitatea şi 
rânduielile Lui, într-o manieră ce arată bună-creștere. În schimb, ei vor doar 
să folosească aceste lucruri pentru a-şi atinge ţelurile personale, a obţine un 
loc în inimile celorlalți și o evaluare pozitivă înaintea lui Dumnezeu — asta-i 
tot ce vor. Aşadar, oricum predică antihriștii cuvintele lui Dumnezeu şi 
oricât de corecte, măreţe, spirituale şi potrivite sunt aceste predici pentru 
gusturile oamenilor, ei nu vor avea deloc practică şi pătrundere. În același 
timp, urmărirea statutului și a reputația va da tot mai multe „roade”, în ochii 
lor. De ce spun asta? O spun pentru că, indiferent ce fac astfel de oameni, ce 
reușesc să obțină cu mari eforturi, direcția şi ţelurile pe care le urmăresc şi 
motivul şi punctul de origine pe care le au în adâncul inimii oricând 
acționează nu pot fi separate de statutul şi reputația care sunt atât de strâns 


legate de propriile interese. 


Zicala este că vei culege ceea ce semeni. Indiferent ce fel de calibru 
bun şi daruri au antihriştii sau ce manifestări pioase şi spirituale arată, 
întrucât au ambiția şi dorinţa de a exercita puterea şi de a-i controla pe aleşii 
lui Dumnezeu și întrucât nu urmăresc adevărul şi caută doar reputaţie și 
statut, pot ei să practice în conformitate cu cerințele lui Dumnezeu? În 
acțiunile lor, pot ajunge la standardele cerute de Dumnezeu? (Nu.) Aşadar, 
la ce consecinţe vor duce de fapt acţiunile şi comportamentul lor? (În mod 
categoric, să-şi întemeieze propria împărăție independentă şi să fie cei care 
iau deciziile.) Corect. Indiferent ce fac antihriştii, acesta este rezultatul 
final. Așadar, ce provoacă această consecinţă? În primul rând, faptul că sunt 
incapabili să accepte adevărul. Indiferent dacă sunt emondați, judecaţi sau 
mustraţi, antihriștii nu vor accepta asta în inimile lor. Orice fac, antihriştii 
au mereu propriile ținte şi intenții, acționează întotdeauna conform 


propriului plan, iar atitudinea lor faţă de rânduielile şi de lucrarea casei lui 


Dumnezeu este: „Poate că tu ai o mie de planuri, dar eu am o singură 
regulă”; toate acestea sunt determinate de natura antihriştilor. Pot ei să-şi 
schimbe mentalitatea şi să acţioneze conform adevărurilor-principii? Ar fi 
absolut imposibil, cu excepţia cazului în care Cel de mai sus le cere să facă 
asta, caz în care vor fi capabili, fără tragere de inimă, să o facă puţin, din 
necesitate. Dacă nu ar face nimic, ar fi expuşi şi înlocuiți. Doar în aceste 
circumstanțe sunt capabili să facă puțină lucrare reală. Aceasta este 
atitudinea pe care antihriștii o au față de îndeplinirea îndatoririlor; de 
asemenea, aceasta este atitudinea pe care o au față de practicarea 
adevărului: când practicarea adevărului este benefică pentru ei, când toată 
lumea îi va aproba şi îi va admira pentru asta, cu siguranţa se vor conforma 
şi vor face nişte eforturi simbolice care par aproape acceptabile pentru 
ceilalți. Dacă practicarea adevărului nu le aduce niciun beneficiu, dacă nu o 
vede nimeni şi dacă liderii superiori nu o văd, atunci, în astfel de momente, 
nu se pune problema să practice adevărul. Practicarea adevărului depinde de 
context şi de situaţie și se gândesc cum pot să facă asta într-un mod vizibil 
pentru ceilalți şi cât de mari vor fi beneficiile; au o înțelegere ingenioasă a 
acestor lucruri şi se pot adapta la diferite situaţii. Se gândesc tot timpul la 
faima, câştigul şi statutul lor şi nu țin deloc cont de voia lui Dumnezeu şi, 
astfel, nu reușesc să practice adevărul şi să susțină principiile. Antihriştii 
dau atenţie doar faimei, câştigului, statutului şi intereselor personale şi este 
inacceptabil să nu câştige niciun beneficiu sau să nu se etaleze, iar 
practicarea adevărului este supărătoare pentru ei. Dacă eforturile lor nu sunt 
recunoscute şi, chiar dacă lucrează în faţa celorlalți, lucrarea lor nu este 
văzută, atunci nu vor practica adevărul deloc. Dacă lucrarea este aranjată 
direct de casa lui Dumnezeu și nu au de ales decât să o facă, ei iau totuși în 
considerare dacă acest lucru va fi benefic statutului şi reputației lor. Dacă 


este bună pentru statutul lor şi le poate îmbunătăți reputația, ei investesc tot 


ce au în această lucrare şi fac o treabă bună din ea; simt că lovesc două 
păsări cu o singură piatră. Dacă nu aduce niciun beneficiu faimei, câştigului 
şi statutului lor și dacă a o face rău i-ar putea discredita, se gândesc la o 
modalitate sau o scuză pentru a scăpa de aceasta. Indiferent de datoria pe 
care o îndeplinesc antihriștii, ei rămân întotdeauna la același principiu: 
trebuie să obţină un oarecare câştig în ceea ce priveşte reputația, statutul sau 
interesele lor şi nu trebuie să sufere nicio pierdere. Tipul de lucrare care le 
place antihriștilor cel mai mult este aceea pentru care nu trebuie să sufere 
sau să plătească niciun preţ şi care aduce un beneficiu pentru reputația și 
statutul lor. Pe scurt, indiferent ce fac, antihriştu iau mai întâi în considerare 
propriile interese şi acționează doar după ce s-au gândit la toate; nu se 
supun cu adevărat, sincer şi absolut adevărului fără compromisuri, ci o fac 
selectiv şi condiționat. Ce condiție este aceasta? Este că statutul şi reputația 
lor trebuie să fie protejate şi nu trebuie să sufere nicio pierdere. Abia după 
ce această condiție este îndeplinită, vor hotărî şi vor alege ce să facă. Adică, 
antihriștii se gândesc serios la modul în care să trateze adevărurile-principii, 
însărcinările date de Dumnezeu şi lucrarea casei lui Dumnezeu sau la cum 
să gestioneze lucrurile cu care se confruntă. Nu se gândesc la cum să 
mulţumească voia lui Dumnezeu, cum să nu aducă prejudicii intereselor 
casei lui Dumnezeu, cum să-L mulțumească pe Dumnezeu sau cum să fie 
de folos fraţilor şi surorilor; acestea nu sunt lucruri la care se gândesc. Ce 
iau în considerare antihriștii? Dacă statutul şi reputația lor vor fi sau nu 
afectate şi dacă prestigiul lor va fi ştirbit. Dacă a face un lucru conform 
adevărurilor-principii aduce beneficii lucrării bisericii și fraților şi surorilor, 
dar ar face ca reputaţia lor să aibă de suferit și i-ar determina pe mulți 
oameni să-şi dea seama de adevărata lor statură şi să ştie ce fel de natură- 
esenţă au, atunci cu siguranţă nu vor acţiona conform adevărurilor-principii. 


Dacă a face lucrare reală îi va face pe mai mulți oameni să aibă o părere 


bună despre ei, să-i respecte şi să-i admire, le va îngădui să dobândească un 
prestigiu și mai mare sau va permite cuvintelor acestora să aibă autoritate și 
să determine mai mulți oameni să li se supună, atunci vor alege să o facă în 
acel mod; altfel, nu vor alege să-şi ignore interesele din considerație pentru 
interesele casei lui Dumnezeu sau pentru frați şi surori. Aceasta este natura- 
esență a antihriştilor. Nu reprezintă un lucru egoist şi josnic? În orice 
situație, antihriștii văd statutul şi reputația lor ca având cea mai mare 
importanță. Nimeni nu poate concura cu ei. Dacă altcineva este stimat şi 
aprobat de aleşii lui Dumnezeu, pentru că este mărturie pentru Dumnezeu, 
antihriştii vor folosi şi ei această metodă pentru a câştiga oameni de partea 
lor. Însă antihriștii nu au adevărul sau experiență practică, așa că îşi 
frământă creierii născocind un set de teorii care mărturisesc pentru 
Dumnezeu, pe baza închipuirilor umane, vorbind despre cât de grozav este 
Dumnezeu, cât îi iubeşte pe oameni, cum plăteşte un preţ ca să mântuiască 
oamenii şi cât de mult Se smereşte şi Se ascunde. După ce mărturisesc 
pentru Dumnezeu în felul acesta, finalul pe care îl obțin este că oamenii îi 
stimează şi mai mult şi au un loc mai mare pentru ei în inimile lor şi nu au 
niciun loc pentru Dumnezeu. Dacă văd că, vorbind despre cunoaşterea de 
sine, îi pot face pe mai mulți oameni să aibă încredere în ei, să-i admire și 
să-i stimeze, vor vorbi adesea despre felul în care se cunosc pe ei înşişi şi se 
vor diseca adesea. Vor diseca faptul că sunt diavoli, că nu sunt oameni, că le 
lipseşte rațiunea, că nu urmăresc adevărul și că nu au adevărul. Vor avea 
părtăşie despre câteva subiecte specioase, irelevante, ca să-i inducă în 
eroare pe ceilalți, să le câştige încrederea și să determine mai mulți oameni 
să-i laude şi să-i admire. Așa acţionează antihriștii. Dacă o anumită metodă 
de a împărtăși mărturie din experienţă le va permite să câștige aprobarea şi 
admirația celorlalți, nu vor ezita s-o folosească. Se vor concentra cu 


adevărat, vor depune efort și îşi vor frământa creierii în privinţa acestei 


metode. Pe scurt, țelul şi motivul pentru care fac toate acestea se învârt doar 
în jurul statutului și al reputației. Indiferent dacă este limbajul lor exterior, 
metodele, comportamentul sau un fel de gând, părere sau metodă de 
urmărire, toate aceste lucruri se învârt în jurul reputației şi al statutului. 


Acesta este modul în care lucrează antihriştii. 


Pentru antihrişti, dacă reputația sau statutul lor este atacat sau luat, este 
o chestiune mai serioasă chiar și decât încercarea de a le lua viaţa. 
Indiferent câte predici ascultă sau cât de multe dintre cuvintele lui 
Dumnezeu citesc, nu vor simţi tristețe sau regret din cauză că nu au 
practicat niciodată adevărul şi că au apucat pe calea antihriştilor, nici din 
cauză că au natura-esenţă a antihriștilor. În schimb, îşi scotocese mereu 
creierii ca să găsească modalități de a câștiga statut şi a-şi spori reputația. 
Se poate spune că tot ce fac antihriştii se săvârşeşte ca să se laude în faţa 
altora, şi nu înaintea lui Dumnezeu. De ce spun asta? Pentru că astfel de 
oameni sunt atât de îndrăgostiți de statut, încât îl tratează ca pe viaţa lor, ca 
pe scopul lor de o viață. Mai mult, pentru că iubesc atât de mult statutul, nu 
cred niciodată în existența adevărului și chiar se poate spune că nu nutresc 
absolut nicio credință în existenţa lui Dumnezeu. Astfel, indiferent cum 
calculează să dobândească reputație și statut şi indiferent cum ar încerca să 
folosească false aparenţe pentru a păcăli oamenii și pe Dumnezeu, în 
adâncul inimii lor, nu sunt conștienți şi nu au nicio vină, darămite vreo 
nelinişte. În căutarea lor constantă a reputației şi a statutului, de asemenea, 
neagă cu neruşinare tot ce a făcut Dumnezeu. De ce spun asta? În adâncul 
inimii, antihriştii cred: „Toată reputația şi tot statutul sunt obținute de 
oamenii înșiși. Doar obținând o poziție fermă printre oameni şi dobândind 
reputație şi statut pot să se bucure de binecuvântările lui Dumnezeu. Viaţa 
are valoare doar când oamenii obţin putere şi statut absolut. Numai asta 


înseamnă să trăieşti ca un om. In schimb, ar fi inutil să trăieşti în așa fel 


încât să te supui suveranității şi rânduirilor lui Dumnezeu în toate, să stai de 
bunăvoie în poziția unei fiinţe create şi să trăieşti ca o persoană normală, 
cum s-a spus în cuvintele lui Dumnezeu — nimeni nu ar respecta o astfel de 
persoană. Statutul, reputația şi fericirea unei persoane trebuie câștigate prin 
lupte proprii; trebuie obținute prin luptă și înșfăcate cu o atitudine pozitivă 
şi proactivă. Nimeni altcineva nu ţi le va da — să aștepți pasiv poate conduce 
doar la eşec.” Aşa calculează antihriștii. Aceasta este firea antihriștilor. 
Dacă speri ca antihriştii să accepte adevărul, să recunoască greşelile şi să 
aibă căinţă adevărată, este imposibil — cu siguranţă nu o pot face. Antihriștii 
au natura-esenţă a Satanei şi urăsc adevărul, așa că indiferent unde merg, 
chiar dacă se duc la capătul pământului, ambiția lor de a urmări reputația şi 
statutul nu se va schimba niciodată şi nici părerile lor despre lucruri sau 
calea pe care merg. Unii vor spune: „Există câțiva antihrişti care îşi pot 
schimba părerile.” Este corectă această afirmaţie? Dacă se pot schimba cu 
adevărat, de ce sunt în continuare antihrişti? Cei care au natura unui 
antihrist nu se vor schimba niciodată. Cei care au firea unui antihrist se vor 
schimba doar dacă urmăresc adevărul. Unii oameni care merg pe calea unui 
antihrist fac câteva rele are tulbură lucrarea bisericii şi, deşi sunt clasificați 
drept antihriști, după ce sunt înlocuiți, au cu adevărat remuşcări şi se 
hotărăsc să-şi schimbe comportamentul şi, după o perioadă de reflecţie, 
autocunoaştere şi căință, trec prin câteva schimbări reale. Acești oameni nu 
pot fi clasificați drept antihrişti; ei doar au firea unui antihrist. Dacă 
urmăresc adevărul, se pot schimba. Cu toate acestea, cu siguranţă se poate 
spune că majoritatea celor care sunt clasificați drept antihriști, îndepărtați şi 
excluşi de biserică nu se vor căi sau nu se vor schimba cu adevărat. Dacă 
vreunul dintre ei o face, este un caz rar. Unii oameni vor întreba: „Atunci 
acele cazuri rare au fost clasificate greșit?” Este imposibil. Până la urmă, au 


comis câteva rele, iar acest lucru nu poate fi trecut cu vederea. Totuşi, dacă 


sunt capabili cu adevărat să se căiască, dacă sunt dispuşi să facă o datorie şi 
dacă au mărturie adevărată a căinței lor, biserica îi poate accepta în 
continuare. Dacă aceşti oameni refuză categoric să-şi recunoască vina sau 
să se căiască după ce au fost clasificați drept antihriști şi continuă să încerce 
să se justifice prin orice mijloace posibile, atunci este precis şi complet 
corect să fie clasificați drept antihriști. Dacă atunci şi-au recunoscut 
greşelile şi au avut cu adevărat remușcări, cum ar putea biserica să-i 
clasifice în continuare drept antihriști? Ar fi imposibil. Indiferent cine sunt, 
indiferent cât rău au făcut sau oricât de grave au fost greşelile lor, dacă o 
persoană este hotărâtă să fie un antihrist sau să aibă firea unui antihrist 
depinde dacă este capabilă să accepte adevărul şi emondarea şi dacă are cu 
adevărat remușcări. Dacă poate accepta adevărul și emondarea, dacă are cu 
adevărat remușcări şi dacă este dispusă să-și petreacă toată viața făcând 
servicii pentru Dumnezeu, atunci asta indică într-adevăr puţină căinţă. O 
astfel de persoană nu poate fi clasificată drept antihrist. Acei antihriști 
veritabili pot accepta realmente adevărul? Categoric nu. Tocmai pentru că 
nu iubesc adevărul și simt aversiune față de el, nu vor fi capabili niciodată 
să renunţe la reputaţie şi statut, lucruri care sunt atât de strâns legate de 
viaţa lor. Antihriştiui cred cu fermitate în inimile lor că numai cu reputație şi 
statut au demnitate şi sunt adevărate ființe create şi că numai având statut 
vor fi răsplătiți şi încoronați, se vor califica pentru aprobarea lui Dumnezeu, 
vor câștiga totul şi vor fi persoane autentice. Cum văd antihriştii statutul? Îl 
văd ca fiind adevărul; îl consideră cel mai înalt obiectiv care trebuie urmărit 
de oameni. Asta nu e o problemă? Oamenii în stare să fie obsedaţi astfel de 
statut sunt antihrişti autentici. Sunt acelaşi tip de oameni ca Pavel. Ei cred 
că a urmări adevărul, a căuta supunerea faţă de Dumnezeu şi a căuta 
onestitatea sunt toate procese care-l conduc pe om la cel mai înalt statut 


posibil; sunt doar procese, nu scopul şi standardul faptului de a fi o fiinţă 


umană şi că sunt pe deplin făcute pentru a fi văzute de Dumnezeu. Această 
înţelegere este absurdă şi ridicolă! Doar cei absurzi care urăsc adevărul ar 


putea veni cu o idee atât de ridicolă. 


Când vine vorba de antihrişti, indiferent despre care aspect al 
adevărului ai părtăşie, metoda lor de comprehensiune şi înţelegere va fi 
diferită decât cea a oamenilor care urmăresc adevărul. După ce aud 
adevărul, oamenii care îl urmăresc se gândesc: „Nu am acest aspect al 
adevărului şi pot corela această stare pe care Dumnezeu a dezvăluit-o cu 
mine însumi. De ce, după ce l-am auzit, am atât de multe remușcări şi mă 
simt atât de îndatorat lui Dumnezeu? Tot nu reuşesc deloc să urmăresc 
adevărul şi nu sunt deloc aproape de a fi capabil să mă supun. Sunt foarte 
înspăimântat; a fost ca un semnal de alarmă pentru mine. Credeam că, în 
ultimul timp, mă descurcasem destul de bine şi nu aveam habar că, de fapt, 
nu sunt un om care practică adevărul sau Îl mulțumește pe Dumnezeu. De 
acum înainte, trebuie să fiu atent și prudent şi să mă axez pe a mă ruga 
înaintea lui Dumnezeu şi a-L implora să-mi ofere îndrumare şi luminare. 
Nu trebuie să merg pe propria cale. Încă nu am pătruns adânc în acest 
aspect al adevărului şi încă mai e loc să progresez. Sper că Dumnezeu va 
crea un mediu care să-mi permită să am mai mult randament şi să-mi ofer 
sinceritatea şi loialitatea.” Aşa gândesc oamenii care urmăresc adevărul. 
Aşadar, cum înţeleg antihriştii diverse feluri de adevăruri? După ce aud 
cuvintele lui Dumnezeu care dojenesc omul, ce cred? „Nu m-am descurcat 
prea bine cu acel lucru, am lăsat să scape ceva în acțiunile mele și au apărut 
greşeli. Câţi oameni știu despre asta? Cuvintele lui Dumnezeu au fost 
rostite destul de clar; înseamnă asta că Dumnezeu m-a văzut aşa cum sunt 
cu adevărat? Ei bine, acesta nu este un final grozav; nu este ceea ce vreau. 
Dacă Dumnezeu m-a văzut aşa cum sunt cu adevărat, mai ştie cineva despre 


asta? Dacă a aflat cineva, ar fi și mai rău. Dacă numai Dumnezeu ştie și 


nimeni altcineva, atunci e bine. Dacă unii oameni aud aceste cuvinte ale lui 
Dumnezeu care expun omul şi le corelează cu mine şi mi le aplică, asta ar 
dăuna reputației mele. Va trebui să mă gândesc la o cale de a remedia 
situația. Cum pot face asta?” Antihriştii chbzuiesc în felul acesta. De 
exemplu, după ce aude părtăşia lui Dumnezeu despre cum oamenii trebuie 
să fie onești, un antihrist se va gândi imediat: „Numai imbecilii încearcă să 
fie oameni onești. Cum ar putea cineva atât de deștept ca mine să fie o 
persoană onestă? Oamenii oneşti sunt tonți şi idioţi; spun orice le vine în 
minte, le spun celorlalți totul şi le permit să înţeleagă totul. Eu n-aş face 
niciodată asta! Faptul că Dumnezeu spune că ar trebui să fim oameni onești 
este relativ, aşa că pur şi simplu voi fi o persoană înțeleaptă și cu asta basta. 
Cât despre a fi o persoană onestă, voi alege când să fiu una. Voi vorbi 
deschis despre câteva lucruri, dar nu pot vorbi despre toate acele secrete și 
lucruri ascunse pe care le port în adâncul inimii, lucruri care i-ar putea face 
pe oameni să mă desconsidere, dacă aş vorbi despre ele. Care este avantajul 
de a fi o persoană onestă? Nu cred că există niciun avantaj. Unii oameni se 
disecă mereu, încercând să fie oneşti şi să vorbească onest și-și scot la 
lumină firile corupte, dar nu au câştigat harul lui Dumnezeu şi, când ar 
trebui să fie emondaţi, tot sunt emondaţi; Dumnezeu nu le oferă nicio 
înălțare suplimentară.” Tot chibzuiesc: „Va trebui să aleg o altă cale. Asta 
nu este calea pe care ar trebui să fiu; pur şi simplu o să-i las pe alții. Cum 
poate o persoană deşteaptă ca mine să trăiască aşa?” Indiferent ce aspect al 
adevărului aude antihristul, ce calcule face în inima lui? Poate înţelege în 
mod pur acel adevăr? În adâncul inimii, este capabil să-l accepte drept 
adevărul? Categoric nu. Calculează şi complotează constant şi observă 
continuu. Cum răspunde în cele din urmă? Se schimbă conform situației, se 
adaptează la condiţii, este abil şi șmecher în interacțiunile cu alți oameni și 


acționează în secret absolut. Indiferent ce face, indiferent ce gândește sau 


calculează în adâncul sufletului, nu-i poate lăsa pe ceilalți să afle şi nici pe 
Dumnezeu; nu-l pot dezvălui aceste lucruri lui Dumnezeu, cu atât mai puţin 
să comunice clar despre ele cu oamenii — crede că aceste lucruri sunt doar 
treaba lui. Așadar, antihriştui sunt tipul de oameni care sunt absolut 
incapabili să practice adevărul. În afară că nu practică ei înşişi adevărul, 
mai şi dispreţuiesc oamenii care o fac şi, chiar mai mult, îşi bat joc de acei 
oameni care sunt emondaţi pentru că au avut câteva abateri în timp ce 
practicau adevărul sau pentru că au luat-o pe nişte căi greșite sau au făcut 
câteva greşeli şi râd de ei de pe margine. Nu cred în dreptatea lui 
Dumnezeu, cu atât mai puţin că diversele feluri în care El îi tratează pe 
oameni au în ele adevărul și iubirea Lui; antihriștii nu cred aceste lucruri. 
Din punctul lor de vedere, cred că toate aceste lucruri sunt minciuni menite 
să înşele oamenii; cred că toate sunt doar un fel de scuze, nişte zicale care 
sună plăcut. Şi cu ce se delectează adesea? „Din fericire, nu sunt destul de 
prost încât să ofer totul; din fericire, nu am vorbit despre acele lucruri 
murdare, urâte, pe care le am în adâncul sufletului; din fericire, încă mă ţin 
de statutul meu şi de reputația mea şi fac tot ce-mi stă în putinţă ca să le 
urmăresc şi alerg încoace şi încolo pentru ele. Dacă nu aş alerga încoace şi 
încolo pentru mine, atunci cine s-ar gândi la mine?” Antihriştui nu sunt doar 
înşelători, ci sunt şi ticăloși, sunt scârbiți de adevăr şi vicioși din fire; adică 
toate aspectele firilor corupte care se manifestă în oameni corupți, în 
antihrişti, au fost confirmate și „ridicate” la alt nivel. Dacă vrei să te uiţi la 
firile corupte ale omenirii, găseşte un antihrist să-l diseci şi cu care să 
interacționezi; aceasta este cea mai bună cale de a ilustra problema şi cea 
mai bună cale de a vedea cum este cu adevărat esenţa omenirii corupte și 
chipul Satanei. Dacă iei un antihrist drept exemplu de bază şi îl diseci şi 


ajungi să-l cunoşti, vei fi capabil să înţelegi mai clar lucrurile. 


Antihriștii urmăresc statutul şi reputația mult mai mult decât oamenii 
obişnuiţi, iar dorinţa lor pentru aceste lucruri este şi ea mai mare. Oamenii 
obişnuiţi nu au o astfel de dorinţă enormă de statut şi reputație, pe când acea 
dorință în antihriști este extrem de puternică şi de evidentă. Odată ce ai 
interacționat cu un antihrist și ai vorbit cu el şi ai petrecut timp cu el, 
natura-esenţa lui va fi expusă în fața ochilor tău, iar tu îl vei vedea imediat 
aşa cum este cu adevărat. Atât de mare este dorinţa lui. Când interacțiunile 
tale cu el se aprofundează, vei fi dezgustat de el și îl vei respinge. În cele 
din urmă, nu numai că îl vei respinge, dar chiar îl vei condamna şi blestema. 
Antihriştii nu sunt lucruri bune; sunt vrăjmaşii lui Dumnezeu, precum și ai 
oricui urmăreşte adevărul. Antihriştii sunt scârbiţi de adevăr şi sunt capabili 
să facă tot felul de lucruri rele de dragul statutului şi al reputației. În tot ce 
fac, se vor deghiza, vor imita şi se vor adapta situaţiei, făcând compromisuri 
de dragul statutului și al reputației. Sufletele şi esenţele oamenilor ca aceştia 
sunt murdare; sunt dezgustătoare. N-au nicio fărâmă de iubire față de 
adevăr sau de lucrurile pozitive. În acelaşi timp, ei folosesc lucruri pozitive 
şi predicarea unor cuvinte corecte și doctrine ca să inducă oamenii în 
eroare, astfel încât să câștige reputație și statut şi să-și satisfacă dorinţele și 
ambițiile. Acestea sunt comportamentul şi esenţa antihriştilor. Nu poți 
vedea cum arată Satana, cum se poartă în lume şi cum tratează oamenii şi ce 
fel de natură-esenţă are Satana; nu ştii exact ce fel de lucru este Satana în 
ochii lui Dumnezeu. Asta nu este o problemă; tot ce trebuie să faci este să 
observi şi să diseci un antihrist şi vei vedea toate aceste lucruri — natura- 
esenţa Satanei, chipul urât al Satanei şi ticăloşia și răutatea Satanei — toate 


vor fi vizibile pentru tine. Antihriştii sunt satane vii; sunt demoni vii. 


1. Cum tratează antihriştii emondarea 


Antihriștii au ambiţii şi dorințe imense când vine vorba de statut şi de 


reputație, iar alții găsesc acest lucru incredibil de greţos şi detestabil. Acest 


lucru este suficient pentru a demonstra că natura-esenţă a unui antihrist este 
foarte urâtă şi ticăloasă. Așadar, care manifestări specifice ilustrează natura- 
esenţă a unui antihrist? Mai întâi, să ne gândim la felul în care antihriştii 
tratează emondarea. (O urăsc și nu o acceptă.) În ce fel o urăsc? Intraţi în 
detalii. (Era un antihrist care a făcut destul de multe rele, iar când frații și 
surorile lui au mers să-i expună câteva dintre manifestări, nu s-a căit deloc, 
a fost foarte intransigent şi nu a simţit nici cea mai mică remuşcare. Ba 
chiar s-a simțit nedreptăţit. Acesta este felul de manifestare pe care l-am 
văzut.) Aceasta este o manifestare clasică a unui antihrist. Atitudinea 
arhetipală a antihriştilor față de emondare este de a refuza vehement să le 
accepte ori să le admută. Indiferent cât de mult rău fac sau cât de mult 
prejudiciază lucrarea casei lui Dumnezeu și intrarea în viaţă a aleşilor lui 
Dumnezeu, nu simt nici cea mai mică remuşcare sau că datorează ceva. Din 
acest punct de vedere, antihriştii au umanitate? Categoric nu. Ei cauzează 
tot felul de pagube aleşilor lui Dumnezeu şi dăunează lucrării bisericii — 
aleşii lui Dumnezeu pot să vadă lucrul acesta limpede ca lumina zilei şi pot 
să vadă înşiruirea de fapte rele ale antihriștilor. Şi totuşi, antihriştu nu 
acceptă sau nu recunosc asta, refuză cu încăpățânare să admită că se înșală 
sau că sunt responsabili. Nu este acesta un indiciu că sunt scârbiți de 
adevăr? Aceasta este măsura în care antihriştii sunt scârbiți de adevăr. 
Oricât de multe rele comit, ei refuză să accepte şi rămân neînduplecaţi până 
la sfârşit. Aceasta este dovadă suficientă că antihriştu nu iau niciodată în 
serios lucrarea casei lui Dumnezeu, nici nu acceptă adevărul. Nu au ajuns să 
creadă în Dumnezeu; sunt lacheii Satanei, veniţi să tulbure şi să perturbe 
lucrarea casei lui Dumnezeu. În inimile antihriştilor există doar reputaţie şi 
statut. Ei cred că, dacă ar fi să-şi recunoască greșeala, atunci ar trebui să 
accepte responsabilitatea, iar atunci statutul şi reputația lor ar fi grav 


compromise. Prin urmare, ei se împotrivesc, afişând atitudinea celor care 


„neagă până la moarte”. Indiferent cum îi expun sau îi disecă oamenii, ei se 
străduiesc din răsputeri să nege acest lucru. Indiferent dacă negarea lor este 
voită sau nu, pe scurt, într-o privinţă, aceste comportamente expun natura- 
esenţă a antihristului de a fi scârbit de adevăr şi a-l urî. În altă privinţă, arată 
cât de mult îşi preţuiesc antihriștii statutul, reputația şi interesele proprii. 
Între timp, care este atitudinea lor faţă de lucrarea şi interesele bisericii? 
Una de dispreţ şi iresponsabilitate. Nu au deloc conștiință şi rațiune. Faptul 
că antihriștii se eschivează de la a-şi asuma responsabilitatea demonstrează 
aceste aspecte? Pe de o parte, faptul că se eschivează de la responsabilitate 
dovedește natura-esenţă a acestora de a simți aversiune și ură faţă de 
adevăr; în vreme ce, pe de altă parte, arată lipsa lor de conștiință, rațiune și 
umanitate. Indiferent de cât de mult afectează tulburarea și relele lor 
intrarea în viaţă a fraților şi a surorilor, nu se simt vinovaţi şi nu pot fi 
niciodată supăraţi de asta. Ce fel de creatură este asta? Chiar şi 
recunoscându-şi parțial greşeala s-ar considera că au un strop de conștiință 
şi rațiune, însă antihriștii nu au nici măcar acea cantitate mică de umanitate. 
Aşadar, ce aţi spune că sunt? În esenţă, antihriştii sunt diavoli. Indiferent cât 
de mult afectează interesele casei lui Dumnezeu, ei nu văd acest lucru. În 
inimile lor, nu se simt nici pe departe întristați de asta, și nici nu îşi fac 
reproşuri, cu atât mai puţin se simt îndatoraţi. Indiscutabil, acest lucru nu 
este ceea ce ar trebui să se vadă la oamenii normali. Sunt diavoli, iar 
diavoli sunt lipsiți de orice conştiinţă sau rațiune. Indiferent câte lucruri 
rele fac şi oricât de mari sunt pierderile pe care le provoacă lucrării 
bisericii, ei refuză vehement să recunoască asta. Cred că, dacă ar 
recunoaşte, ar însemna că au făcut ceva greşit. Se gândesc: „Aș putea face 
ceva greşit? N-aş face niciodată ceva greşit! Dacă sunt forţat să-mi recunosc 
greşeala, oare asta nu ar fi o insultă la adresa caracterului meu? Deşi am 


fost implicat în acel incident, nu eu l-am provocat şi nu eu am fost 


principalul responsabil. Mergi şi caută pe oricine vrei, dar nu ar trebui să vii 
să mă cauţi pe mine. În orice caz, nu pot recunoaşte această greşeală. Nu 
pot purta această responsabilitate!” Cred că, dacă îşi vor recunoaște 
greşeala, vor fi condamnaţi, vor primi sentinţa cu moartea şi vor fi trimiși 
Jos, în iad, şi în iazul de foc și pucioasă. Spuneţi-Mi, pot astfel de oameni să 
accepte adevărul? Ne putem aștepta să se căiască realmente? Indiferent cum 
au alții părtăşie despre adevăr, antihriştii tot i se împotrivesc, se 
poziţionează în opoziţie cu el şi îl sfidează în adâncul inimilor lor. Chiar 
dacă sunt înlocuiți, tot nu-şi recunosc greşelile şi nu arată nicio manifestare 
a căinței. Când chestiunea este menţionată 10 ani mai târziu, ei tot nu se 
cunosc şi nu admit că au făcut o greşeală. Când chestiunea este menţionată 
20 de ani mai târziu, tot nu se cunosc şi tot încearcă să se justifice şi să se 
apere și, un lucru şi mai detestabil, când chestiunea este menţionată 30 de 
ani mai târziu, tot nu se cunosc şi tot încearcă să aducă argumente pentru ei 
înşişi şi să se justifice, spunând: „Nu am făcut o greşeală, aşa că nu o pot 
recunoaşte. Nu a fost responsabilitatea mea; nu ar trebui să o port eu” şi, 
spre surprinderea tuturor, la 30 de ani după ce au fost înlocuiţi, aceşti 
antihrişti tot au o atitudine de împotrivire față de modul în care biserica s-a 
ocupat de ei. Chiar şi după 30 de ani, nu s-au schimbat deloc. Aşadar, cum 
au petrecut acei 30 de ani? Să fie oare că nu au citit cuvintele lui Dumnezeu 
sau nu au reflectat asupra lor înşişi? Să fie oare că nu s-au rugat lui 
Dumnezeu şi nu I s-au destăinuit? Să fie oare că nu au ascultat predici și 
părtăşii? Să fie oare că nu au minte şi nu au gândirea unei umanităţi 
normale? Cum au petrecut acei 30 de ani este cu adevărat un mister. La 
treizeci de ani după ce a avut loc incidentul, sunt în continuare plini de 
resentimente, crezând că fraţii şi surorile lor i-au nedreptăţit, că Dumnezeu 
nu îi înţelege, că i-a dezamăgit casa lui Dumnezeu, că le-a creat probleme, 


le-a îngreunat situația şi i-a învinovăţit pe nedrept. Spuneţi-Mi, se pot 


schimba astfel de oameni? Categoric nu. Inimile lor sunt pline de ostilitate 
faţă de lucruri pozitive şi de împotrivire şi opoziţie. Cred că, prin faptul că 
le-au expus faptele rele şi i-au emondat, alți oameni le-au stricat caracterele, 
le-au dezonorat reputația şi le-au provocat daune imense reputației şi 
statutului lor. Nu vin niciodată înaintea lui Dumnezeu ca să se roage, să 
caute şi să-şi recunoască propriile greșeli în această chestiune şi nu vor avea 
niciodată o atitudine de căință sau de recunoaştere a greşelilor lor; cu atât 
mai puţin vor accepta judecata şi mustrarea cuvintelor lui Dumnezeu. 
Astăzi, încă au neascultare, nemulţumire şi plângeri în timp ce se justifică 
față de Dumnezeu şi Îi cer lui Dumnezeu să îndrepte aceste greşeli, să 
dezvăluie această chestiune şi să judece exact cine a avut dreptate şi cine a 
greşit, în măsura în care chiar se îndoiesc de dreptatea lui Dumnezeu și o 
neagă din cauza acestei chestiuni şi se îndoiesc şi neagă faptul că adevărul 
şi Dumnezeu conduc casa lui Dumnezeu. Acesta este finalul emondării 
antihriștilor — acceptă ei adevărul? Nu acceptă deloc adevărul; sunt hotărâți 
să nu-l accepte. De aici, putem vedea că natura-esenţă a unui antihrist este 


scârbită de adevăr şi îl urăște. 


De vreme ce antihriştii nu acceptă emondarea, ştiu ei ceva despre 
emondare? Când au părtăşie despre acest aspect al adevărului, ce spun? Ce 
îi învaţă pe ceilalți? Spun: „Emondarea oamenilor este o metodă pe care 
Dumnezeu o foloseşte pentru a-i desăvârși. Le permite oamenilor să se 
cunoască mai bine. Când oamenii sunt emondaţi, ar trebui să accepte asta şi 
să se supună necondiționat. Cei care nu acceptă emondarea sunt oameni 
care se răzvrătesc împotriva lui Dumnezeu şi nu iubesc adevărul. Dacă vrei 
să practici adevărul, mai întâi trebuie să accepţi emondarea; așa 
desăvârşeşte Dumnezeu oamenii şi fiecare individ trebuie să experimenteze 
asta. Se poate spune că acceptarea emondării este una dintre cele mai bune 


căi de practică prin care oamenii să înțeleagă adevărul, astfel încât să poate 


atinge cunoașterea de sine şi să-L mulţumească pe Dumnezeu. Indiferent 
cine eşti — un conducător sau un credincios obişnuit — şi indiferent ce 
datorie îndeplineşti, trebuie să te pregătești să fii emondat. Dacă nu poți 
accepta emondarea, asta dovedeşte că eşti un om lipsit de statură, un copil. 
Oricine poate accepta emondarea este un adult matur care are viaţă şi este 
capabil să fie desăvârșit.” Aceste cuvinte mari se revarsă din gurile 
antihriştilor ca loviturile unui ciocan şi sună grozav! Însă ce sunt aceste 
cuvinte? Măcar o singură replică pe care o rostesc este adevărul? Puteţi 
discerne asta? Şi voi spuneţi adesea astfel de lucruri, nu-i aşa? (Ba da.) 
Spuneţi-Mi, ce sunt aceste cuvinte? (Doctrine.) Folosiţi o expresie obişnuită 
pentru a rezuma şi a defini ce sunt doctrinele. (Sloganuri.) Vă puteţi gândi 
la alte expresii? (Cuvinte teoretice, inutile.) Alta? (Sunt prostii şi 
trăncăneli.) Aşa este, această definiție este la subiect şi este realitatea. 
Acesta este limbajul obişnuit: doctrinele sunt toate trăncăneli. Ce implică 
acest cuvânt, „trăncăneli”? Vorbe goale. De fapt, cum îl definiți? Drept 
cuvinte și doctrine. Aceste cuvinte pe care le rostesc antihriștii sunt doar 
cuvinte și doctrine. Când vine vorba de subiectul emondării, ei pot rosti 
frecvent astfel de doctrine, dar dovedeşte asta că au o adevărată înţelegere și 
comprehensiune a acesteia? Imediat ce îi auziţi spunând aceste cuvinte, știți 
că nu au nicio înțelegere reală a emondării. Capacitatea lor de a rosti o 
asemenea grămadă de prostii arată că oamenii ca ei nu urmăresc adevărul. 
Dacă ei chiar ar fi emondaţi, sub nicio formă nu ar accepta asta. Atitudinea 
unui antihrist față de emondare este una de ostilitate și împotrivire; sub 
nicio formă nu o acceptă sau nu i se supun ca fiind adevărul. Pentru ei, să 


facă asta ar fi o insultă adusă caracterelor şi demnității lor. 


Mai aveți şi alte exemple privind felul în care antihriştii tratează 
emondarea? (Unii antihrişti, când înfruntă emondarea, pot părea, la 


suprafață, că ajung să se cunoască, dar printre rânduri, vor exista subterfugii 


şi o trăsătură de a încerca să inducă oamenii în eroare în acest lucru. Uneori, 
dacă au făcut o greşeală, vor spune: „Dumnezeu a permis să se întâmple 
asta, fiecare ar trebui să se supună suveranității lui Dumnezeu.” Uneori, 
antihriştii chiar vor încerca să facă acuzaţii false, spunând că: „Nu trebuie 
să încerci să prinzi conducătorii şi lucrătorii sau să ai așteptări exagerate de 
la ei.” Antihriştii spun astfel de lucruri în efortul de a induce oamenii în 
eroare și de a-i împiedica să îi discearnă.) Aceasta este o manifestare — 
adică, antihriştii transformă greşelile în lucruri corecte, întorc albul şi 
negrul cu susul în jos. Îngroziţi că oamenii le vor vedea adevăratele 
probleme, antihriştii se grăbesc să găsească subterfugii și folosesc tot felul 
de trucuri verbale pentru a induce oamenii în eroare, a le tulbura minţile și a 
le încețoşa vederea, pentru a-i împiedica să cunoască sau să discearnă 
lucrurile pe care le-au făcut și, astfel, să-şi păstreze statutul înalt şi o 
reputație bună în mințile oamenilor. Acesta este acelaşi fel de atitudine 
despre care am vorbit mai înainte, cu privire la felul în care antihriştii cu 
siguranţă nu se vor schimba când sunt emondaţi sau când fac o greșeală sau 
o iau pe calea greșită. Ce alte exemple mai sunt? (Antihriştii poartă pică 
oricui îi emondează și, ulterior, ar putea chiar să caute oportunități să se 
răzbune şi să atace acea persoană.) Atacul şi răzbunarea sunt o altă 
manifestare. Ce legătura are cu faptul că antihriştu își protejează statutul şi 
reputația? De ce vor să atace şi să se răzbune? (Oricine i-a emondat a expus 
tot răul pe care l-au făcut şi adevăratele fapte ale chestiunii; le-a afectat 
statutul şi reputația şi a distrus imaginea pe care o aveau în inimile 
oamenilor, aşa că ei îi poartă pică.) Aşa este, acolo este legătura. Cred că 
oamenii care i-au emondat le-au stricat imaginea, i-au pus într-o poziție 
stânjenitoare, le-au distrus reputația şi le-am compromis grav statutul în 
mințile celorlalți, expunându-i în fața atâtor oameni. Aceasta este motivul 


pentru răzbunarea lor. În această chestiune, reputaţia şi statutul lor au fost 


afectate și, pentru a-și revărsa resentimentele şi ura din inimi, caută șanse să 
atace şi să se răzbune pe oamenii care i-au expus şi i-au emondat. Ce alte 
manifestări arată antihriştii? (Unii sunt deosebit de vicleni. Când cineva îi 
emondează, s-ar putea să nu-l contrazică sau să facă vreo declarație la 
suprafață şi chiar ar putea părea să ajungă să înţeleagă ceva despre ei înşişi, 
însă, ulterior, vor continua să comită aceleaşi fapte rele ca înainte şi nu se 
călesc niciodată cu adevărat. Folosesc astfel de faţade ca să inducă în eroare 
oamenii.) Aceasta este altă manifestare. Un anumit tip de antihrist fac exact 
acest lucru. Îşi spune: „Unde e viaţă, e speranță. Deocamdată, voi fi 
răbdător şi nu te voi lăsa să mă vezi așa cum sunt. Dacă te contrazic fățiş și 
refuz să accept emondarea, vei spune că sunt un om care nu practică sau nu 
iubește adevărul şi, dacă se află acest lucru, va avea un impact asupra 
reputației mele. Dacă ar afla fraţii şi surorile noastre, cu siguranţă ar refuza 
să accepte conducerea unui om care nu are deloc iubire de adevăr. Mai întâi, 
trebuie să-mi fac o imagine bună. Când voi înfrunta emondarea și cineva 
îmi va expune vreo greşeală sau fărădelege pe care am făcut-o, voi rânji şi 
voi suporta, prefăcându-mă că accept asta şi voi clătina din cap afirmativ, 
fără să las pe nimeni să mă vadă cum sunt cu adevărat sau să ştie ce cred 
realmente. Apoi, pot să mă prefac, să vărs câteva lacrimi şi să spun ceva 
despre faptul că îi sunt îndatorat lui Dumnezeu și să termin cu asta. În felul 
acesta, fraţii şi surorile mele vor crede că sunt un om care acceptă adevărul, 
iar eu pot continua să fiu conducător, așa cum se cuvine — şi atunci îmi voi 
păstra reputația şi statutul, nu-i aşa?” Tot ce fac este prefăcătorie. Aţi spune 
că astfel de oameni sunt uşor de văzut aşa cum sunt? (Nu sunt ușor de văzut 
aşa cum sunt.) Este necesară o perioadă de observaţie şi de interacțiune cu 
ei pentru a vedea dacă protejează interesele casei lui Dumnezeu atunci când 
întâmpină probleme și dacă ei chiar practică sau nu conform adevărurilor- 


principii. Indiferent cât de bine sau corect ar putea vorbi la suprafață, este 


doar temporar; mai devreme sau mai târziu, felul în care gândesc cu 
adevărat va ieşi la lumină. Chiar dacă Dumnezeu nu-i dezvăluie, pot 
antihriştii să-şi ţină atât de bine ascunse adevăratele gânduri şi natura- 
esență? Le pot acoperi întreaga viață? Ar fi imposibil; mai devreme sau mai 
târziu, aceste lucruri vor ieşi la lumină. Prin urmare, indiferent cât de 
ticăloşi sau vicleni ar putea fi antihriştui, atât timp cât au intenţii și motive şi 
se opun adevărului în acţiunile lor, în cele din urmă, vor fi discernuţi și 
deslușiți de oameni care înţeleg adevărul. Astfel de antihriști sunt cei mai 
vicleni dintre toți; la suprafață, par să accepte adevărul şi lucrurile pozitive, 
dar, de fapt, în adâncul inimilor lor şi în esenţa lor, nu iubesc adevărul și 
chiar sunt scârbiţi de lucruri pozitive şi de adevăr. Întrucât sunt elocvenţi, 
majoritatea oamenilor nu-i pot discerne şi doar cei care înţeleg adevărul 
sunt capabil să discearnă şi să desluşească astfel de persoane. Mai există şi 
alte exemple? (Era acest antihrist care a văzut că un conlucrător de-ai lui 
avea un calibru mai bun decât al lui şi se pricepea mai bine decât el să 
lucreze. Pentru a-şi asigura statutul, a denaturat în secret faptele şi a emis 
judecăţi despre conlucrătorii și partenerii lui, inducând în eroare oamenii, 
atrăgându-i şi făcându-i să-l asculte. Asta a dus la neîncredere reciprocă 
între conlucrătorii lui. Nu mai lucrau armonios împreună şi nu se obțineau 
rezultate în niciunul dintre aspectele lucrării. Când faptele rele ale 
antihristului au fost expuse, nu numai că a refuzat să accepte asta, ba chiar a 
oferit scuze şi a încercat să se sustragă de la răspundere. Era evident că ar fi 
făcut orice pentru reputația și statutul său; indiferent cât de mulţi frați și 
surori a rănit şi indiferent cât de grav a tulburat şi a perturbat lucrarea casei 
lui Dumnezeu, pur şi simplu nu i-a păsat, cu atât mai puţin s-a simțit supărat 
sau vinovat. Nu avea nicio fărâmă de umanitate sau rațiune.) Pe scurt, 
antihriştii nu au scrupule în legătură cu sacrificarea intereselor altcuiva 


pentru a-şi proteja reputația şi statutul. Chiar dacă trebuie să calce pe toată 


lumea pentru a-și menţine statutul, nu vor ezita să o facă. Când vine vorba 
de protejarea reputației și statutului lor, nu le pasă dacă alți oameni trăiesc 
sau mor, iar lucrarea casei lui Dumnezeu şi interesele bisericii pur și simplu 
nu există în minţile lor și nu sunt deloc în sfera lucrurilor de care ţin cont. 
Din aceste acţiuni, putem vedea că antihriștii nu sunt oameni care aparțin 
casei lui Dumnezeu; sunt necredincioşi şi s-au strecurat înăuntru. Casa lui 
Dumnezeu nu este căminul lor, deci niciunul dintre interesele sale nu are 
nicio legătură cu ei. Vor doar să-și atingă țelul de a exercita puterea şi de a 
controla oamenii și să-și satisfacă ambițiile şi dorinţele personale în casa lui 
Dumnezeu. Întrucât acesta este tipul de natură-esență pe care o au 
antihriştii, categoric nu vor accepta să fie emondaţi şi nici nu vor accepta 


niciun aspect al adevărului. 


Din exemplele pe care tocmai le-am dat, puteţi vedea că ambițiile şi 
dorința antihriştilor de a urmări reputația şi statutul sunt înnăscute. 
Antihrişti se nasc aşa, cu acest fel de natură-esenţă. În niciun caz nu învaţă 
acest lucru după ce se nasc şi nu este o consecinţă a mediului lor. Este la fel 
cum oamenii bolnavi nu se molipsesc de bolile lor după ce se nasc, ci le 
moştenesc. Aceste feluri de boli sunt imposibil de vindecat. Antihriștii se 
nasc cu o ambiţie de a urmări reputația şi statutul şi nu sunt diferiți de 
reîncarnările diavolilor-regi. Antihriștii sunt scârbiți de adevăr şi îl urăsc şi 
nu acceptă deloc judecata şi mustrarea lui Dumnezeu. Aşadar, indiferent ce 
fel de emondare întâlnesc, nu o vor accepta. Dacă un frate sau o soră 
obişnuită îi emondează, vor fi şi mai puţin dispuşi să accepte asta. Ei cred: 
„Nu eşti calificat să mă emondezi, nu eşti vrednic! De câte zile ești 
credincios? Când am devenit eu credincios, tu nici nu te născuseși! Când 


1? 


am devenit conducător, nici nu începuseşși să crezi în Dumnezeu!” Aceasta 
este atitudinea pe care o au față de emondarea din partea fraților şi a 


surorilor. Vorbesc despre calificări, vechime şi, din aceste motive, resping 


emondarea. Aşadar, pot accepta emondarea din partea Celui de mai sus? Pe 
baza naturii-esenţei lor, nu vor accepta nici asta. Deşi, la suprafață, s-ar 
putea să nu spună nimic, inimile lor cu siguranță se vor împotrivi şi o vor 
refuza. Asta fără îndoială. Când se confruntă cu adevărat cu emondarea din 
partea Celui mai de sus, cea mai comună manifestare a antihriștilor este să 
caute cu disperare subterfugii şi să aducă argumente în apărarea lor, pentru 
a se sustrage de la responsabilitatea, chiar minţindu-l pe Cel de mai sus și 
ascunzând lucruri de cei care le sunt inferiori, ca să scape basma curată. 
Antihriştii folosesc adesea această abordare de a-l minţi pe Cel de mai sus și 
a ascunde lucruri de cei care le sunt inferiori, ca să evite emondarea din 
partea Celui de mai sus. De exemplu, dacă există multe probleme în 
biserică, nu le raportează niciodată. Dacă frații şi surorile lor vor să 
raporteze aceste probleme, antihriştii nu le vor permite să facă asta şi 
oricine o face va înfrunta suprimarea şi excluderea din partea lor. Drept 
urmare, cei mai mulți oameni sunt obligați să nu se implice, să lase 
problemele nerezolvate și să se comporte ca niște persoane care vor să le 
facă pe plac oamenilor. Antihriştii ascund toate problemele bisericii, 
tnându-le complet secrete şi nu îi permit Celui de mai sus să se implice sau 
să se intereseze de situație. De asemenea, antihriştii ţin pe loc rânduielile 
Celui de mai sus cât de mult pot şi nu le transmit sau nu le pun în aplicare. 
Dacă rânduielile de lucru ale Celui de mai sus nu le afectează deloc 
reputația sau statutul, s-ar putea să facă puţine anunţuri superficiale şi să 
facă lucrurile de mântuială, dar cu siguranță nu le vor implementa cu 
adevărat. Dacă rânduielile de lucru ale Celui de mai sus le ameninţă sau le 
afectează într-un anumit fel reputația şi statutul, atunci antihriştii trebuie să 
se gândească. Trebuie să reflecteze asupra felului în care să acționeze, 
asupra cui şi când. Trebuie să acționeze cu grijă în privinţa acestor lucruri, 


calculându-le iar și iar în minţile lor. Dacă apar câteva probleme în lucrarea 


bisericii, antihriştu ştiu că sigur vor fi emondaţi sau chiar demiși când va 
afla Cel de mai sus despre aceste probleme, așa că le ţin secrete şi nu le 
raportează Celui de mai sus. Nu le pasă deloc ce impact sau ce daune vor 
provoca acele probleme asupra lucrării casei lui Dumnezeu dacă nu sunt 
rezolvate; sunt indiferenți față de orice pierderi va suferi casei lui 
Dumnezeu. Nu se gândesc la ce curs de acţiune va fi în beneficiul lucrării 
casei lui Dumnezeu sau Îl va mulțumi pe Dumnezeu, se gândesc doar la 
reputația și statutul lor, la felul în care Cel de mai sus îi va vedea şi trata și 
cum să-și păzească reputaţia şi statutul, ca să nu fie afectate. Acesta este 
felul în care antihriştii văd lucrurile şi se gândesc la probleme şi le 
reprezintă complet firea. Prin urmare, antihriştii categoric nu vor raporta 
problemele care există în cadrul bisericii sau care apar în lucrarea lor. 
Indiferent ce lucrare fac, indiferent ce dificultăţi înfruntă sau dacă întâlnesc 
situații pe care nu ştiu cum să le gestioneze sau unde nu ştiu ce alegere să 
facă, în timp ce desfăşoară acea lucrare, vor acoperi şi vor ascunde aceste 
lucruri, de teamă că Cel de mai sus va spune că au un calibru prea slab sau 
va afla despre adevărata lor situație sau îi va emonda, pentru că nu au 
gestionat sau rezolvat prompt acele dificultăți sau situații. Antihriștii nu ţin 
cont de interesele casei lui Dumnezeu sau de lucrarea bisericii, ca să evite 
să fie emondaţi de Cel de mai sus. Nu ezită să sacrifice lucrarea şi interesele 
bisericii ca să-şi menţină statutul şi mijloacele de trai şi să se asigure că Cel 
de mai sus are o bună impresie despre ei. Nu le pasă că întârzie sau 
afectează progresul lucrării bisericii şi cu atât mai puţin de intrarea în viaţă 
a aleşilor lui Dumnezeu. Indiferent ce dificultăți întâlnesc frații şi surorile 
sau ce probleme există legate de intrarea lor în viață, antihriştii nu le vor 
rezolva şi nu vor căuta de la Cel de mai sus. Știu clar că a ascunde 
problemele şi a le lăsa nerezolvate va întârzia şi va afecta progresul lucrării 


bisericii şi va provoca pierderi vieților fraților şi surorilor, dar ignoră aceste 


lucruri şi nu le pasă despre ele. Indiferent ce probleme majore apar în 
biserică, nu le raportează niciodată, în schimb, fac tot ce pot ca să le 
ascundă şi să le sigileze. Dacă fraţii şi surorile lor descoperă faptele lor rele 
ȘI scriu scrisori în care le raportează, antihriştii încearcă şi mai mult să 
ascundă şi să sigileze acele scrisori. Care este scopul lor în ascunderea şi 
sigilarea acelor scrisori? Să-şi păstreze statutul, să-şi protejeze reputaţia şi 
prestigiul şi să păstreze tot ce au în acel moment. Pentru ei, să fie înlocuiți 
sau evaluaţi de către Cel de mai sus drept nepotriviţi pentru lucrarea lor este 
ca şi cum şi-ar pierde viețile şi ar fi condamnaţi la moarte, e ca şi cum ar 
ajunge la sfârşitul drumului lor de credință în Dumnezeu. Aşadar, orice-ar 
fi, nu caută niciodată de la Cel de mai sus. În schimb, se gândesc la moduri 
de a ascunde toate problemele care există în lucrarea lor şi să-l împiedice pe 
Cel de mai sus să le descopere. Nu este această practică a lor foarte josnică? 
Ei cred că un conducător bun în ochii lui Dumnezeu și ai Celui de mai sus 
trebuie să fie cineva care nu are niciodată probleme sau dificultăți, care 
poate gestiona bine toate chestiunile şi care este potrivit pentru toate felurile 
de lucrare. Cred că un conducător bun nu se plânge niciodată de dificultăți 
sau nu caută despre probleme şi că un conducător bun trebuie categoric să 
fie o persoană perfectă, fără defecte în mintea lui Dumnezeu și a Celui de 
mai sus, care poate face lucrarea bine, fără să fie nevoit Cel de mai sus să-i 
emondeze. Prin urmare, îşi păzesc vehement statutul, sperând să-i facă o 
impresie bună Celui de mai sus şi să-l facă să creadă, în mod greşit, că sunt 
potriviți pentru lucrarea lor, că îi pot face față şi că nu vor apărea probleme 
majore şi, prin urmare, să creadă că nu este nevoie să îi pună întrebări 
directe sau să le ofere îndrumare şi că sigur nu este nevoie să-i emondeze. 
Antihriștii vor să-şi creeze acest fel de imagine, să-i facă pe ceilalți să 
creadă, în mod greşit, că Dumnezeu crede în ei şi le încredinţează totul, că îi 


însărcinează cu funcții importante şi are mare încredere în ei, până în 


măsura în care este reticent să-i emondeze, de teamă că, dacă devin negativi 
şi leneși, asta va afecta lucrarea. Antihriștii îi fac pe frați și pe surori să 
creadă că sunt populari în casa lui Dumnezeu și în biserică și că sunt figuri 
importante în casa lui Dumnezeu. De ce vor să le impună fraţilor și 
surorilor acest fel de iluzie şi de fațadă? Ca să-i facă pe oameni să-i stimeze 
şi să li se închine, ca să se poată bucura de beneficiile funcțiilor pe care le 
au în biserică, precum şi de un statut înalt şi de un tratament favorabil, până 
în măsura în care ar putea lua locul lui Dumnezeu. Le spun adesea fraților și 
surorilor: „Dumnezeu nu vă poate vorbi personal, nu poate veni la nivelul 
vostru şi nu poate desfăşura personal lucrarea şi în niciun caz nu poate să 
trăiască alături de voi şi să vă îndrume în toate lucrurile diferite pe care le 
întâlniți în vieţile voastre cotidiene. Așadar, cine va desfăşura aceste sarcini 
specifice? Nu conducătorii și lucrătorii ca noi?” În timp ce fac tot ce pot ca 
să-şi păzească statutul, adesea spun astfel de lucruri şi exprimă aceste feluri 
de idei, astfel încât frații și surorile să creadă în ei şi să aibă încredere în ei 
complet şi fără îndoială. Care este natura acestei practici a lor? Nu 
înseamnă asta că-și mint superiorii şi le ascund lucruri celor care le sunt 
inferiori? (Ba da.) Aceasta este partea inteligentă a abordării lor. 
Majoritatea oamenilor au un calibru slab, nu pot înţelege adevărul, nu pot 
discerne antihriștii și pot doar să fie induși în eroare și folosiţi de antihriști. 
Dacă antihriștii ar încerca să inducă în eroare direct oamenii, spunând: „Cel 
de mai sus chiar crede în mine, mă ascultă în toate”, oamenii ar putea fi 
puţin precauţi şi ar putea avea puţin discernământ asupra lor, dar antihriștii 
nu vorbesc astfel, într-un mod direct. Folosesc afirmaţii ca să inducă în 
eroare oamenii şi să-i facă că creadă, în mod greșit, că Cel de mai sus 
probabil crede în ei şi are încredere în ei, pentru a le fi încredinţat lucrarea 
unui conducător. Netoţii cărora le lipseşte discernământul şi care nu 


urmăresc adevărul se lasă păcăliți şi îi urmează, iar când se întâmplă ceva, 


acei netoți nu se roagă lui Dumnezeu sau nu caută adevărul în cuvintele 
Sale, ci vin înaintea antihriștilor, cerându-le să le arate drumul şi să aleagă o 
cale pentru ei. Acesta este țelul pe care antihriștii vor să-l atingă prin 
acțiunile lor. Dacă, în biserică, nu există câțiva oameni care înţeleg 
adevărul, care discern şi expun antihriştii, majoritatea oamenilor îi vor 
crede orbeşte, li se vor închina și îi vor urma şi vor trăi sub controlul lor. 
Acest lucru este foarte periculos! Dacă cineva este indus în eroare și 
controlat de un antihrist timp de trei sau cinci ani, viaţa sa va suferi o 
pierdere grozavă. Dacă este indus în eroare şi controlat de un antihrist timp 
de opt sau 10 ani, atunci va fi complet ruinat; chiar dacă vrea să se 


Tevanșeze, nu va avea ocazia. 


Antihriștii adesea induc în eroare oamenii, îi câştigă de partea lor şi îi 
controlează pretinzând că sunt oameni populari în casa lui Dumnezeu, care 
au fost puşi în poziţii importante de către Dumnezeu şi pe care El îi 
stimează şi în care are încredere, încercând să-şi atingă țelul de a se bucura 
mereu de statut şi de a avea întotdeauna o voce. De ce se tem cel mai mult 
antihriştii? De a-şi pierde statutul şi a avea o reputație proastă. Se tem că 
frații şi surorilor lor vor crede că ei nu urmăresc adevărul, că au un calibru 
foarte slab şi că nu au înțelegere spirituală sau că nu fac nicio lucrare 
practică şi că sunt incapabili să facă vreo lucrare practică. Acestea sunt 
lucrurile pe care antihriștii sunt cel mai îngroziți să le audă. Când antihriștii 
aud asemenea afirmaţii şi declaraţii, intră în panică şi chiar se enervează, 
uneori mergând până la a face o criză de furie, spunând: „Am calibru slab, 
aşa că foloseşte pe oricine vrei să foloseşti; oricum nu pot să fac lucrarea 
asta! Nu este Dumnezeu drept? Am crezut în El toţi acești ani, am renunţat 
la familia şi la cariera mea pentru El şi am făcut atâtea eforturi pentru voi, 
frații şi surorile mele. De ce nu puteţi spune niciun cuvânt drept despre 


mine?” Nu le mai pasă de reputaţia sau de statutul lor şi nici nu mai 


încearcă să se ascundă sau să se prefacă; urâţenia lor este complet la vedere. 
După ce îşi revarsă mânia, îşi şterg lacrimile și se gândesc: „O, nu; m-am 
făcut de rușine. Va trebui să revin în joc!” Apoi continuă să se prefacă, să 
înveţe sloganuri și doctrine bune și să asculte, să citească, să predice și să 
inducă în eroare oamenii. Simt că trebuie să-şi salveze reputaţia şi statutul şi 
speră că, într-o zi, când e vremea alegerilor, fraţii şi surorile lor se vor gândi 
în continuare la ei, îşi vor aminti de lucrurile bune pe care le-au făcut, 
preţurile pe care le-au plătit şi lucrurile pe care le-au spus. Este neruşinare 
completă, nu-i aşa? Acea veche natură a lor nu s-a schimbat deloc, nu-i așa? 
De ce nu se schimbă niciodată antihriştii? Acest lucru este determinat de 
esenţa-natura lor, ei nu se pot schimba; pur şi simplu, așa sunt ei. Când s-a 
ales praful de ambițiile şi de dorinţele lor, fac crize de furie şi apoi, dintr- 
odată, se poartă mult mai bine. Recent, am întrebat cum se descurcase o 
anumită persoană şi câțiva frați şi surori au spus că se comportase foarte 
bine. Ce însemna că „se comportase foarte bine”? Înseamnă că se 
comportase mult mai bine în ultimul timp şi că acționase mult mai bine 
decât înainte; nu mai provoca necazuri, nu mai ataca oameni sau nu mai 
concura pentru statut şi învățase cum să vorbească mai blând, mai modest şi 
mai încet cu oamenii. Apoi folosise cuvinte corecte pentru a-i ajuta pe alții 
ŞI, în viaţa lui cotidiană, manifestase o preocupare şi o grijă deosebite 
pentru alți oameni. Era ca şi cum se transformase într-o cu totul altă 
persoană. Dar chiar așa era? Nu. Așadar, ce erau acele practici? 


(Comportamente bune externe.) 


După ce unii antihriști sunt dezvăluiţi și toate faptele lor rele ies la 
lumină, când se întâlnesc cu fraţii şi surorile, spun: „Simt că am fost 
luminat şi iluminat de Dumnezeu recent şi sunt într-o stare foarte bună. 
Simt o ură profundă faţă de acțiunile mele anterioare şi nu voi fi niciodată 


capabil să uit sau să las în urmă pierderile pe care le-au suferit din cauza 


mea frații şi surorile mele. Sunt foarte trist.” Spunând asta, izbucnesc în 
lacrimi şi chiar iau inițiativa să le ceară fraților şi surorilor să-i emondeze, 
spunând: „Nu-ţi face griji că sunt slab. Dacă mă vezi făcând ceva greșit, 
atunci emondează-mă, pot să accept asta — o pot accepta de la Dumnezeu; 
nu-ți voi purta pică.” Au trecut de la a refuza cu încăpățânare, a se împotrivi 
şi a sfida emondarea din partea fraților şi surorilor, Justificându-se și 
aducând argumente pentru ei înşişi şi fiind plini de resentimente, la a căuta 
activ să fie emondați. Este o schimbare de atitudine destul de rapidă, nu-i 
aşa? Înseamnă asta că au remușcări? Pe baza acestei atitudini, se pare că s- 
au schimbat, aşa că ar trebui să-i emondezi. Asta le poate permite să 
realizeze lucrurile greșite pe care le-au comis în trecut şi să-i ajute să se 
cunoască pe ei înşişi. În acel moment, ar trebui să-i ajuţi, arătându-le puţină 
sinceritate şi spunând: „Am văzut că te-ai purtat destul de bine în ultimul 
timp. Îţi voi vorbi puţin din inimă. Dacă spun ceva incorect și tu nu poţi să 
accepţi acel lucru, atunci nu-i da atenţie; dacă tu crezi că lucrurile pe care le 
spun sunt corecte, atunci acceptă-le de la Dumnezeu. Intenţia mea este să te 
ajut, nu să te lovesc atunci când eşti jos sau să te atac. Hai să ne deschidem 
inimile unul faţă de celălalt şi să avem părtăşie. Înainte, când slujeai drept 
conducător, mergeai ţanţos peste tot şi refuzai să-ți recunoști greşelile; chiar 
dacă, la exterior, recunoşteai câteva, în adâncul sufletului, de fapt nu-ţi 
acceptai vina — şi, după aceea, când ai întâlnit un anumit tip de problemă, 
te-ai comportat în continuare ca înainte. De exemplu, să vorbim despre acel 
ultim incident. Întrucât ai fost iresponsabil, ceva nu a mers bine şi bunurile 
casei lui Dumnezeu au suferit o mare pierdere. Iresponsabilitatea ta a dus și 
la arestarea și întemnițarea multor frați şi surori și la plătirea unui preţ 
pentru asta. Nu crezi că ar trebui să-ţi asumi responsabilitatea pentru asta? 
A1 fost persoană responsabilă direct pentru acel incident, deci ar trebui să 


vii înaintea lui Dumnezeu, să-ţi mărturiseşti păcatele şi să te căiești. De 


fapt, dacă-ți recunoșşti greşeala, Dumnezeu o va vedea cel mult ca pe o 
fărădelege şi, în viitor, nu va afecta modul în care urmăreşti adevărul. Frații 
şi surorile tale vor fi şi ei capabili să te trateze cum se cuvine și să te vadă 
ca pe un membru al casei lui Dumnezeu; nu te vor ostraciza sau ataca. E 
adevărat că tot ce ţine de o persoană este în mâinile lui Dumnezeu, dar dacă 
nu urmărești niciodată adevărul, atunci sigur vei fi detestat și abandonat de 
Dumnezeu, moment în care vei fi o ţintă a distrugerii. Dacă accepți lucrarea 
lui Dumnezeu şi 1 te supui şi dacă te poţi căi cu adevărat, Dumnezeu nu-Și 
va aminti fărădelegile tale din trecut şi vei fi în continuare o persoană care 
urmăreşte adevărul înaintea lui Dumnezeu. Nu-l cerem indulgență sau 
iertare, dar cel puțin trebuie să facem ce ar trebui să facă oamenii; aceasta 
este responsabilitatea şi datoria fiecărei fiinţe create şi este calea pe care ar 
trebui să mergem cu toţii.” Acestea sunt cuvinte adevărate, nu-i aşa? Există 
vreo batjocură sau şmecherie în ele? Există vreun strop de sarcasm sau de 
ridiculizare în ele? (Nu.) Acestea sunt doar cuvinte din inimă, rostite calm 
şi conform principiilor de ajutare şi de edificare a oamenilor. Aceste cuvinte 
sunt corecte; în ele există o cale de practicare, precum și adevărul care 
trebuie să fie căutat. Totuşi, pot antihriştii să accepte aceste cuvinte? Pot ei 
să le înţeleagă şi să le practice drept adevărul? (Nu pot.) Cum vor răspunde 
la aceste cuvinte? „Chiar şi acum, continuaţi să profitați cu toţii de 
neajunsurile mele, refuzând să renunțaţi, nu? Dumnezeu nu-Şi aminteşte 
fărădelegile din trecutul oamenilor, deci de ce le cercetaţi mereu pe ale 
mele? Ba chiar spuneţi că vreţi să aveţi o discuţie sinceră cu mine şi că mă 
ajutaţi. Ce fel de ajutor este acesta? În mod evident. Este o încercare de a 
trăi în trecut şi de a mă trage la răspundere. Încercaţi doar să mă faceţi să- 
mi asum răspunderea, nu-i aşa? Numai eu sunt responsabil pentru acel 
incident? Totul este în mâinile lui Dumnezeu, ceea ce înseamnă că El este 


Cel care este responsabil. Când s-a petrecut acel incident, de ce nu ne-a 


avertizat Dumnezeu în privinţa lui? Nu este totul orchestrat de Dumnezeu? 
Păi, atunci, cum puteți da vina pe mine?” Spun ce gândesc, nu-i aşa? Unde 
este problema lor? La suprafață, părea că s-au schimbat şi că au devenit mai 
smeriţi;, păreau că se poartă mult mai bine decât înainte, ca și cum nu mai 
urmăreau statutul și reputaţia și ca şi cum puteau, în mod calm, să stea jos, 
să discute cu cineva şi să aibă o conversaţie sinceră. Aşadar, cum sunt în 
continuare capabili să spună așa ceva? Ce problemă se poate vedea în asta? 
(Felul în care s-au comportat a fost doar o iluzie pe care au creat-o ca să 
poată reveni în forță.) Ce altceva? (Nu se cunosc deloc cu adevărat, iar 
acelea nu sunt manifestări ale căinţei adevărate. Sunt doar un fel de practică 
ipocrită. Când alți oameni au părtăşie cu ei despre problemele lor, tot sunt 
incapabili să accepte adevărul. Este clar că natura-esenţa lor este ostilă faţă 
de adevăr.) Două puncte sunt foarte clare în asta. Mai întâi de toate, când un 
antihrist îşi pierde statutul, una dintre stările lui de a fi este: „Unde e viaţă, e 

speranță” — este întotdeauna pregătit să revină în forță. Al doilea punct este 
că, în privinţa căii eronate pe care a fost înainte și a fărădelegilor pe care le- 
a comis, antihriştii categoric nu vor reflecta cu adevărat niciodată asupra lor 
înşişi. Nu-şi vor recunoaște greşelile sau nu vor accepta adevărul şi chiar 
mai puţin vor ajunge să înţeleagă esenţa lor din faptele lor rele sau nu vor 
rezuma cum să practice conform adevărului. Când sunt demiși şi își pierd 
statutul, nu se gândesc: „Ce anume am făcut greşit? Cum ar trebui să mă 
călesc? Dacă se mai întâmplă acest fel de lucru, cum ar trebui să acționez, 
astfel încât să fie în conformitate cu intenţia lui Dumnezeu?” Nu au această 
atitudine de a se schimba. Chiar dacă sunt emondaţi şi chiar dacă sunt 
demişi, tot nu se întorc şi nu urmăresc adevărul, nu caută o cale de 
practicare sau nu schimbă direcția urmăririi lor. Indiferent cât de mari sunt 
pierderile pe care le provoacă ei casei lui Dumnezeu şi indiferent cât de tare 


cad, nu-și vor mărturisi niciodată păcatele. Eşecurile lor nu-i vor face să 


urmărească și să caute adevărul în perioada următoare; în schimb, vor 
calcula exact ce să facă pentru a salva totul şi a recupera statutul pe care l- 
au pierdut. Acestea sunt cele două puncte. Primul este un fel de stare de a fi 
pe care o au după ce își pierd statutul, aceea de a fi constant gata să revină 
în forță. Al doilea punct este refuzul lor de a recunoaşte sau de a înţelege 
calea greşită pe care erau. În acest al doilea punct, să nu înţeleagă calea 
greşită pe care erau este o parte din el; în plus, categoric nu se vor căi sincer 
ŞI nici nu vor accepta adevărul şi cu siguranță nu se vor revanşa pentru 
daunele pe care le-au produs casei lui Dumnezeu, cu inimi pline de 
remuşcare. Nu se vor gândi sub nicio formă cum să se transforme, cum să 
se schimbe din oameni care nu urmăresc adevărul în oameni care urmăresc 
şi practică adevărul. Aceste două puncte fac evident faptul că antihriştii sunt 
scârbiți de adevăr şi ticăloşi prin natură; se pricep deosebit de bine să se 
distingă şi să se adapteze la mediul lor, precum cameleonii. Au o esență 
nestatornică şi, în adâncul inimii, urmăresc neobosiţi statutul şi ambițiile și 
dorinţele pe care le au şi asta nici nu se va schimba niciodată. Nimeni nu 
poate schimba aceşti oameni. Uitându-ne la aceste manifestări, care este 
natura-esență a acestui tip de persoană? Este un antihrist un frate sau o 
soră? Este un antihrist o persoană reală? (Nu.) Dacă priviţi acești oameni ca 
pe nişte frați şi surori, nu înseamnă asta că sunteți foarte proşti? Aceste 
manifestări sunt dezvăluiri ale esenței unui antihrist. Când antihriştii nu au 
statut, acesta este tipul de stare de a fi în care se află; calculele din inimile 
lor, ceea ce dezvăluie şi felul în care se comportă la exterior şi tipul de 
atitudine pe care o au în adâncul inimii faţă de adevăr şi faţă de fărădelegile 
lor sunt în felul acesta, iar punctul lor de vedere nu se va schimba. Oricât de 
multă părtăşie despre adevăr ai sau oricât de mult vorbeşti despre căi de 
practică pozitive, corecte, ei nu vor accepta niciodată cu adevărat aceste 


lucruri în adâncul sufletului; în schimb, li se vor împotrivi. Chiar vor crede: 


„Ei bine, nu mai am statut, aşadar ceea ce spun nu contează. Nimeni nu mă 
mai sprijină; vreți doar să mă batjocoriţi şi să-mi daţi o lecție. Eşti calificat 
să-mi dai o lecţie? Cine te crezi? Când am devenit conducător, tu încă nu 
învăţțaseşi să mergi! Nu de la mine ai învăţat puţinele lucruri despre care 
vorbeşti? Şi încerci să-mi dai o lecţie. Chiar nu-ţi cunoşti locul în univers!” 
Cred că oamenii au nevoie de o anumită vechime ca să îi emondeze, să le 
vorbească, să discute cu ei sau să aibă o conversație sinceră cu ei. Ce fel de 
lucru sunt aceşti oameni? Numai antihriştii sunt capabili să spună astfel de 
lucruri; oamenii normali și oamenii care au un simţ al rușinii și puţină 
raționalitate n-ar spune niciodată aceste lucruri. Dacă cineva vă ține o 
predică, având, cu calm, o conversaţie sinceră cu voi şi subliniindu-vă 
problemele pe care le aveți şi oferindu-vă sugestii, ați fi capabili să 
acceptaţi asta? Sau ați avea același fel de mentalitate ca un antihrist? De 
exemplu, să spunem că tu crezi de 10 ani, dar nu ai slujit niciodată drept 
conducător. Altă persoană crede doar de doi ani, dar are un statut mai înalt 
decât al tău şi tu eşti supărat din cauza asta. Să spunem că tu crezi în 
Dumnezeu de 20 de ani, înainte să ajungi, în sfârşit, conducător de district. 
Altcineva devine conducător regional, după ce crede doar de cinci ani și 
începe să te îndrume, iar ţie îţi este greu să accepţi. Dacă te emondează, nu 
te simţi în largul tău şi chiar dacă are dreptate să te emondeze, tot nu vrei să 
accepţi asta. Aţi avut vreodată acest tip de atitudine sau de manifestări? 
(Da.) Aceasta este firea unui antihrist. Credeţi că numai antihriştu au firea 
unui antihrist? Oricine are firea unui antihrist este în pericol, ar putea păşi 
pe calea unui antihrist, iar această fire s-ar putea să-l distrugă. Aşa stau 
lucrurile. Când avem părtășie despre esenţa unui antihrist şi o disecăm, asta 
include și oamenii care au firea unui antihrist. Aţi spune că oamenii incluși 
în asta sunt minoritatea sau majoritatea? Sau îi include pe toţi? (Îi include 


pe toţi.) Așa este, pentru că firea unui antihrist este firea Satanei şi toți 


oamenii corupți au firea Satanei. Acum, am avut puţină părtăşie despre 
acest subiect: felul în care antihriştii tratează emondarea. Ca să intrăm în 
mai multe detalii, pot fi oferite câteva exemple concrete. Vă voi lăsa pe voi 
să aveţi părtăşie despre asta în timpul adunărilor voastre. În timp ce aveţi 
părtăşie, nu vorbiți mereu despre cum sunt oamenii. Desigur, părtăşie 
despre manifestările celorlalți este inevitabilă, dar ar trebui să aveţi părtăşie 
în principal despre manifestările voastre. Dacă puteţi găsi înlăuntrul vostru 
câteva manifestări sau dezvăluiri care sunt legate de firea unui antihrist, va 
fi de ajutor şi benefic pentru cunoașterea voastră de sine şi vă va ajuta să 


scăpaţi de acea fire. 


Am mai avut părtăşie despre subiectul diverselor manifestări ale firii 
unui antihrist — sunteți acum capabili să vă comparații cu ele? Aţi fost 
capabili să obţineţi puţină înțelegere? Puteţi rezolva câteva probleme reale? 
Indiferent care aspect al firilor voastre corupte îl schimbaţi, totul se obține 
dacă înţelegeți adevărul, vă comparaţi cu el şi apoi ajungeţi să vă cunoaşteţi 
pe voi înşivă. Prin urmare, a fi capabili să discerneţi şi să disecaţi diversele 
manifestări ale unei firi corupte este o cale pe care trebuie să pășiți când 
vine vorba de a vă cunoaște pe voi înşivă şi de a obține o schimbare a firii. 
Aţi ajuns deja să înţelegeţi acest aspect? Unii dintre voi poate că nu au 
ajuns şi se gândesc: „Ai mereu părtășie despre aceste subiecte și lucruri 
banale; nu vorbeşti niciodată despre câteva adevăruri profunde sau nu 
dezvălui nicio taină profundă. E atât de plictisitor şi anost! Ce legătură au 
aceste lucruri despre care ai părtăşie cu intrarea noastră în Împărăţia 
Cerurilor, cu obținerea unor mari binecuvântări și cu desăvârşirea noastră, 
în viitor?” Aceşti oameni nu înţeleg niciodată; li se face somn în timp ce 
ascultă aceste lucruri. Oamenii care nu au înţelegere spirituală nu înţeleg; 
nu înțeleg diversele stări omenești la care se referă fiecare adevăr sau relația 


dintre diversele adevăruri. Nu înţeleg aceste lucruri. Cu cât explicația pe 


care le-o dai este mai detaliată, cu atât mai confuzi devin şi cu atât mai 
puţin o asimilează, aşa că li se face somn mereu. Când începe o adunare, 
cântă şi dansează și nu li se face somn, indiferent cât de plictisitoare sau 
repetitive sunt regulile sau ceremoniile. Totuşi, imediat ce ai părtăşie despre 
adevăr și despre diferitele stări ale oamenilor, încep să ațipească. Ce se 
întâmplă cu oamenii cărora li se face mereu somn, în felul acesta? Nu au 
fost dezvăluiți? Aceasta este o manifestare a lipsei de iubire față de adevăr, 
nu-i aşa? Când vine vorba de detaliile diverselor adevăruri care au legătură 
cu intrarea în viaţă, oamenii care urmăresc sincer adevărul şi care au un 
anumit calibru le înțeleg mai bine, cu cât aud mai multe despre ele, pe când 
cei care nu iubesc adevărul şi nu au înţelegere spirituală pur și simplu devin 
confuzi, cu cât aud mai multe despre ele. Cu cât ascultă mai mult, cu atât 
mai plictisitoare li se par şi, indiferent cât de mult ascultă, rămân la aceeași 
părere; nu pot auzi o cale în ele. Simt cum chestiunile care au legătură cu 
intrarea în viață nu sunt de fapt deloc atât de complicate, aşa că nu este 
nevoie de atât de multă părtăşie despre ele. Așa sunt oamenii care nu au 
înţelegere spirituală. Schimbarea firii implică foarte multe adevăruri. Dacă, 
pe calea căutării schimbării firilor lor, oamenii nu investesc timp sau efort 
în fiecare adevăr, nu obțin înţelegere, comprehensiune și cunoaştere a 
fiecărui adevăr și nu găsesc o cale de practică, atunci categoric nu vor fi 
capabili să pătrundă în niciun adevăr. În ce mod pot ajunge oamenii să-L 
cunoască pe Dumnezeu? Înţelegând şi pătrunzând în toate diversele 
adevăruri; aceasta este singura cale. În plus, fiecare adevăr nu este un fel de 
teorie sau un tip de cunoaştere sau de filosofie; are legătură cu viețile 
oamenilor și cu statutul existenţei lor, cu stările în care se află şi cu lucrurile 
la care se gândesc în fiecare zi şi cu diversele gânduri, idei, intenții și 
atitudini pe care le au, sub dominaţia esenţelor lor corupte. Așadar, acestea 


sunt subiectele despre care vorbim. Când vei desluşi aceste subiecte, când le 


vei corela cu tine însuţi, când vei găsi principiile de practică şi vei ajunge să 
cunoşti diversele stări şi puncte de vedere pe care le provoacă diversele tale 
firi, vei fi înţeles realmente adevărurile care sunt legate de ele şi abia atunci 
vei fi capabil să practici cu acuratețe, conform adevărurilor-principii. Dacă 
înţelegi cuvintele numai la nivel literal, iar atunci când vezi cum Dumnezeu 
expune egoismul și josnicia antihriştilor, te gândeşti: „Antihriştii sunt 
egoiști şi Josnici, însă eu sunt destul de altruist; am multă iubire de oferit, 
sunt tolerant, m-am născut într-o familie de învăţaţi, am primit o educaţie 
superioară şi am fost influenţat de figuri faimoase și de opere de artă, nu 
sunt o persoană egoistă” — dacă spui aceste lucruri, înseamnă că accepti 
adevărul? Înseamnă că te cunoşti? Este destul de evident că nu înţelegi 
acest adevăr sau diversele stări care sunt cuprinse în el. Când înţelegi 
diversele stări despre care vorbeşte și pe care le expune Dumnezeu, care 
sunt cuprinse într-un anumit adevăr, şi te poţi compara cu ele și găseşti 
principiile exacte de practică, vei fi pășit pe calea practicării adevărului şi 
vei fi pătruns în adevărul-realitate. Dacă nu ai făcut asta, atunci ai înţeles 
doar o doctrină; nu ai înțeles adevărul. Este ca subiectul despre care tocmai 
am vorbit, despre felul în care antihriştii tratează emondarea. Diversele 
stări, manifestări şi dezvăluiri despre care am avut părtăşie au toate legătură 
cu natura-esenţă şi firea unui antihrist. Câte dintre acestea înţelegi? Cu câte 
dintre ele te-ai comparat? Aceste afirmaţii, detalii şi stări conținute în acest 
subiect pe care l-ai pătruns sunt legate de alți oameni sau de tine? Tu însuţi 
ai vreo legătură cu aceste stări? Chiar le-ai corelat cu tine însuți sau doar le- 
ai recunoscut și ai fost de acord cu ele, fără tragere de inimă? Asta depinde 
de comprehensiunea și de atitudinea ta față de adevăr. Să corelezi aceste 
stări de tine însuţi este doar o condiție prealabilă ca să fii capabil să practici 
adevărul; nu înseamnă că deja ai început să le practici. Totuși, dacă nu poţi 


corela aceste stări cu tine însuţi, atunci nu vei avea nicio legătură cu 


practicarea adevărului. Aşa stând lucrurile, când vei asculta predici, ce vei 
auzi? Doar te vei preface; va părea că tu crezi în Dumnezeu, dar, de fapt, nu 
vei practica după cuvintele Lui şi nu vei fi capabil să pătrunzi în realitatea 
cuvintelor Sale. Vei fi doar un profan, un obiect care face servicii, un 
contrast. Când vine vorba despre felul în care ar trebui să vă comparaţi cu 
aceste stări şi cum ar trebui să disecaţi diversele stări care au legătură cu 
lucrurile pe care le-am spus, asta depinde de cunoaşterea voastră. Tot ce pot 
face este să vă spun aceste cuvinte şi să vă aprovizionez cu ele. În ceea ce 
priveşte restul, va trebui să depuneti singuri eforturi. Dacă puteţi sau nu să 
acceptaţi aceste cuvinte depinde de atitudinea voastră. Unii oameni sunt 
intransigenți în inimile lor; se prefac mereu şi încearcă să-și protejeze 
statutul şi reputația. Este clar că au probleme, dar nu pot vedea aceste 
probleme şi nu le recunosc şi chiar îşi asumă sarcina de a-i expune şi a-i 
diseca pe ceilalți. Drept urmare, ceilalți ajung să beneficieze de pe urma 
acestui lucru, în vreme ce ei nu câștigă nimic. Aceşti oameni sunt nesăbuiți, 
nu-i aşa? Acesta este un comportament nesăbuit. Scopul ascultării 
predicilor nu este să înveţi cum să discerni alți oameni şi nici să asculți în 
locul altor oameni; este acela ca tu însuţi să poți auzi ce se spune şi să 
câştigi acel lucru. Asculţi cuvintele lui Dumnezeu, adevărul și predicile și 
din toate acestea, ajungi să înţelegi adevărul, să câştigi viaţa şi să obţii o 
transformare a firii. Are asta vreo legătură cu alți oameni? Aceste cuvinte 
au legătură cu tine. Dacă adopti acest tip de atitudine, atunci aceste cuvinte 
ar putea fi capabile să te schimbe, să devină realitatea ta şi să-ți permită să 


obţii o schimbare a firii. 


În acest prim subiect, am vorbit despre diversele manifestări ale felului 
în care antihriştii tratează emondarea. Pe de o parte, părtășia despre acest 
subiect vă ajută pe toți să înţelegeți felul de atitudine pe care o au antihriştii 


şi dezvăluirile naturii-esenţei lor, când vine vorba despre această chestiune; 


pe de altă parte, vă oferă puţină îndrumare pozitivă şi avertismente. Puteţi 
avea părtăşie despre problemele rămase şi le puteţi rezolva singuri; ele sunt 


treburile voastre. 


2. Cum îi tratează antihriștii pe cei mai puternici decât ei 


Când vine vorba de dorinţa antihriştilor de a-și proteja reputaţia şi 
statutul, ei nu numai că îşi afişează şi își dezvăluie natura-esenţă când sunt 
emondaţi — antihriştu întimpină multe alte feluri de situaţii şi chestiuni. Prin 
urmare, al doilea subiect despre care vom avea părtăşie este felul în care 
antihriştu îşi menţin statutul şi reputația în grupuri de oameni. Când sunt 
într-un grup de oameni, ce comportamente prezintă antihriştii, care pot 
ilustra că, în tot ce fac ei, încearcă să-și protejeze reputația şi statutul? Este 
acest subiect clar sau nu? Sfera sa este mare sau mică? Este reprezentativ 
sau nu? (Este reprezentativ.) Acest subiect este legat direct de natura-esenţă 
a antihriştilor. Ce manifestări prezintă antihriştii când trăiesc în grupuri de 
oameni? Ce fel de atitudine și ce acțiuni folosesc pentru a-şi proteja 
reputaţia şi statutul? În primul gând, dacă antihriștii nu au statut, mai sunt ei 
antihrişti? (Da.) Trebuie să înţelegeți clar acest concept. Să nu credeți că 
doar oamenii cu statut pot avea esenţa antihriștilor şi pot fi antihrişti sau că 
oamenii obişnuiţi, fără statut, nu sunt antihrişti. Sfera este de fapt destul de 
mare. Orice persoană care are esența antihriștilor este tot un antihrist, 
indiferent dacă are sau nu statut şi indiferent dacă este conducător sau un 
credincios obişnuit; acest lucru este determinat de esenţa lor. Aşadar, ce 
manifestări prezintă oamenii cu esenţa antihriștilor, în timp ce sunt discipoli 
obişnuiţi? Care dezvăluiri ale naturii-esenţe sunt dovadă suficientă că sunt, 
de fapt, antihrişti? Mai întâi, să ne uităm la felul în care trăiesc în grupuri de 
oameni, cum îi tratează pe ceilalți şi ce atitudine au faţă de adevăr. Cel mai 
mult nu trebuie să avem părtăşie despre ceea ce mănâncă antihriştii, ce 


poartă, unde locuiesc sau cum călătoresc, ci despre felul în care își 


protejează reputația şi statutul când sunt în grupuri. Chiar dacă sunt 
credincioși obişnuiţi, ei tot încearcă să-şi protejeze constant reputația şi 
statutul, dezvăluind tot timpul acest fel de fire şi esență și făcând aceste 
tipuri de lucruri. Prin urmare, asta ne permite să înaintăm în înțelegerea 
noastră a firii şi a esenței antihriștilor. Dacă antihriștii au sau nu statut şi 
indiferent unde și când sunt, firea şi esenţa antihriştilor se dezvăluie și se 
manifestă mereu în ei. Acest lucru nu se limitează la niciun spațiu, nicio 


geografie sau la oameni, evenimente şi lucruri. 


Atunci când antihriştii fac o datorie, indiferent care este aceasta şi 
indiferent de grupul în care se află, dau dovadă de o formă distinctă de 
conduită, şi anume că, în orice, vor întotdeauna să iasă în evidenţă și să se 
dea în spectacol, au mereu tendinţa de a constrânge oamenii și de a-i 
controla, vor mereu să conducă oamenii şi să ia deciziile, vor să fie mereu 
în lumina reflectoarelor, vor să atragă privirea şi atenția oamenilor asupra 
lor și doresc admiraţie din partea tuturor. Ori de câte ori antihriştii se alătură 
unui grup, indiferent cât este de numeros, cine sunt membrii grupului sau 
care este profesia sau identitatea acestora, antihriştii fac mai întâi un bilanţ 
al lucrurilor pentru a vedea cine este impunător şi remarcabil, cine vorbeşte 
bine, cine este impresionant şi cine este calificat sau are prestigiu. 
Evaluează pe cine pot învinge şi pe cine nu, precum şi cine îi depăşeşte și 
cine este inferior. Acestea sunt primele lucruri la care se uită. După ce 
evaluează rapid situația, acționează, dându-i la o parte şi ignorându-i pe cei 
care le sunt inferiori. Merg mai întâi la cei pe care îi consideră a fi superiori, 
care au un anumit prestigiu și statut sau cei cu daruri şi talent. Aceştia sunt 
oamenii cu care se compară mai întâi. Dacă oricare dintre aceşti oameni 
este respectat de frați și surori sau a fost credincios de multă vreme în 
Dumnezeu şi este în stare bună, atunci devine ținta invidiei antihriştilor și 


este privit ca un adversar. Apoi, antihriştii se compară în secret cu aceşti 


oameni care au prestigiu, care au statut şi care impun admiraţia fraților şi 
surorilor. Ei încep să se gândească la astfel de oameni, examinând ce pot 
face, ce au stăpânit şi de ce sunt stimaţi de ceilalți. Privind şi observând, 
antihriştii își dau seama că acești oameni sunt experți într-o anumită 
profesie, precum și de faptul că toată lumea îi respectă, pentru că au crezut 
mai mult timp în Dumnezeu şi pentru că pot împărtăşi anumite mărturii din 
experiență. Antihriștii îi privesc pe oamenii de acest fel ca „pradă” şi îi 
recunosc ca adversari, apoi alcătuiesc un plan de acțiune. Ce plan de 
acţiune? Se uită la aspectele în care nu sunt egalii adversarilor lor şi apoi 
încep să lucreze la aceste aspecte. De exemplu, dacă nu sunt la fel de buni 
la o anumită profesie ca ei, vor studia acea profesie, vor citi cărți, vor căuta 
tot felul de informaţii şi vor cere cu modestie instrucțiuni altora. Vor 
participa la orice fel de muncă legată de acea profesie, acumulând treptat 
experiență şi cultivându-şi propria putere. lar atunci când cred că au 
capitalul de a concura cu adversarii lor, ies frecvent în faţă ca să-şi exprime 
„părerile sclipitoare” şi adesea îşi combat şi își denigrează adversarii, pentru 
a-i face de ruşine și a le păta numele, subliniind astfel cât de inteligenţi și 
extraordinari sunt și îşi suprimă adversarii. Oamenii cu discernământ pot 
vedea clar toate aceste lucruri. Numai cei care sunt nesăbuiţi şi ignoranți Și 
cărora le lipseşte discernământul nu pot. Majoritatea oamenilor văd doar 
entuziasmul, lucrurile pe care le urmăresc, suferinţa, preţul pe care îl plătesc 
şi comportamentul exterior al antihriştilor, dar adevărata situație este 
ascunsă în adâncul inimii antihriştilor. Care este obiectivul lor principal? Să 
câştige statut. Ţinta spre care este îndreptată toată lucrarea lor, toată truda și 
tot preţul pe care îl plătesc sunt lucrurile pe care le venerează cel mai mult 


în inimile lor: statutul şi puterea. 


Pentru a obţine putere şi statut, primul lucru pe care antihriştii îl fac în 


biserică este să încerce să câştige încrederea și stima altor oameni, astfel 


încât să poată convinge mai mulți oameni și să-i facă pe mai mulți dintre ei 
să-i admire și să-i venereze, atingându-şi astfel țelul de a avea ultimul 
cuvânt în biserică şi de a deţine puterea. Când vine vorba de a obţine 
puterea, se pricep cel mai mult să concureze şi să lupte cu alți oameni. 
Oamenii care urmăresc adevărul, care au prestigiu în biserică şi care sunt 
iubiţi de frați şi de surori sunt competiţia lor principală. Orice persoană care 
reprezintă o ameninţare pentru statutul lor este competiția lor. Concurează 
cu aceia care sunt mai puternici decât ei, ascunzând orice semn de 
slăbiciune; și concurează fără milă împotriva celor care sunt mai slabi decât 
el. Inimile lor sunt pline de filosofii de luptă. Cred că, dacă oamenii nu 
concurează și nu luptă, nu vor fi capabili să obțină niciun beneficiu şi că pot 
obține lucrurile pe care le vor doar prin competiţie și luptă. Pentru a obţine 
statut şi să-și asume o poziţie proeminentă într-un grup de oameni, fac orice 
este nevoie ca să concureze cu alții şi nu cruță nicio persoană care 
reprezintă o amenințare pentru statutul lor. Indiferent cu cine 
interacționează, sunt plini de dorinţa de a lupta și, chiar și pe măsură ce 
îmbătrânesc, tot se luptă. Spun adesea: „Aș putea învinge acea persoană 
într-un concurs?” Oricine este elocvent şi poate vorbi într-un mod logic, 
structurat şi metodic, devine ținta invidiei şi a imitaţiei lor. Mai mult decât 
atât, devine competiția lor. Oricine urmăreşte adevărul şi are credinţă şi este 
capabil să ajute şi să sprijine frecvent fraţii și surorile şi le permite să iasă 
din negativitate şi slăbiciune devine, de asemenea, competiţia lor, la fel ca şi 
oricine este expert într-o anumită profesie şi este întrucâtva stimat de frați și 
de surori. Oricine obține rezultate în lucrarea lui şi obține aprecierea Celui 
de mai sus devine, în mod firesc, o sursă şi mai mare de competiție pentru 
ei. Indiferent în ce grup se află, care este mottoul antihriștilor? Spuneţi ce 
gândiţi. (Lupta cu alţi oameni şi cu Cerul este o sursă de distracţie 


nesfârşită.) Nu este o nebunie? Este o nebunie. Altcineva? (Dumnezeu, nu 


se gândesc ei că: „Sunt propriul meu domn în cer şi pe întregul pământ?” 
Adică vor să fie cei mai grozavi şi, indiferent cu cine sunt, vor mereu să-l 
întreacă.) Aceasta este una dintre ideile lor. Altcineva? (Dumnezeu, m-am 
gândit la trei cuvinte: „Învingătorul e rege.” Cred că vor mereu să fie 
superiori celorlalți şi să se facă remarcaţi, indiferent unde sunt şi se 
străduiesc să fie cei mai grozavi.) Majoritatea lucrurilor despre care aţi 
vorbit sunt feluri de idei; încercaţi să folosiți un tip de comportament pentru 
a le descrie. Antihriştii nu vor neapărat să ocupe cea mai înaltă poziţie, 
indiferent unde sunt. Oricând se duc undeva, au o fire şi o mentalitate care 
îi obligă să acționeze. Care este această mentalitate? Este aceasta: „Trebuie 


p>> 


să concurez! Concurează! Concurează!” De ce trei de „concurează”, de ce 
nu un singur „concurează”? (Competiţia a devenit viaţa lor, pe baza acesteia 
trăiesc.) Aceasta este firea lor. S-au născut cu o fire extrem de arogantă și 
greu de stăpânit, adică se consideră nemaipomeniţi şi sunt extrem de 
încrezuţi. Nimeni nu poate diminua această fire incredibil de arogantă a lor; 
ei înșiși nu o pot controla. Prin urmare, viaţa lor se axează numai pe luptă şi 
competiție. Pentru ce luptă şi concurează? Fireşte, concurează pentru faimă, 
câştig, statut, respect şi propriile interese. Indiferent de metodele pe care 
trebuie să le folosească, atât timp cât toţi se supun lor și atât timp cât obțin 
beneficii şi statut, şi-au atins scopul. Voința lor de a concura nu este o 
distracție temporară; este un fel de fire care vine dintr-o natură satanică. 
Este asemănătoare firii marelui balaur roşu care luptă cu Cerul, luptă cu 
pământul şi luptă cu oamenii. Acum, ce vor antihriştii când se luptă și 
concurează cu alții în biserică? Fără îndoială, ei concurează pentru reputație 
şi statut. Dar dacă obțin statut, la ce le foloseşte? La ce le foloseşte dacă 
alții îi ascultă, îi admiră şi îi idolatrizează? Antihriștii înşişi nu pot explica 
acest lucru. În realitate, le place să se bucure de reputaţie şi statut, să le 


zâmbească toată lumea și să fie întâmpinați cu flatări şi linguşiri. Prin 


urmare, de fiecare dată când un antihrist merge la o biserică, acesta face un 
lucru: se luptă şi concurează cu ceilalți. Chiar dacă obțin putere și statut, nu 
au terminat. Pentru a-şi proteja statutul şi a-și asigura puterea, ei continuă să 
lupte și să concureze cu ceilalți. Vor face asta până vor muri. Așadar, 
filosofia antihriştilor este: „Cât timp eşti în viață, nu înceta să lupţi”. Dacă o 
persoană rea ca aceasta există în biserică, îi va perturba pe frați şi surori? 
De exemplu, să spunem că toți mănâncă și beau în linişte cuvintele lui 
Dumnezeu și au părtăşie despre adevăr, iar atmosfera este pașnică şi starea 
de spirit plăcută. În acest moment, un antihrist va clocoti de nemulțumire. 
Va deveni invidios pe cei care au părtăşie despre adevăr şi îi va urî. Va 
începe să-i atace şi să-i judece. Oare nu va tulbura acest lucru atmosfera 
pașnică? Este o persoană rea care a ajuns să-i tulbure şi să-i dezguste pe 
ceilalți. Aşa sunt antihriștii. Uneori, antihriștii nu caută să-i distrugă sau să-i 
învingă pe cei împotriva cărora concurează şi pe care îi suprimă; atât timp 
cât dobândesc reputație, statut, mândrie şi respect și îi fac pe oameni să-i 
admire, ei şi-au atins scopul. În timp ce concurează, dezvăluie un fel de fire 
satanică clară. Ce fire este aceasta? Aceea că, indiferent în ce biserică apar, 
vor mereu să concureze şi să se lupte cu alți oameni, vor mereu să 
concureze pentru faimă, câștig şi statut şi simt că şi-au atins scopul doar 
când biserica e aruncată în haos şi e o harababură, când au câștigat statut şi 
când toată lumea li se supune. Aceasta este natura antihriştilor. Cu alte 


cuvinte, ei folosesc competiția şi lupta pentru a-și atinge țelurile. 


Care este mottoul antihriştilor, indiferent în ce grup se află? „Trebuie 
să concurez! Să concurez! Să concurez! Trebuie să concurez să fiu cel mai 
mare şi mai tare!” Aceasta este firea antihriştilor;, oriunde se duc, 
concurează şi încearcă să-și îndeplinească ţelurile. Sunt lacheii Satanei şi 
tulbură lucrarea bisericii. Firea antihriştilor este după cum urmează: ei încep 


să caute în biserică pentru a vedea cine a crezut în Dumnezeu mulți ani și 


are resurse, cine are unele daruri sau talente, cine a adus beneficii fraților şi 
surorilor în privinţa intrării lor în viață, cine are mai mult prestigiu, cine are 
vechime, cine are o bună reputaţie printre frați şi surori, cine are mai multe 
lucruri pozitive. Acei oameni vor fi concurenții lor. Pe scurt, de fiecare dată 
când antihriştii se află într-un grup de oameni, asta fac întotdeauna: 
concurează pentru statut, concurează pentru o reputaţie bună, concurează să 
aibă ultimul cuvânt în diverse chestiuni și dreptul de a lua decizii în cadrul 
grupului, care, odată câştigată, îi face fericiţi. Sunt capabili să facă lucrare 
concretă după ce au câștigat aceste lucruri? Categoric nu, ei nu concurează 
şi nu luptă ca să facă lucrare concretă; scopul lor este să-i domine pe toți 
ceilalți. „Nu-mi pasă dacă ești sau nu dispus să mi te supui; în ceea ce 
priveşte capitalul, sunt cel mai grozav, în ceea ce priveşte abilitățile 
oratorice, sunt cel mai bun şi în ceea ce privește darurile şi talentele, eu le 
am pe cele mai multe.” Oricare ar fi domeniul, ei vor mereu să concureze 
pentru primul loc. Dacă fraţii şi surorile îi aleg să fie supraveghetori, vor 
concura cu partenerii lor ca să aibă ultimul cuvânt și dreptul de a lua decizii. 
Dacă biserica îi face responsabili de o anumită lucrare, vor insista să decidă 
felul în care se desfăşoară aceasta. Vor vrea să se străduiască să facă tot ce 
spun şi toate lucrurile pe care le decid să fie un succes şi să devină realitate. 
Dacă frații şi surorile adoptă idea altcuiva, va trece acest lucru neobservat 
de ei? (Nu.) Asta înseamnă necazuri. Dacă nu îi asculti, îţi vor da o lecţie, te 
vor face să simţi că nu ai putea fără ei şi îți vor arăta ce consecinţe vor fi 
dacă nu asculți de ei. Atât de îngâmfată, odioasă şi nerezonabilă este firea 
antihriştilor. Ei nu au nici conştiinţă, nici rațiune, nici măcar o fărâmă de 
adevăr. Din acţiunile și faptele unui antihrist se poate vedea că ceea ce face 
nu are nimic din rațiunea unei persoane normale și, deşi cineva poate să 
aibă părtăşie cu el despre adevăr, nu îl acceptă. Oricât de corect este ceea ce 


spui, nu îl mulţumeşte. Singurele lucruri pe care îi place să le urmărească, 


pe care le venerează, sunt reputația și statutul. Atât timp cât se poate bucura 
de beneficiile statutului, este mulțumit. Aceasta este valoarea existenţei lor, 
după cum cred ei. Indiferent în cadrul cărui grup de oameni se află, trebuie 
să le arate „lumina” şi „căldura” pe care le oferă, talentele, unicitatea lor. Şi, 
tocmai deoarece se cred speciali, ei consideră în mod natural că ar trebui 
tratați mai bine decât oamenii obişnuiţi, că ar trebui să primească sprijinul și 
admirația oamenilor, că oamenii ar trebui să-i admire, să-i venereze — ei 
cred că toate astea li se datorează. Oare astfel de oameni nu sunt neobrăzaţi 
şi neruşinaţi? Nu este o problemă ca asemenea oameni să fie prezenți în 
biserică? Când se întâmplă ceva, e de bun simţ ca oamenii să asculte de 
oricine vorbeşte corect, să se supună oricui are o sugestie care este benefică 
pentru lucrarea casei lui Dumnezeu şi să adopte sugestia care este în 
conformitate cu adevărurile-principii. Dacă antihriştii spun ceva care nu 
este în concordanţă cu principiile, toți ceilalți ar putea să nu-i asculte sau să 
nu le adopte sugestia. În acest caz, ce vor face antihriștii? Vor continua să 
încerce să se apere şi să se justifice şi se vor gândi la moduri de a-i 
convinge pe ceilalți şi de a-i face pe frați şi pe surori să-i asculte şi să le 
adopte sugestiile. Nu vor ţine cont de efectul pe care l-ar putea avea asupra 
lucrării bisericii, dacă sugestia lor este adoptată. Nu este un lucru de care să 
țină cont. Care este singurul lucru de care vor ţine cont? „Dacă sugestia mea 
nu va fi adoptată, unde voi fi capabil să-mi arăt faţa? Așadar, trebuie să 
concurez și să mă străduiesc ca sugestia mea să fie adoptată.” Oricând se 
întâmplă ceva, așa gândesc şi acționează ei. Nu reflectează niciodată să 
vadă dacă acest lucru este sau nu în conformitate cu principiile și nu acceptă 


niciodată adevărul. Aceasta este firea antihriștilor. 


Care este manifestarea principală a lipsei complete de rațiune a 
antihriştilor? Ei cred că sunt înzestrați, că sunt capabili, că au un calibru bun 


şi că se cuvine să fie venerați și sprijiniți de alți oameni și puşi în funcții 


importante de casa lui Dumnezeu. Mai mult, cred că aceasta ar trebui să 
adopte şi să promoveze toate sugestiile și ideile pe care le propun şi, dacă 
nu le adoptă, ei se înfurie foarte tare, devin potrivnici casei lui Dumnezeu 
ŞI-ȘI întemeiază împărății independente. Această dezvăluire a firii şi a 
esenței antihriştilor nu provoacă perturbări şi tulburări în biserică? Se poate 
spune că toate acțiunile antihriștilor provoacă perturbări și tulburări imense 
lucrării bisericii şi intrării în viaţă a aleşilor lui Dumnezeu. Atunci când 
antihriştii concurează pentru poziţiile de conducere din biserici şi pentru 
prestigiu printre aleşii lui Dumnezeu, folosesc toate mijloacele posibile 
pentru a-i ataca pe ceilalți şi a se preamări. Nu iau în considerare cât de 
grav pot dăuna lucrării casei lui Dumnezeu şi intrării în viaţă a aleşilor lui 
Dumnezeu. Îi interesează doar dacă ambițiile şi dorințele lor pot fi 
satisfăcute şi dacă statutul şi reputaţia lor pot fi protejate. Rolul lor în 
biserici şi printre aleşii lui Dumnezeu este acela de demoni, de oameni răi, 
de lachei ai Satanei. Ei nu sunt, în niciun caz, oameni care cred cu adevărat 
în Dumnezeu și nici nu sunt adepţi ai lui Dumnezeu, cu atât mai puţin sunt 
oameni care iubesc şi acceptă adevărul. Când intenţiile şi scopurile lor nu 
au fost încă atinse, nu reflectează niciodată la ei înşişi şi nu se cunosc, nu 
reflectează niciodată dacă intenţiile și scopurile lor sunt în conformitate cu 
adevărul, nu caută niciodată cum să meargă pe calea căutării adevărului 
pentru a obține mântuirea. Nu cred în Dumnezeu și nu aleg calea pe care s- 
ar cuveni să o urmeze cu o stare de spirit supusă. În schimb, îşi frământă 
creierii, gândindu-se: „Cum pot să ajung în postura de conducător sau 
lucrător? Cum pot să concurez cu liderii şi lucrătorii bisericii? Cum pot să-i 
induc în eroare şi să-i controlez pe aleşii lui Dumnezeu și să-L transform pe 
Hristos într-o simplă imagine? Cum pot să-mi asigur un loc în biserică? 
Cum pot să mă asigur că am o poziţie fermă în biserică şi că o să câştig 


statut, cum pot să-mi garantez că voi avea succes şi nu voi eşua şi, în sfârşit, 


îmi voi îndeplini țelul de a-i controla pe aleşii lui Dumnezeu şi-mi voi 
întemeia propria împărăție?” Acestea sunt lucrurile la care antihriștii se 
gândesc zi şi noapte. Ce fire şi ce natură este aceasta? De exemplu, când 
frații și surorile obișnuite scriu articole cu mărturii, se gândesc cum să-și 
exprime fidel, în scris, experiențele şi înțelegerea. Așadar, se roagă înaintea 
lui Dumnezeu, în speranţa că El le va oferi mai multă luminare în ceea ce 
priveşte adevărul şi le va permite să câştige o înţelegere mai mare şi mai 
profundă a acestuia. Pe când atunci când antihriştii scriu articole, îşi 
frământă creierii gândindu-se cum să scrie într-un mod care îi va face pe 
mai mulți oameni să-i înţeleagă, să afle despre ei şi să-i admire și, astfel, să 
câștige statut în minţile mai multor oameni. Îşi doresc să folosească acest 
lucru banal, minor, pentru a-şi spori faima. Nici măcar un pot renunţa la 
acest tip de oportunitate. Ce fel de oameni sunt ei? Unii antihrişti, când văd 
că alții pot scrie articole cu mărturii din experiență, își doresc să scrie ceva 
mai grozav decât oricare altă mărturie din experiență, în efortul de a 
concura cu aceştia pentru statut şi prestigiu. Așadar, ei născocesc şi plagiază 
poveşti. Chiar îndrăznesc să facă lucruri precum a oferi mărturie falsă. 
Pentru a-şi face un renume, pentru a-i face pe mai mulți oameni să afle 
despre ei şi pentru a-și răspândi numele, antihriștii nu ezită să facă tot felul 
de lucruri ruşinoase. Nici măcar nu vor rata nici cea mai mică oportunitate 
de a deveni renumiți, de a obține statut și de a fi stimaţi într-un grup de 
oameni şi admiraţi cu un respect deosebit. Care este scopul de a fi admiraţi 
cu un respect deosebit? La ce consecințe și la ce țeluri vor să ajungă 
antihriştii? Vor ca alții să-i vadă ca pe niște oameni extraordinari, care sunt 
mai nobili decât oricine altcineva şi care excelează în anumite domenii; vor 
să lase o impresie bună în mințile celorlalți, o impresie profundă şi chiar să- 


i facă treptat pe alți oameni să-i invidieze, să-i admire şi să-i stimeze. In 


timp ce se străduiesc din toate puterile să realizeze acest scop, continuă și să 


meargă pe aceeași cale ca înainte. 


Indiferent în ce grup de oameni se află, indiferent dacă se prefac sau 
trudesc, în adâncul inimilor antihriştilor nu se ascunde decât o dorință de 
statut. Esenţa pe care o dezvăluie şi o manifestă nu este altceva decât luptă 
şi competiţie. Indiferent ce fac, antihriştii concurează cu alții pentru statut, 
stimă şi interese. Cea mai obişnuită manifestare a acestui lucru este de a 
concura pentru un renume bun, o bună apreciere şi un statut în minţile 
oamenilor, astfel încât aceștia să-i stimeze şi să-i venereze şi apoi să se 
învârtă şi să se adune în jurul lor. Aceasta este calea pe care merg antihriștii; 
pentru asta concurează ei. Oricum condamnă şi disecă aceste lucruri casa 
lui Dumnezeu, antihriștii nu vor accepta adevărul sau nu vor accepta 
Judecata și mustrarea cuvintelor lui Dumnezeu sau nu vor renunţa la lucruri 
care sunt judecate şi condamnate de Dumnezeu. Dimpotrivă, cât Dumnezeu 
expune mai mult aceste lucruri, cu atât mai vicleni devin antihriştu. Ei 
adoptă mijloace mai ascunse şi mai alunecoase pentru a urmări aceste 
lucruri, ca oamenii să nu poată vedea ce fac ei şi cred, în mod greșit, că au 
renunţat la ele. Cu cât Dumnezeu expune mai mult aceste lucruri, antihriştii 
cu atât mai mult găsesc căi de a folosi metode mai viclene şi mai inteligente 
de a le urmări şi a le câştiga. Mai mult, folosesc cuvinte care sună bine 
pentru a-și ţine secrete motivele ascunse. Pe scurt, antihriştu nu acceptă sub 
nicio formă adevărul, nu reflectează asupra comportamentului lor sau nu 
vin înaintea lui Dumnezeu, rugându-se şi căutând adevărul. Dimpotrivă, în 
inimile lor, sunt și mai nemulţumiţi de expunerea şi judecata de la 
Dumnezeu, până într-acolo încât adoptă o atitudine ostilă faţă de aceste 
lucruri. Nu numai că nu renunţă la urmărirea reputației şi a statutului, ci 
preţuiesc şi mai mult aceste lucruri şi se gândesc la moduri de a ascunde și a 


masca această urmărire şi de-ai împiedica pe oameni să o vadă aşa cum este 


şi să o identifice. Indiferent de situație, antihriştii nu numai că nu vor reuși 
să practice adevărul, dar atunci când sunt văzuţi aşa cum sunt cu adevărat, 
când își dezvăluie din greșeală aceste ambiţii și dorințe, se simt mai 
îngrijorați că alţii le vor vedea adevărata esenţă şi adevărata față, pe baza 
cuvintelor lui Dumnezeu şi a adevărului, aşa că încearcă să mascheze acest 
lucru și fac tot ce le stă în putință ca să se apere. De ce maschează acest 
lucru? Ca să-şi protejeze de pierderi statutul şi reputația şi ca să-şi păstreze 
forţa pentru următoarea lor luptă. Aceasta este esenţa antihriştilor. Oricând 
sau oricare ar fi situația, ţelurile şi direcția comportamentului lor nu se vor 
schimba şi nici scopurile lor în viaţă sau principiile din spatele acţiunilor lor 
sau dorinţa, ambiția și obiectivul din adâncul inimii lor de a urmări statutul. 
Nu numai că vor face tot ce le stă în putinţă ca să se străduiască să obțină 
statut, dar îşi vor spori eforturile pentru a-l obţine. Cu cât casa lui 
Dumnezeu are mai mult părtăşie despre adevăr, cu atât mai mult vor evita, 
în mod inteligent, să folosească unele comportamente şi manifestări 
evidente pe care alți oameni le pot desluși şi discerne. Vor trece la o metodă 
diferită şi vor plânge amarnic, recunoscându-și greşelile şi condamnându- 
se, câştigând compătimirea oamenilor, făcându-i să creadă, în mod greșit, că 
s-au căit şi s-au schimbat şi făcând în așa fel încât oamenilor să le fie mai 
greu să-i discearnă. Care este esenţa antihriștilor. Nu este puţin vicleană? 
(Ba da.) Când oamenii sunt atât de vicleni, ei sunt diavoli. Diavolii pot cu 
adevărat să se căiască? Pot cu adevărat să-și lase la o parte ambiția și 
dorința de a urmări statutul? Diavolii ar prefera să moară decât să lase 
deoparte această ambiţie. Indiferent cum ai părtăşie cu ei despre adevăr, va 
fi în zadar, ei nu-şi vor lăsa la o parte această ambiție. Dacă, în această 
situație, pierd lupta şi sunt expuși de fraţi şi surori, tot vor continua să lupte 
şi să concureze pentru statut, stimă, ultimul cuvânt şi dreptul de a lua 


decizii, atunci când trec la următorul grup. Vor concura pentru aceste 


lucruri. Indiferent de situație sau de grupul de oameni în care se află, 
principiul pe care îl respectă mereu este să concureze: „Numai eu pot 
conduce; nimeni altcineva nu mă poate conduce!” Nu sunt deloc dispuși să 
fie discipoli obişnuiţi sau să accepte conducerea sau ajutorul altor oameni. 


Aceasta este esenţa antihriştilor. 


În biserică, există unii care cred în Dumnezeu de mulţi ani, totuşi nu 
urmăresc deloc adevărul și urmăresc mereu statutul și reputația? Care sunt 
manifestările unor astfel de oameni? Aţi spune că o astfel de persoană este 
cineva care se laudă mereu, care este în stare să vină cu gânduri originale şi 
să peroreze idei măreţe? Ce fel de lucruri face adesea? (Cineva îşi exprimă 
punctul de vedere şi acesta li se pare corect tuturor celorlalți, dar, ca să arate 
cât este de sclipitoare, această persoană vine cu un punct de vedere diferit, 
pe care oamenii îl consideră şi mai corect şi care va repudia punctul de 
vedere al primei persoane, arătând astfel cât de sclipitoare este.) Asta se 
numește laudă. Aceşti oameni resping părerile celorlalți şi apoi vin cu 
propria perspectivă unică, una pe care nici măcar ei nu o consideră realistă 
sau validă — este doar un slogan — totuşi trebuie să le arate oamenilor cât de 
sclipitori sunt și să-i facă pe toţi să-i asculte. Trebuie să fie mereu diferiți, 
trebuie să inventeze mereu gânduri originale, perorează mereu idei mărețe 
ŞI, indiferent cât de realizabil şi practicabil este ceea ce spun alții, mereu 
trebuie să voteze împotrivă şi găsesc diverse motive şi scuze să nege 
punctele de vedere ale altor oameni. Acestea sunt cele mai obişnuite 
comportamente ale oamenilor care încearcă să vină cu gânduri originale şi 
perorează idei mărețe. Oricât de corecte sau de potrivite ar fi acţiunile 
cuiva, ei le vor respinge și le vor ignora. Deși ştiu clar că această persoană a 
acţionat cum se cuvine, ei vor spune că acţiunile ei nu au fost potrivite şi 
vor face să pară ca ei ar fi făcut o treabă mai bună şi că, în mod categoric, 


nu îi sunt inferiori acelei persoane. Astfel de oameni cred că nimeni nu este 


la fel de bun ca ei, că sunt mai buni decât alți oameni în toate privinţele. 
Pentru ei, orice spun alții este incorect; alți oameni lipsiţi de valoare, iar ei 
înșiși sunt buni în toate privinţele. Chiar dacă fac ceva greșit şi sunt 
emondaţi, nu vor fi dispuși să se supună, nu vor accepta deloc adevărul şi s- 
ar putea să născocească o mulțime de scuze, lucru care îi face pe alții să 
creadă că nu au greșit şi că nu ar fi trebuit să fie emondaţi. Oamenii cărora 
le place să vină cu gânduri originale şi să peroreze idei măreţe sunt aroganţi 
şi se cred fără prihană în felul acesta. De fapt, acestor oameni le lipseşte 
talentul adevărat şi nu pot face bine nimic; se alege praful de orice fac. Nu 
se cunosc deloc pe ei înşişi, cred că sunt mai buni decât alți oameni și 
îndrăznesc să se amestece şi să se implice în orice fac alți oameni şi 
continuă să peroreze idei măreţe, vrând mereu ca alții să-i stimeze şi să-i 
asculte. Oricare ar fi situația sau în orice grup s-ar afla, vor doar ca alții să-i 
slujească şi să-i asculte; nu vor să slujească sau să asculte de nimeni. Nu 
sunt aceştia antihrişti? Atât sunt de aroganți antihriştii şi atât de lipsiţi de 
prihană se consideră ei; atât de mult le lipseşte raţiunea. Vorbesc doar 
despre doctrine înșelătoare şi, dacă alți oameni le indică greșelile, trebuie să 
denatureze cuvintele şi logica şi să vorbească într-un mod fals, care sună 
plăcut, pentru a-i face pe oameni să considere că au dreptate. Indiferent cât 
de corectă este opinia cuiva, antihriştii vor folosi o manieră de a vorbi 
elocventă ca să o facă să pară incorectă şi să-i facă pe toți să accepte opinia 
lor. Antihriştui sunt oameni de felul acesta — sunt excepţional de capabili să- 
1 inducă în eroare pe alții, o pot face până într-acolo încât aceștia se 
zăpăcesc, sunt dezorientaţi și nu mai pot deosebi ce este corect de ce este 
greşit. În final, toţi cei cărora le lipseşte discernământul vor fi pe deplin 
induşi în eroare și luaţi prizonieri de aceşti antihrişti. În majoritatea 
bisericilor, există oameni care îi induc în eroare pe alții în felul acesta. Când 


aleşii lui Dumnezeu au părtășie despre adevăr sau îşi împărtăşesc mărturii 


din experiență, antihriștii se ridică mereu şi-şi exprimă propriile păreri. Nu- 
şi deschid inimile ca să aibă părtăşie despre experienţa şi cunoştinţele lor 
într-un mod sincer; în schimb, subliniază mereu lucruri şi fac remarci 
critice, iresponsabile despre experienţele şi cunoștințele altor oameni, ca să 
se laude cu cât sunt de deştepţi și-și ating scopul de a-i face pe ceilalți să-i 
stimeze. Antihriştii se pricep foarte bine să vorbească despre cuvinte și 
doctrine; nu pot împărtăşi niciodată mărturie din experiență adevărată şi nu 
vorbesc niciodată despre cunoaşterea de sine. În schimb, caută mereu 
probleme la alți oameni şi fac mare caz despre ei. Nu-i vezi niciodată pe 
antihrişti acceptând, cu mintea deschisă, opiniile altor oameni sau având 
părtăşie din inițiativă despre firile lor corupte şi dezvăluindu-se așa cum 
sunt în faţa celorlalți. Cu siguranţa nu îi vei vedea având părtășie despre 
părerile eronate şi absurde pe care le-au avut şi despre felul în care le-au 
schimbat şi categoric nu-i vei auzi recunoscând greşelile pe care le-au făcut 
sau neajunsurile pe care le au... Oricât de mult interacționează antihriştii cu 
alții, îi fac mereu pe oameni să creadă că ei nu au nicio corupție, că s-au 
născut sfinți şi oameni desăvârșiți şi că alţii ar trebui să-i venereze. Oamenii 
care au cu adevărat rațiune nu sunt dispuși să fie stimaţi sau veneraţi de 
alții. Dacă alți oameni chiar îi stimează şi-i venerează, ei consideră acest 
lucru rușşinos, pentru că ştiu că sunt oameni corupți cu firi corupte şi că nu 
au adevărurile-realităţi. Îşi cunosc propria măsură, așa că orice corupţie 
dezvăluie şi orice păreri greşite au, pot avea părtăşie sinceră despre aceste 
lucruri şi îi pot informa pe alții despre ele, iar asta îi face să se simtă foarte 
relaxaţi, liberi şi fericiți. Nu consideră deloc că acest lucru este dificil de 
făcut. Chiar dacă alții îi judecă, îi desconsideră, îi fac proşti sau îi 
dispreţuiesc, ei nu se supără foarte tare. Dimpotrivă, consideră că este un 
lucru foarte normal şi pot să-l abordeze corect. Întrucât oamenii au firi 


corupte, vor dezvălui corupție în mod firesc. Indiferent dacă recunoşti sau 


nu, acesta este un fapt. Dacă îți poţi recunoaşte propria corupţie, este un 
lucru bun și este și mai bine dacă alţii îl pot vedea clar. În felul acesta, nu te 
vor venera sau stima. Oamenii care înţeleg adevărul au puţină rațiune şi pot 
să-şi deschidă inimile şi să aibă părtăşie despre cunoaşterea de sine; acest 
lucru nu li se pare dificil. Însă, pentru antihrişti, este foarte dificil. Ei îi 
consideră idioţi pe cei care vorbesc deschis într-un mod pur și îi privesc ca 
pe nişte nesăbuiți pe cei care vorbesc despre cunoașterea lor de sine şi 
vorbesc cu onestitate. Prin urmare, antihriștii îi desconsideră complet pe 
acei oameni. Dacă cineva poate înţelege adevărul şi toți îl aproba în mod 
deosebit, antihriștii vor considera acea persoană incomodă, un spin în 
coastele lor şi o vor judeca şi condamna. Vor respinge practicile corecte şi 
lucrurile pozitive pe care le are acea persoană și le vor face să pară o 
înțelegere incorectă şi denaturată. Oricine face un lucru benefic pentru 
biserică sau pentru frați și surori, antihriștii se vor gândi la moduri de a-l 
deprecia, lua în râs și ridiculiza; oricât de bun a fost lucrul pe care l-a făcut 
sau oricâte beneficii le-a adus oamenilor, antihriştii nu vor considera că este 
demn de menționat şi-l vor banaliza şi minimiza, diminuându-l până într- 
acolo încât pare complet lipsit de valoare. Pe când, dacă antihriştii fac puţin 
bine, vor face tot ce le stă în putință ca să exagereze şi să sporească acel 
lucru, făcându-i pe toți să-l vadă, să ştie că ei l-au făcut şi că a fost serviciul 
lor merituos, astfel încât frații și surorile să-i vadă cu un respect deosebit, 
să-i aibă mereu în gând, să se simtă foarte îndatorați față de ei și să-şi 
amintească lucrurile care sunt bune la ei. Toţi antihriștii sunt capabili să 
acţioneze în felul acesta, la fel ca şi aceia care au firea antihriștilor. În 
privinţa asta, antihriştu nu sunt diferiți de fariseii ipocriţi; de fapt, sunt mai 
răi decât ei. Acestea sunt cele mai obişnuite şi evidente manifestări tipice 


ale antihriştilor. 


Care este atitudinea antihriştilor față de acţiunile lor? Vor să facă 
lucruri bune în faţa altora şi vor să facă lucruri rele în secret. Vor ca toată 
lumea să ştie despre lucrurile bune pe care le fac și să ascundă lucrurile rele, 
ca nimeni să nu afle despre ele, până într-acolo încât niciun zvon nu se va 
afla, iar ei se simt obligați să facă tot ce le stă în putință ca să le ascundă. 
Firea antihriştilor este dezgustătoare, nu-i aşa? De ce acționează antihriștii 
în felul acesta? (Ca să-și păzească reputația şi statutul.) Aşa e. La suprafață, 
par să nu concureze pentru statut sau să nu spună nimic ca să-l obțină, dar 
tot ce fac şi spun este pentru a-şi proteja şi păstra statutul şi pentru a avea 
un prestigiu înalt şi un bun renume. Uneori, chiar se luptă pentru statut în 
cadrul unui grup, fără să lase pe nimeni să vadă că fac asta. Chiar dacă fac o 
recomandare pentru cineva, adică desfășoară câteva tipuri de lucruri pe care 
ar trebui să le facă, vor să facă persoana pe care o recomandă să se simtă 
foarte recunoscătoare faţă de ei şi să ştie că a avut şansa să îndeplinească 
această datorie doar datorită recomandării lor. Antihrişti nu vor rata 
niciodată acest tip de oportunitate. Se gândesc: „Deşi te-am recomandat, 
sunt în continuare conducătorul tău, aşa că nu mă poți depăşi.” Pasiunea 
antihriştilor pentru statut şi reputație este destul de evidentă. Ca să 
concureze pentru statut şi să şi-l păzească, nu trec cu vederea nicio privire 
sau niciun cuvânt necugetat din partea nimănui, cu atât mai puţin nimic din 
ce se întâmplă în niciun colț. Antihriștii observă toate aceste lucruri, mari 
sau mici, iar cuvintele rostite de alți oameni se tot repetă în minţile lor. Cu 
ce scop fac asta? Le place să se certe? Nu; în toate acestea, vor să găsească 
o cale şi o oportunitate de a-și proteja statutul. Nu vor ca statutul sau 
renumele lor să sufere pierderi din cauza unei neglijențe sau nepăsări de 
moment. De dragul statutului, au învăţat cum să dobândească „pătrundere” 
în orice lucru; ori de câte ori un frate sau o soră spune un lucru pe care ei îl 


consideră lipsit de respect sau exprimă o opinie care este în conflict cu a lor, 


nu vor s-o lase baltă; iau lucrurile în serios, desfăşurând cercetări detaliate 
şi analize profunde şi apoi găsesc un răspuns corespunzător ca să facă față 
la ceea ce s-a spus, până când statutul lor este bine stabilit în minţile tuturor 
şi absolut de nezdruncinat. În momentul în care renumele le este afectat sau 
aud câteva cuvinte nefavorabile pentru acesta, vor depista rapid sursa și vor 
încerca să găsească scuze şi raționamente cu care să-şi restabilească 
reputația. Prin urmare, indiferent ce îndatoriri fac antihriștii, indiferent dacă 
acționează sau nu drept conducători sau lucrători, fiecare lucru cu care se 
ocupă și fiecare cuvânt pe care îl rostesc este de dragul statutului lor și nu 
poate fi separat de dorinţa lor de a-și proteja interesele. În adâncul inimilor 
antihriştilor, nu au deloc conceptul de practicare a adevărului sau de a 
proteja interesele casei lui Dumnezeu. Prin urmare, esența antihriştilor 
poate fi definită precis după cum urmează: ei sunt dușmanii lui Dumnezeu; 
sunt o haită de diavoli şi de satane care au venit să tulbure, să perturbe şi să 
distrugă lucrarea casei lui Dumnezeu. Sunt lacheii Satanei; nu sunt oameni 
care-L urmează pe Dumnezeu, nici membri ai casei Lui, nici oameni care 


vor primi mântuirea lui Dumnezeu. 


V-aţi simțit emoționaţi de vreunul dintre lucrurile despre care am avut 
părtăşie astăzi? Care parte v-a emoționat? (Ultima parte, adică atunci când 
Dumnezeu a disecat natura competitivă a antihriștilor.) Nu este un lucru bun 
să concurezi mereu. Acest comportament este legat de antihrişti şi de 
distrugere. Nu este o cale bună. Ce ar trebui să facă oamenii, când au aceste 
manifestări şi dezvăluiri? Ce alegere ar trebui să facă? Acestea sunt 
problemele la care oamenii ar trebui să se gândească şi la care ar trebui să 
chibzuiască cel mai mult acum și sunt probleme pe care oamenii le 
întâlnesc în fiecare zi. Cum ar trebui să se abţină să nu concureze când se 
întâmplă ceva şi cum ar trebui să înlăture durerea şi neliniștea din inima lor 


după ce concurează — aceasta este o problemă pe care fiecare persoană 


trebuie să o înfrunte. Oamenii au firi corupte, așadar concurează pentru 
prestigiu, profit şi stimă și le este dificil să se abțină să nu concureze. 
Atunci, dacă o persoană nu concurează, asta înseamnă că a scăpat de firea şi 
de esenţa antihriștilor? (Nu, acela este doar un fenomen de suprafață. Dacă 
firea lor interioară nu este îndepărtată, atunci problema că ei merg pe calea 
antihriştilor nu poate fi rezolvată.) Aşadar, cum poate fi rezolvată problema 
că ei merg pe calea antihriștilor? (Pe de o parte, trebuie să înţeleagă această 
chestiune şi să vină înaintea lui Dumnezeu ca să se roage, atunci când 
dezvăluie gânduri de a lupta pentru statut. În plus, trebuie să se dezvăluie 
aşa cum sunt fraților şi surorilor şi apoi să se răzvrătească în mod conștient 
împotriva acestor gânduri incorecte. De asemenea, trebuie să-l ceară lui 
Dumnezeu să-i judece, să-i mustre, să-i emondeze şi să-i disciplineze. Apoi 
vor fi capabili să păşească pe calea corectă.) Este un răspuns destul de bun. 
Totuşi, acest lucru nu este uşor de obținut şi este şi mai greu pentru cei care 
iubesc prea mult reputația și statutul. A renunţa la reputaţie și statut nu este 
uşor — ţine de măsura în care oamenii urmăresc adevărul. Numai înțelegând 
adevărul, o persoană poate ajunge să se cunoască, să vadă clar 
deșertăciunea din spatele căutării faimei, a câştigului și a statutului şi să 
vadă clar adevărul corupției omenirii. Numai atunci când o persoană ajunge 
cu adevărat să se cunoască, poate să renunţe la statut şi reputație. Nu este 
uşor să te eliberezi de o fire coruptă. Dacă ai recunoscut că îţi lipseşte 
adevărul, că eşti plin de neajunsuri și dezvălui prea multă corupție și totuşi 
nu depui niciun efort în urmărirea adevărului şi te deghizezi şi te complaci 
în ipocrizie, făcându-i pe oameni să creadă că tu poţi face orice, atunci acest 
lucru te va pune în pericol — mai devreme sau mai târziu, va veni o vreme 
când te vei lovi de un obstacol şi vei cădea. Trebuie să recunoști că nu deţii 
adevărul şi să fii suficient de curajos pentru a înfrunta realitatea. Ai 


slăbiciuni, dezvălui corupție şi eşti plin de tot felul de neajunsuri. Acest 


lucru este normal, pentru că eşti o persoană obișnuită, nu ești supraomenesc 
sau omnipotent și trebuie să recunoști acest lucru. Când alți oameni te 
dispreţuiesc sau te batjocoresc, să nu reacţionezi imediat cu antipatie pentru 
că lucrurile pe care le spun ei sunt neplăcute sau să te împotriveşti acestora 
pentru că te crezi capabil şi perfect — nu aceasta ar trebui să fie atitudinea ta 
faţă de astfel de cuvinte. Care ar trebui să fie atitudinea ta? Ar trebui să-ţi 
spui: „Am defectele mele, tot ce are legătură cu mine este corupt și 
imperfect, iar eu sunt pur şi simplu o persoană obişnuită. În ciuda faptului 
că ei mă disprețuiesc şi mă batjocoresc, oare există vreun adevăr în asta? 
Dacă o parte din ceea ce spun este adevărată, atunci trebuie să o accept de 
la Dumnezeu.” Dacă ai această atitudine, este o dovadă că eşti capabil să 
gestionezi corect statutul, reputația şi lucrurile pe care alții oameni le spun 
despre tine. Statutul şi reputația nu sunt cu ușurință date la o parte. Pentru 
cei care sunt oarecum înzestrați, au un anumit grad de calibru sau au o 
anumită experienţă de lucru, să lase aceste lucruri deoparte este şi mai greu. 
Deşi uneori ar putea pretinde că le-au lăsat deoparte, ei nu pot face asta în 
inimile lor. Imediat ce situația le permite şi au oportunitatea, vor lupta 
pentru faimă, câştig şi statut, la fel cum au făcut înainte, pentru că toți 
oamenii corupți iubesc aceste lucruri, doar că aceia care nu sunt înzestrați 
sau nu au talente au o dorință puţin mai slabă de a urmări statutul. Cei care 
au cunoştinţe, talente, care arată bine și au un capital deosebit, au o dorință 
foarte puternică de reputaţie şi statut, până într-acolo încât sunt plini de 
această ambiţie şi dorință. Pentru ei, cel mai greu lucru de lăsat la o parte 
este acesta. Când nu au niciun statut, dorinţa lor este în stadiu incipient. 
Odată ce dobândesc statut, când casa lui Dumnezeu le încredinţează o 
sarcină importantă şi mai ales dacă au lucrat mulți ani și au multă 
experiență şi capital, dorința nu mai este în curs de dezvoltare, ci a prins 


deja rădăcini, a înflorit şi este pe cale să dea roade. Dacă o persoană are 


dorinţa şi ambiția constantă de a face lucruri măreţe, de a deveni faimoasă, 
de a deveni o figură grozavă, apoi, imediat ce comit un mare rău, iar 
consecințele acestuia au efecte, ei vor fi complet terminaţi şi eliminaţi. Și 
astfel, înainte ca acest lucru să ducă la o mare nenorocire, ei trebuie să 
schimbe rapid situaţia, cât încă este timp. Ori de câte ori faci ceva şi în orice 
context, trebuie să cauţi adevărul, să practici să fii o persoană cinstită şi 
ascultătoare de Dumnezeu şi să lași deoparte căutarea statutului şi a 
reputației. Atunci când ai gândul și dorinţa constantă de a concura pentru 
statut, trebuie să îți dai seama la ce lucruri rele va duce acest tip de stare 
dacă este lăsată nerezolvată. Aşa că nu pierde timpul în căutarea adevărului, 
depăşeşte-ți dorinţa de a concura pentru statut cât este în stare incipientă şi 
înlocuieşte-o cu practicarea adevărului. Când practici adevărul, dorinţa și 
ambiția ta de a concura pentru statut vor fi diminuate şi tu nu vei tulbura 
lucrarea bisericii. În acest fel, Dumnezeu Îşi va aminti de acţiunile tale şi le 
va aproba. Prin urmare, ce încerc să subliniez? Următorul lucru: trebuie să 
scapi de dorinţele şi ambițiile tale înainte ca acestea să dea roade şi să 
conducă la o mare nenorocire. Dacă nu te ocupi de ele cât timp sunt încă la 
început, vei rata o oportunitate grozavă; şi, odată ce au condus la o mare 
nenorocire, va fi prea târziu pentru a le înlătura. Dacă îți lipseşte chiar și 
voinţa de a te răzvrăti împotriva trupului, îţi va fi foarte greu să păşești pe 
calea urmăririi adevărului; dacă întâmpini piedici şi eşecuri în căutarea 
faimei, a câștigului și a statutului şi nu-ți vii în fire, atunci acest lucru este 
periculos: există posibilitatea să fu eliminat. Când cei care iubesc adevărul 
se confruntă cu una sau două piedici şi eşecuri în ceea ce priveşte reputația 
şi statutul lor, ei pot să vadă clar că reputaţia și statutul nu au deloc valoare. 
Sunt capabili să se lepede complet de statut şi de reputaţie şi, chiar dacă nu 
vor avea niciodată statut, hotărăsc să continue să urmărească adevărul şi să- 


şi îndeplinească cum se cuvine datoria şi să-și împărtășească mărturiile din 


experiență, fiind astfel mărturie pentru Dumnezeu. Chiar şi atunci când sunt 
adepți obişnuiţi, tot sunt capabili să urmărească până la capăt şi tot ceea ce 


A. 


îşi doresc este să primească aprobarea lui Dumnezeu. Numai aceştia sunt 
oameni care iubesc sincer adevărul şi sunt hotărâți. Casa lui Dumnezeu a 
alungat mulţi antihrişti şi oameni răi, iar unii dintre cei care urmăresc 
adevărul, după ce văd eşecul antihriştilor, reflectează la calea aleasă de acei 
oameni şi, de asemenea, reflectează asupra propriilor persoane şi se cunosc 
pe ei înşişi. Din aceasta, ei dobândesc o înţelegere a voii lui Dumnezeu, se 
hotărăsc să fie adepţi obişnuiţi şi se concentrează pe urmărirea adevărului şi 
pe a-şi face bine datoria. Chiar dacă Dumnezeu spune că sunt făcători de 
servicii sau nulități josnice, e în ordine pentru ei. Vor încerca numai să fie 
persoane umile și adepți mărunți şi nesemnificativi în ochii lui Dumnezeu, 
dar persoane care vor ajunge, în cele din urmă, să fie numite de către 
Dumnezeu fiinţe create acceptabile. Oameni ca aceștia sunt cei buni și cei 


pe care Dumnezeu îi aprobă. 


Lui Dumnezeu Îi plac oamenii care urmăresc adevărul, iar oamenii pe 
care îi detestă cel mai mult sunt cei care urmăresc faima, câştigul şi statutul. 
Unii oameni preţuiesc într-adevăr statutul şi reputația, sunt profund atașați 
de ele, nu suportă să renunțe la ele. Ei simt întotdeauna că fără acestea nu 
există bucurie sau speranţă în faptul de a trăi, că în această viață există 
speranță doar când trăiesc pentru statut şi reputaţie şi, chiar dacă au puţină 
faimă, vor continua să lupte, fără să renunţe niciodată. Dacă aceasta este 
gândirea şi perspectiva ta, dacă inima ta este plină de astfel de lucruri, 
atunci eşti incapabil să iubeşti și să urmăreşti adevărul, îți lipsesc direcția 
corectă şi obiectivele potrivite în credinţa ta în Dumnezeu şi eşti incapabili 
să urmăreşti cunoașterea de sine, să lepezi stricăciunea şi să trăieşti chipul 
omului; laşi lucrurile în voia lor când îți faci datoria, eşti lipsit de orice simţ 


al responsabilităţi şi te mulțumeşti doar să nu faci răul, să nu provoci 


perturbări, să nu fii îndepărtat. Ar putea astfel de oameni să-și facă datoria 
la un standard acceptabil? Și ar putea fi mântuiți de Dumnezeu? Imposibil. 
Când acţionezi de dragul reputației şi al statutului, chiar te gândeşti: „Atât 
timp cât ceea ce fac nu este o faptă rea şi nu constituie o tulburare, atunci, 
chiar dacă motivul meu este greşit, nimeni nu poate să-l vadă sau să mă 
condamne.” Tu nu ştii că Dumnezeu cercetează totul amănunţit. Dacă nu 
accepți sau nu practici adevărul şi ești disprețuit de Dumnezeu, totul s-a 
terminat pentru tine. Toţi cei care nu au inimi cu frică de Dumnezeu se cred 
deştepţi; de fapt, ei nici măcar nu ştiu când L-au ofensat. Unii oameni nu 
văd aceste lucruri clar; ei se gândesc: „Eu caut reputația şi statutul doar 
pentru a face mai mult, pentru a-mi asuma mai multe responsabilități. Asta 
nu constituie o perturbare sau o tulburare a lucrării bisericii şi cu siguranţă 
nu dăunează intereselor casei lui Dumnezeu. Nu este o problemă majoră. 
Pur și simplu îmi iubesc şi-mi protejez statutul, dar aceasta nu este o faptă 
rea.” La suprafaţă, o astfel de căutare poate părea a nu fi o faptă rea, dar la 
ce duce în cele din urmă? Vor câștiga astfel de oameni adevărul? Vor 
dobândi ei mântuirea? Categoric nu. Așadar, urmărirea reputației şi a 
statutului nu este calea cea bună — merge exact în direcția opusă căutării 
adevărului. În concluzie, indiferent de direcţia sau ţinta căutării tale, dacă 
nu reflectezi asupra urmăririi statutului şi a reputației şi dacă ţi se pare 
foarte dificil să lași aceste lucruri deoparte, atunci ele îți vor afecta intrarea 
în viaţă. Atâta vreme cât statutul are un loc în inima ta, va controla și 
influenţa pe deplin direcția din viaţa ta și ţelurile pentru care te străduiești, 
caz în care îți va fi foarte greu să intri în adevărul-realitate, ca să nu mai 
vorbim despre dobândirea unor schimbări în firea ta; dacă vei fi în cele din 
urmă capabil să câştigi aprobarea lui Dumnezeu este, desigur, de la sine 
înţeles. Mai mult, dacă nu eşti niciodată în stare să lași deoparte căutarea 


statutului, acest lucru îți va afecta capacitatea de a-ţi face datoria în mod 


adecvat, ceea ce va face foarte dificil să devii o fiinţă creată acceptabilă. De 
ce spun asta? Nimic nu detestă Dumnezeu mai mult decât atunci când 
oamenii urmăresc statutul, întrucât urmărirea statutului este o fire satanică; 
este o cale greşită, se naşte din corupția Satanei, e ceva condamnat de 
Dumnezeu şi este chiar lucrul pe care Dumnezeu îl judecă şi-l purifică. 
Nimic nu detestă mai mult Dumnezeu decât atunci când oamenii urmăresc 
statutul și, cu toate astea, tu tot concurezi cu încăpățânare pentru statut, îl 
preţuieşti şi-l protejezi în mod constant, încercând mereu să-l iei pentru tine. 
Și, în natură, nu sunt toate acestea potrivnice lui Dumnezeu? Statutul nu 
este rânduit pentru oameni de Dumnezeu; Dumnezeu le oferă oamenilor 
adevărul, calea şi viaţa şi, în cele din urmă, îi face să devină fiinţe create 
acceptabile, niște ființe create mărunte şi insignifiante — nu cineva care are 
statut şi prestigiu şi este venerat de mii de oameni. Așadar, indiferent din ce 
perspectivă este privită, căutarea statutului este o fundătură. Indiferent cât 
de rezonabilă este scuza ta pentru a urmări statutul, această cale este totuşi 
cea greșită şi nu este aprobată de Dumnezeu. Indiferent cât de mult încerci 
sau cât de mare este prețul pe care îl plăteşti, dacă îţi dorești statut, 
Dumnezeu nu ţi-l va da; dacă nu este dat de Dumnezeu, vei eşua în lupta de 
a-l obține, iar dacă lupi în continuare, va exista un singur final: vei fi 


dezvăluit şi alungat, ceea ce reprezintă o fundătură. Inţelegi asta, nu-i așa? 


7 martie 2020 


e] 
Biserica lui 
Dumnezeu Atotputernic 

